ރިފްކޮ ނުކުތީ އެމްޑީޕީގެ ޒުވާނުންގެ ހިތްވަރު "ކުރިއަށް ކަނޑަން"!\nރިފްކޮ ނުކުތީ އެމްޑީޕީގެ ޒުވާނުންގެ ހިތްވަރު “ކުރިއަށް ކަނޑަން”!\nރައީސް ޔާމީންގެ ވެރިކަމާ ދެކޮޅަށް ކުރި މުޒާހަރާއަކުން ރިފްޤާ ޝިހާމް (ރިފްކޮ) ހައްޔަރުކޮށްގެން ގެންދަނީ: ރިފްކޮ ވާދަ ކުރައްވަނީ އެމްޑީޕީ ޒުވާނުންގެ ހިތްވަރުގެ ރައީސްކަމަށް\nމުޒާހަރާތަކުގެ ކުރީ ސަފުން އޭނާ ފެންނާނެއެވެ. އޭރު ވެސް އަނިޔާއާ ދެކޮޅަށް ހަރު އަޑުން އަޑުއުފުލިއެވެ. ރައީސް ޔާމީންގެ ވެރިކަން ބަދަލުކުރަން އެމްޑީޕީން ނުކުތް ޒުވާނުންގެ ތެރެއިން އޭނާއަކީ “ފިސާރި އަންހެނެކެވެ.” އަންހެނަކަށް ވީތީ، ފަސްޖެހުމެއް، ވަރުބަލިކަމެއް އޭނާގެ ފަރާތަކުން ނުފެނެއެވެ. އެއީ ރިފްޤާ ޝިހާމް (ރިފްކޮ)އެވެ.\nޒުވާން އުމުރުގައި ސިޔާސީ ދަނޑަށް ނުކުމެ، ލިބުނު ތަޖުރިބާތަކާ އެކު، ރިފްކޮ މިއަދު ނުކުމެ ހުރީ އެމްޑީޕީ ޒުވާނުންގެ ހިތްވަރުގެ ރައީސްގެ މަގާމަށެވެ. އެމްޑީޕީ ޒުވާނުންގެ ހިތްވަރުގެ އަމާޒަކީ ޕާޓީގެ އެކިއެކި ހަރަކާތްތަކުގައި ޒުވާނުން ބައިވެރިކޮށް، ޕާޓީން ހިންގާ ހަރަކާތްތަކުގައި ޒުވާނުންގެ ހިއްސާ އިތުރުކުރުމެވެ. އަދި ޒުވާން އާ މެމްބަރުން ޕާޓީއަށް އިތުރުކޮށް، ޒުވާނުންނާ ގުޅޭ ސިޔާސަތުތައް ޕާޓީގެ އެތެރޭގައި ކުރިއަރުވައި ގައުމީ ފެންވަރުގައި އެފަދަ ސިޔާސަތުތައް ތަންފީޒުކުރަން ބާރުއެޅުމަކީ ވެސް ޒުވާނުންގެ ހިތްވަރުގެ އަމާޒެވެ.\nރިފްކޮ “ހަތާވީސް އޮންލައިން”އަށް ބުނީ ޒުވާނުންގެ ހިތްވަރުގެ ރައީސްގެ މަގާމަށް ކުރިމަތިލެއްވީ ތަސައްވުރަކާ އެކުގައި ކަމަށާއި އެންމެ މުހިއްމު އަސާސަކީ ޕާޓީގެ ޒުވާނުންގެ ހަރާތްތައް ލާމަރުކަޒުކޮށް ރާއްޖޭގެ ހުރިހާ ކަންކޮޅުތަކެއްގައި ހަރަކާތް ހިންގުން ކަމަށެވެ.\n“އަޅުގަނޑަށް ފެނޭ ރަށްރަށުގެ ހަރަކާތްތައް މާ ރަނގަޅަށް ޖެއްސޭތަން. މިކަމުގެ ސަބަބުން ފައިދާކުރާނީ އަޅުގަނޑުމެން ޕާޓީ އިން ވާދަކުރާ އިންތިހާބުތަކަށް. އާދެ، އިރާދަކުރެއްވިއްޔާ ޒުވާނުންގެ ހަރަކާތައް ހއ. ތުރާކުނުން ފެށިގެން، އަޢްޑު އަތޮޅާ ހަމައަށް ގުގުމާލާނެ،” ރިފްކޮ ބުންޏެވެ.\nތާއިދު ހޯއްދުމަށް ރިފްކޮ ކުރިއަށް ގެންދާ ކެމްޕެއިން ހަރަކާތުގެ ތެރެއިން\nއަންނަ މަހުގެ 14 ވަނަ ދުވަހު ބާއްވާ އެމްޑީޕީގެ އެތެރޭގެ އިންތިހާބުގައި ޒުވާނުންގެ ހިތްވަރުގެ ރައީސްކަމަށް ވާދަ ކުރާ ރިފްކޮ ވަނީ އޭނާގެ މެނިފެސްޓޯ އާންމުކޮށްފައެވެ. އޭނާގެ މެނިފެސްޓޯ އާންމުކުރީ ލ. ގަމުގައި ބޭއްވި ރަސްމިއްޔާތެއްގައެވެ.\nރިފްކޮގެ މެނިފެސްޓޯގެ މައިގަނޑު ތިން ވައުދު؛\nމިނިސްޓްރީ އޮފް ޔޫތު، ސްޕޯޓްސް އެންޑް ކޮމިއުނިޓީ އެމްޕަވަރމަންޓުގެ ޔޫތު އެގްޒެކެޓިވްގެ މަގާމު ވެސް އަދާ ކުރަމުންދާ ރިފްކޮގެ މެނިފެސްޓޯގައި ހިމެނެނީ މައިގަނޑު ތިން ވައުދެކެވެ. “ކުރިއަށް ކަނޑަން” މި ޝިއާރުގެ ދަށުން ރިފްކޮ އާންމުކުރި މެނިފެސްޓޯގައި ހިމެނެނީ ސޯޝަލް ޒުވާނާ، ފިޓް ޒުވާނާ، ކާމިޔާބު ޒުވާނާ، މި ތިން ވައުދެވެ.\n“ކުރިއަށް ކަނޑަށް މި ޝިއާރު ކަނޑައެޅީ މިވަގުތު ޒުވާނުންގެ ހިތްވަރު މަޑުޖެހިފައިވާ ހަރަކާތްތައް އަލުން އެކްޓިވްކޮށް ޒުވާނުންގެ ހަރަކާތްތައް އިތުރު ހަރުފަތަކަށް ގެންދިއުމަށް. ވަރަށް ގިނަ ޒުވާނުންގެ ޝަކުވާއެއް ޕާޓީގެ ޒުވާނުންގެ ހިތްވަރު މަޑުޖެހިފައި އޮތުމަކީ. އަޅުގަނޑުގެ އެންމެ ބޮޑު އަމާޒަކީ އަލުން ވޯޓުލެވޭ ޒުވާނުންނަށް ޕާޓީގެ ތެރެއިން ފުރުސަތުތައް ފަހިކޮށްދީ ސިޔާސީ ގޮތުން ކުރިއަށް ދެވޭނެ މަގު ތަނަވަސްކޮށްދިނުން،” ރިފްކޮ ބުންޏެވެ.\nޒުވާނުން ސޯޝަލް ކުރުމަށްޓަކާ ރިފްކޮ ހުށަހަޅާފައި ވަނީ އެމްޑީޕީގެ ޒުވާނުންގެ ސައްލާއެއް އަހަރަކު ދެ ފަހަރު ބޭއްވުމަށެވެ. އެ ސައްލާގައި ވުޒާރާތަކުގެ ސިޔާސަތުތަކާމެދު ޒުވާނުން ދެކޭ ގޮތް ހާމަކުރާނެއެވެ. އެއަށްފަހު އެ މަޝްވަރާތައް އެ ވުޒާރާތަކާ ހިއްސާކުރެވޭނެއެވެ. މީގެ އިތުރުން އެމްޑީޕީ ޔޫތު ކޮންގްރެސްގެ ނިންމުންތައް ތަންފީޒު ކުރުމަށްޓަކާ ހާއްސަ ކޮމެޓީއެއް އެކުލަވާލައި، ސްޓެޓްރީޖިކް ޕްލޭނެއްގެ ސިފައިގައި އެ ނިންމުންތައް ތަންފީޒުކުރުމުގެ މަސައްކަތް ފެށިގެންދާނެ ކަމަށް ރިފްކޮގެ މެނިފެސްޓޯގައިވެއެވެ.\nއެމްޑީޕީ އެތެރޭގެ އިންތިހާބުގެ ވޯޓު ގުނުމުގެ މަސައްކަތުގައި ރިފްކޮ\nއެމްޑީޕީގެ ޒުވާނުންގެ މެދުގައި ތަފާތު އެކި މުބާރާތްތައް ބާއްވައި، ޒުވާނުން ފިޓްކުރުމަކީ ރިފްކޮގެ މެނިފެސްޓޯގެ ދެ ވަނަ ވައުދެވެ. ޒުވާނުން ފިޓްކޮށް ބޭތިއްބުމަށްޓަކާ އެމްޑީޕީން އިސްނަގައިގެން ތަފާތު ކުޅިވަރުތައް ބާއްވައި ގުޅުން ބަދަހި ކުރާނެ މާހައުލެއް އުފެއްދުމަކީ އޭނާގެ އަމާޒެކެވެ. މީގެ އިތުރުން ޒުވާނުންގެ ނަފްސާނީ ދުޅަހެޔޮކަން އިތުރުކުރުމަށް ކަމާގުޅޭ މާހިރުންނާ އެކު ސެޝަންތަކެއް ބާއްވާނެ ކަމަށް ރިފްކޮގެ މެނިފެސްޓޯގައިވެއެވެ.\nއެންމެ ފަހު ވައުދަކަށް ރިފްކޮ ހުށަހަޅަނީ ކާމިޔާބު ޒުވާނަކަށްވުމަށް ހުރި ހުރަސްތައް ނައްތާލުމެވެ. އެގޮތުން އާޓް އިންޑަސްޓްރީއަށް ނުކުންނަ ޒުވާނުންނަށް އޮތް ހުރަސްތައް ނައްތާލައި، އާޓިސްޓުންނާއި ސަރުކާރާ ދެމެދު އޮތް ގުޅުމުގެ މެދުވެރިއަކަށް ޒުވާނުންގެ ހިތްވަރު ހެދުމެވެ. އަދި ކުދި ވިޔަފާރި ކުރުމުގައި ހަރަކާތްތެރިވާ ޒުވާނުންނަށް އެންމެ ފަސޭހައިން ވާހަކަ ދެއްކޭނެ އަދި މަޝްވަރާކުރެވޭނެ މަގު ހުޅުވިފައިވާ ޕާޓީއަށް އެމްޑީޕީ ހެދުމެވެ.\n“މެނިފެސްޓޯއަކީ އަޅުގަނޑުގެ ކެމްޕެއިން ޓީމުގެ މަޝްވަރާގެ މަތިން ހެދިފައިވާ ކަރުދާހެއް. ފިޓް ޒުވާނާއަކީ ކުޅިވަރުގެ އެކި ވުޒާރާތަކުގެ އިސް ފަރާތްތަކާއި މަޝްވަރާކުރެވި ހެދިފައިވާ ވައުދެއް،” ރިފްކޮ ބުންޏެވެ.\nމިއީ ޒުވާނުންގެ ހިތްވަރުގެ އެންމެ ފޯރިގަދަ އިންތިހާބު\nޒުވާނުންގެ ހިތްވަރު އުފެއްދީ 2010 ވަނަ އަހަރުގެ އޮކްޓޯބަރ މަހުގައި ބޭއްވި އެމްޑީޕީ ދެ ވަނަ ކޮންގްރެސްގައެވެ. މި ވޭތުވެދިޔަ 11 އަހަރު ތެރޭގައި ޒުވާނުންގެ ހިތްވަރުގެ ރައީސްގެ އިންތިހާބު މިހާރު ފޯރިގަދަވެގެން ގޮސްފައެއް ނުވެއެވެ. ފަސް އަހަރުގެ މުއްދަތަށް އިންތިހާބު ކުރާ އެމްޑީޕީގެ ޒުވާނުންގެ ހިތްވަރުގެ ރައީސް ކަމަށް ދެން ވާދަ ކުރައްވަނީ މިހާރު ވެސް އެ ގޮފީގެ ނައިބު ރައީސްކަން އަދާކުރަމުންދާ އެންވަޔަރަމަންޓް މިނިސްޓްރީގެ ޑެޕިއުޓީ މިނިސްޓަރު މުހައްމަދު އަންސަރެވެ. ޒުވާނުންގެ ހިތްވަރުގެ ނައިބު ރައީސްކަމަށް ހަމައެކަނި ވާދަ ކުރެއްވީ ޕްލޭނިން މިނިސްޓްރީގެ އެގްޒެކެޓިވް ޑިރެކްޓަރު މައިމޫން މުހައްމަދެވެ.\nރިފްކޮއަށް (މ) ތާއިދުކުރާ ބައެއް ޒުވާނުންނާ އެކު، ފޮޓޯއަކަށް ހުއްޓިގެން\nއެމްޑީޕީގެ ޒުވާނުންގެ ހިތްވަރުގެ ރައީސްކަމަށް މީގެ ކުރިން އިންތިހާބުވި ބައެއް ބޭފުޅުންނަކީ މިހާރު ވަޒީރުކަމަށާއި މަޖިލީހުގެ މެމްބަރުކަމަށް ވަޑައިގެންފައިވާ ބޭފުޅުންނެވެ. އެހެންކަމުން ޒުވާނުންގެ ހިތްވަރުގެ ރައީސްގެ މަގާމަކީ ވަރަށް ޝަރަފުވެރި މަގާމެކެވެ. އެ މަގާމަށް ހޮވޭ މީހަކު އޮޓަމެޓިކުން ގައުމީ މަޖިލީހުގެ ގޮނޑި ކަށަވަރުވެގެންދާނެއެވެ.\nއަންނަ މަހުގެ 14 ވަނަ ދުވަހު ބާއްވާ އެމްޑީޕީގެ އެތެރޭގެ އިންތިހާބުގައި ޕާޓީގެ ޗެއަރޕާސަންގެ މަގާމަށާއި އަންހެނުންގެ ރޫޙުގެ ރައީސް ވެސް އިންތިހާބުކުރާނެއެވެ. ޒުވާނުންގެ ހިތްވަރުގެ ރައީސް ހޮވުމަށް ވޯޓުލެވޭނީ އުމުރުން 18 – 35 ދޭތެރޭ އެމްޑީޕީގެ ދަފްތަރުގައި ތިބި ޒުވާނުންނަށެވެ.


UK boduvazeeru Theresa May isthiufa dhevvaifi\nއިނގިރޭސި ބޮޑުވަޒީރު ތެރީސާ މޭ އިސްތިއުފާ ދެއްވައިފި\nއިނގިރޭސި ވިލާތުގެ ބޮޑުވަޒީރު ތެރީސާ މޭ މަގާމުން އިސްތިއުފާ ދެއްވައިފި އެވެ.\nބޮޑުވަޒީރުގެ އޮފީހުގައި ނޫސްވެރިންނާއި ވާހަކަފުޅު ދައްކަވަމުން ތެރީސާ މޭ ވިދާޅުވީ މަގާމުން އިސްތިއުފާ ދެއްވި ނަމަވެސް އާ ބޮދުވަޒީރަކު ކަނޑައަޅަންދެން މަގާމުގައި ދެމިހުންނަވާނެ ކަމުގައެވެ. އަދި ވެރިކަންކުރާ ކޮންޒަވޭޓިވް ޕާޓީގެ ލީޑަރުކަމުންވެސް ޖުލައި މަހުގެ ތެރޭގައި އިސްތިއުފާ ދެއްވާނެކަމަށް ތެރީސާ މޭ ވިދާޅުވިއެވެ.\nއިނގިރޭސި ބޮޑުވަޒީރު މަގާމުން އިސްތިއުފާ މިދެއްވީ އިނގިރޭސި ވިލާތް ޔޫރަޕިއަން ޔޫނިއަކުން ވަކިވުމަށް ކުރެވުނު މަސައްކަތް ނާކާމިޔާބު ވުމުންނެވެ.\nއިނގިރޭސި ވިލާތް އީޔޫއިން ވަކިވުމަށް ގެނި ފެންނަ ނުފެންނަ ވޯޓްގައި އެގައުމުގެ ރައްޔިތުން އިނގިރޭސި ވިލާތް އީޔޫއިން ވަކިވުމަށް ފެންނަކަމަށް އާބަސް ބުނުމުން އޭރު ހުންނެވި ބޮޑުވަޒީރު އިސްތިއުފާ ދެއްވިއެވެ. އަދި ތެރީސާ މޭ މަގާމާއި ހަވާލުވެވަޑައިގެންނެވީ ރައްޔިތުންގެ ނިންމުން ތަންފީޒު ކުރައްވާނެކަމުގެ ވައުދުފުޅާއި އެކުގައެވެ.\nނަމަވެސް ފާއިތުވި ތިން އަހަރު ކުރެވުނު މަސައްކަތުން އެކަން ކާމިޔާބު ވެފައި ނުވާއިރު ވެރިކަން ކުރާ ކޮންޒަވޭޓިވް ޕާޓީއާއި ކެބިނެޓްގެ ތެރެއިންވެސް ބޮޑުވަޒީރަށްވަނީ ފިއްތުންތަކާއި ކުރިމަތިވެ ވަޑައިގެންފައެވެ.\nސައުދީއަށް ދިން ހަމަލާތަކާއެކު ތެލުގެ އަގު މައްޗަށް


Haqeeqee Vaahaka : Sadaqaai kuraa dhaduveriaa ޙަޤީޤީ ވާހަކަ: ޞަދަޤާތްކުރާ ދަނޑުވެރިޔާ – Ilm Haqeeqee Vaahaka : Sadaqaai kuraa dhaduveriaa\nޙަޤީޤީ ވާހަކަ: ޞަދަޤާތްކުރާ ދަނޑުވެރިޔާ\nމާތްﷲ ރުއްސުންލެއްވި އަބޫ ހުރައިރާގެ ކިބައިން ރިވާވެގެންވެއެވެ. ނަބިއްޔާ ﷺ ޙަދީޘްކުރެއްވިއެވެ.\n“އެއްފަހަރަކު (އިސްވެދިޔަ އުއްމަތެއްގެ) މީހަކު ބިމުގައިވާ ތަނަވަސް މައިދާނެއްގައި ވަނިކޮށް (މަތީގައިވާ) ވިލާގަނަޑަކުން އަޑެއް އިވުނެވެ. “އެވެނި މީހެއްގެ ބަގީޗާއަށް ގޮސް ފެންވެއްސާށެވެ.” ދެން އެވިލާގަނޑު އެއްފަރާތަށް ގޮސް ކަޅުހިލަބިމަކަށް އެވިލާގަނޑުގައިވާ ފެންތައް އޮއްސިއެވެ. ފެންދެމޭގޮތަށް ބިންގަނޑު އަޑިވެފައިވާ ތަނަކުންލާފައި އެފެންތައް ގޮސް ތިރީގައި އެއްވަރުކޮށް އޮތް ބިމަކަށް އެހުރިހާ ފެނެއް ޖަމާވިއެވެ.\nދެން އެފެން ދިޔަދިމާލަށް އޭނާ ހިނގައްޖެއެވެ. ދިޔައިރު އެތާގައިވާ ބަގީޗާގައި ފިރިހެނަކު ހުއްޓެވެ. އޭނާ، އުދަލިން (ބިންގަނޑު ކޮނެ) އެފެންތައް އެކިދިމާތަކަށް ފޮނުވުމުގެ މަސައްކަތް ކުރަމުން ދިޔައެވެ.\nދެން (އެތަނަށް އައިމީހާ) ބުންޏެވެ. “އޭ ﷲގެ އަޅާއެވެ! ތިބާގެ ނަމަކީ ކޮބައިހެއްޔެވެ؟”\n(ބަގީޗާގެ ވެރިޔާ)ބުންޏެވެ. “އެވެނި ނަމެކެވެ.” އޭނާ ބުނި ނަމަކީ އެވިލާގަނޑުންވެސް އިވުނުނަމެވެ.\nދެން (ބަގީޗާގެ ވެރިޔާ)ބުންޏެވެ. “އޭ ﷲގެ އަޅާއެވެ. ތިބާ އަހަރެންގެ ނަމާބެހޭގޮތުން ސުވާލުތިކުރަނީ ކީއްވެ ހެއްޔެވެ؟”\nދެން (އެތަނަށް އައިމީހާ) ބުންޏެވެ. “ހަމަކަށަވަރުން މިތަނަށް އެފެން ވެހުނު ވިލާގަނޑުން އަހަރެން އަޑެއް އެހީމެވެ. އެއަޑު ބުންޏެވެ. “އެވެނި މީހެއްގެ ބަގީޗާއަށް ފެން ވެއްސާށެވެ. (ވިލާގަނޑުން އިވުނީ) ތިބާގެ ނަމެވެ. ފަހެ، ތިބާ މިބަގީޗާގައި ތިކުރަނީ ކޮންކަމެއް ހެއްޔެވެ؟”\n(ބަގީޗާގެ ވެރިޔާ)ބުންޏެވެ. “ތިބާ ތިކަން އޮޅުންފިލުވާތީ ބުނެފާނަމެވެ. ފަހެ ހަމަކަށަވަރުން މިބަގީޗާއިން ލިބޭ އެއްޗެއް އަހެރެން (ހިސާބުކޮށް) ބަލަމެވެ. ދެން އޭގެ ތިންބައިކޮށްފަ އެއްބައި ޞަދަޤާތްކުރަމެވެ. އަދި އަނެއް ތިންބައި ކޮށްފަ އެއްބައި އަހަންނާއި އަހަރެންގެ އަނބިދަރިން ކެއުމަށް ބޭނުންކުރަމެވެ. އަދި ދެން އޮތް ތިންބައިކޮށްފަ އެއްބައި އަނެއްކާ ބަގީޗާ ހެއްދުމަށް ބޭނުން ކުރަމެވެ.”\n(ޞަޙީޙް މުސްލިމް 2984 ޙަދީޘްގެ ތަރުޖަމާ)


ސެކިއުރިޓީ އޮފިސަރ (އެސް.އެސް 3)\n30 ޑިސެމްބަރު 2021, 12:00 އިއުލާން\n(IUL)38-CA/38/2021/773 : ނަންބަރު\nމަހަކު 3875.00 (ތިންހާސް އަށްސަތޭކަ ހަތްދިހަ ފަސްރުފިޔާ)\nމަހަކު 1000.00 (އެއްހާސް ރުފިޔާ)\nމަސައްކަތަށް ނުކުންނަ ކޮންމެ ދުވަހަކަށް 115.00 (ސަތޭކަ ފަނަރަ ރުފިޔާ)\nކޮންޓްރެކްޓް (6 މަސް ދުވަސް)\nމަގާމަށް ބޭނުންވާ ތަމްރީނެއް/ލައިސަންސެއް/ހުއްދައެއް/ސަނަދެއް ހާސިލްކޮށްފައި ވުމާއެކު މަގާމުގެ މަސައްކަތުގެ ދާއިރާއެއްގައި2އަހަރު ދުވަހުގެ މަސައްކަތު ތަޖުރިބާ ލިބިފައިވުން. ނުވަތަ،\nގްރޭޑް7ނިންމާފައިވުން. ނުވަތަ،\nއެސް.އެސް2ރޭންކުގެ މަޤާމެއްގައި މަސައްކަތްކޮށް 1 އަހަރުދުވަހުގެ ތަޖުރިބާ ލިބިފައިވުން.\nއުމުރުން 18 އަހަރު ފުރިފައިވުން.\nސިޔާސީ ޕާޓީއެއްގެ ޙަރަކާތްތަކުގައި އިސްކޮށް ބައިވެރިވެއުޅޭ މީހަކުކަމުގައި ނުވުން.\n- އިންތިޚާބާ ބެހޭ މަރުކަޒު އަދި މައި އޮފީހުގެ ސެކިއުރިޓީ ކަންކަން ބެލެހެއްޓުން.\n- މީގެ އިތުރުންވެސް ކޮމިޝަނުން އަންގާ ގޮތުގެ މަތިން، އިންތިޚާބާ ގުޅިގެން ކުރަންޖެހޭ އެންމެހައި ކަންކަން ކުރުން.\nމަޤާމަށް އެދި ހުށަހަޅަންޖެހޭ ފޯމާއި ލިޔެކިޔުންތައް ހުށަހަޅާނީ 09 ޖަނަވަރީ 2022 ވާ އާދިއްތަ ދުވަހުގެ 15:00 ގެ ކުރިން އީމެއިލް ([email protected]) މެދުވެރިކޮށެވެ. (މެއިލްއާ އެޓޭޗްކުރެވޭނީ، ޕީ.ޑީ.އެފް އެއް ޑޮކިއުމަންޓެއްގެ ގޮތަށް 10mb އަށްވުރެ ކުޑަ ފައިލްއެވެ.)\n- ފޯމު ބަލައިގަތުމަށްފަހު ޞައްޙަ ނޫން މަޢުލޫމާތެއް ހިމެނިފައިވާކަން ނުވަތަ ޝަރުޠު ހަމަނުވާކަމަށް ފާހަގަ ކުރެވިއްޖެނަމަ އެފޯމެއް ބާޠިލު ކުރެވޭނެ އެވެ.\nސަޕޯޓް ސްޓާފް – އެސް.އެސް3ގެ މަޤާމަށް މާކުސް ދިނުމުގައި ބަލާނެ މިންގަނޑު\nސަޕޯޓް ސަރވިސް ގިންތީގެ ވަޒީފާތަކަށް ކުރިމަތިލާ ފަރާތްތައް ޝޯޓްލިސްޓްކުރާނީ، ތަޢުލީމާއި، މަސައްކަތާއި، ތަޖުރިބާއާއި، ތަމްރީނާއި، ހުނަރުގެ މާކުހަށް ބެލުމަށްފަހު، ލިބޭ މާކުހުގެ މަތީ ތަރުތީބަށް ބަލައިގެންނެވެ. އިޢުލާނުގައި ބަޔާންކޮށްފައިވާ އަސާސީ ޝަރުޠު ފުރިހަމަވާނަމަ، ކަނޑައަޅައިފައިވާ މާކްސް ދެވޭނެއެވެ.\n26 ޖުމާދަލްއޫލާ 1443


Praimaryge kurin mdp thereyga bodethi khiyaluthafaathuvunthakeh...\nޕްރައިމަރީގެ ކުރިން އެމްޑީޕީ ތެރޭގައި ބޮޑެތި ޚިޔާލުތަފާތުވުންތަކެއް އުފެދިއްޖެ\n8 މަސް, 1 ހަފްތާ,6ދުވަސް, 13 ގަޑި, 14 މިނެޓް, 20 ސިކުންތު ކުރިން 3030ޝަހީދާ އަބްދުﷲ ސައީދު\nއެމްޑިޕީގެ ގައުމީ މަޖިލީހުގެ ބައްދަލުވުމެއް ކުރިއަށް ދަނީ: އެތެރޭގެ އިންތިޚާބުގެ ކުރިން ވަނީ ޚިޔާލު ތަފާތުވެފައި\nއިދިކޮޅު އެމްޑީޕީގެ ޕްރައިމަރީއަށް ކުރިމަތިލުމަށް އެންމެ ދިހަ ދުވަހަށް ވެފައިވަނިކޮށް، ޕާޓީގެ ލީޑަރ ޝިޕުގެ ތެރޭގައި ބޮޑެތި ޚިޔާލުތަފާތުވުންތަކެއް އުފެދިއްޖެއެވެ.\nއިދިކޮޅު އެމްޑީޕީގެ ރިޔާސީ ޕްރައިމަރީއަށް ވާދަކުރުމުގެ ފުރުސަތު މިމަހުގެ ދިހަވަނަ ދުވަހު ހުޅުވާލާއިރު، އެޕާޓީގެ ތެރޭގައި ޕްރައިމަރީގައި ވާދަކުރައްވާނެ ދެވަނަ ބޭފުޅަކު ހުންނެވިކަން ހާމަވުމުން އެކަމާ ޕާޓީ ތެރޭގައި ޚިޔާލުތަފާތުވުންތައް މިވަނީ އުފެދިފައެވެ. އެގޮތުން އެމްޑީޕީގެ ޕީޖީ ގްރޫޕުގެ ލީޑަރ އިބްރާހީމް މުހައްމަދު ސޯލިހު ޕްރައިމަރީގައި ވާދަކުރައްވާނެކަން ފާޅުގައި ވިދާޅު ނުވި ނަމަވެސް، ވާދަ ކުރެއްވުމުގެ ވިސްނުން ގެންގުޅުއްވާކަން އެނގުނު ހިސާބުން ޕާޓީގެ ލީޑަރޝިޕުގައި ވަނީ ހިތްހަމަނުޖެހުންތަކެއް އުފެދިފައެވެ.\nމިމަހުގެ ފަނަރަ ވަނަ ދުވަހު ޕްރައިމަރީގައި ވާދަކުރުމުގެ ފުރުސަތު ހުޅުވާލާއިރު، މިމަހުގެ ތިރީހުގައި ޕްރައިމަރީ ބޭއްވުމަށް އެމްޑީޕީން ވަނީ ނިންމާފައެވެ. އެމްޑީޕީގެ ތެރޭގައި މިހާރު ދެ ފެކްޝަނެއް އުފެދިފައިވާއިރު، ލީޑަރޝިޕުގެ ގިނަ ބޭފުޅުން ބޭނުންފުޅުވަނީ އެޕާޓީގެ ކުރީގެ ރައީސް މުހައްމަދު ނަޝީދަށް ރިޔާސީ ޓިކެޓް ދިނުމަށެވެ. ނަމަވެސް ނަޝީދަކީ ތޭރަ އަހަރުގެ ޖަލު ހުކުމެއް ތަންފީޒުކުރަންޖެހިފައިވާ ގައިދީއެއްކަން ގަބޫލުކުރާ ބޭފުޅުން އެމްޑީޕީގައި މަދުން ނަމަވެސް ތިބުމާއެކު އެފަރާތްތަކުން ބޭނުންވަނީ ޕީޖީ ގްރޫޕުގެ ލީޑަރ އިބްރާހީމް މުހައްމަދު ސޯލިހަށް ރިޔާސީ ޓިކެޓް ދިނުމަށެވެ.\nއިބޫއަށް ތާއީދުކުރާ ފަރާތްތަކުން ބުނާ ގޮތުގައި އެޕާޓީގެ ރޫހާނީ ލީޑަރ ނަޝީދަށް ރިޔާސީ އިންތިޚާބުގައި ވާދަ ކުރެއްވުމަކީ ވަރަށް ނާދިރުކަމެކެވެ. އަދި އެކަން ކުރަން އުޅެފިނަމަ ރިޔާސީ އިންތިޚާބުގައި އެމްޑީޕީން ކެންޑިޑޭޓަކު ނެރުމަށް އޮތް ފުރުސަތު ގެއްލިގެންދާނެ ކަމަށް އެފަރާތްތަކުން ގަބޫލުކުރެއެވެ. އަދި އިބޫއަކީ ޕާޓީގައި ގިނަ ދުވަހު އިޚުލާސްތެރިކަމާ އެކު ޚިދުމަތްކޮށްދެއްވަމުން ގެންދަވާ ބޭފުޅަކަށް ވުމުން އިބޫއަށް ރިޔާސީ ޓިކެޓް ދިނުމަށް ބޭނުންވާ ފަރާތްތައް އެމްޑީޕީގައި ތިބިކަން ފާހަގަކޮށްލެވެއެވެ. ނަމަވެސް ލީޑަޝިޕުގައި ތިއްބެވި ނުފޫޒުގަދަ ބައެއް ފަރާތްތަކުން ބޭނުންވަނީ ނަޝީދު އެކަނި ޕްރައިމަރީ އަށް ނެރުމަށެވެ.\nއެބޭފުޅުން ދެކިވަޑައިގަންނަވާ ގޮތުގައި ޕްރައިމަރީގައި ނަޝީދު ވާދަކުރެއްވުމުން ބައިނަލްއަޤުވާމީ ފަރާތްތަކަށް ވެސް ދައްކާނެ އެއްޗެއް އޮންނާނެއެވެ. އަދި ނަޝީދަށް ވާދަ ކުރެއްވުމުގެ ފުރުސަތު ނުދީފިނަމަ، އެންމެ ބޮޑު ޕާޓީގެ ރިޔާސީ ކެންޑިޑޭޓަށް އިންތިޚާބުގައި ވާދަކުރުމުގެ ފުރުސަތެއް ނުދިން ކަމަށް ބައިނަލްއަގްވާމީ ފަރާތްތަކުން ބުނާނެ ކަމަށް ވެސް ނަޝީދަށް ވަފާތެރި ބޭފުޅުން ދަނީ ވިދާޅުވަމުންނެވެ.\nއަދި ޕާޓީގެ ޕްރައިމަރީ އަކީ ހަޤީޤަތުގައި ރައީސް ނަޝީދު މިނިވަންކުރަން ލިބޭ އިތުރު ބާރަކަށް ވެގެން ދާނެ ކަމަށް ދެކޭ ބޭފުޅުން ވެސް ލީޑަރޝިޕުގައި އެބަތިއްބެވިއެވެ. ކަން މިހެން ހުރިއިރު، އެމްޑިޕީއަކީ ރޫހާނީ ލީޑަރ ހިސޯރުކޮށްގެން ގެންގުޅޭ ޕާޓީއެއް ކަމަށް، އެޕާޓީގެ އެންމެ އިސް ސަފުގައި ހަރަކާތްތެރިވެ ވަޑައިގެންނެވި ބޭފުޅުން ތަކުރާރުކޮށް ގެންދަވަނީ ވިދާޅުވަމުންނެވެ.\nއެމްޑީޕީއަކީ އެތެރޭގެ އިންތިޚާބުތަކުގައި ވެސް ހަމަނުޖެހުން ބޮޑު ޕާޓީއެއްކަން ފާހަގަކޮށްލެވެއެވެ. އެއްވެސް ހަމައެއް ލަމައެއްނެތި އިސް މަގާމުތަކަށް ބޭފުޅުން އިންތިޚާބު ކުރާއިރު، އެއްވެސް މަގާމަކަށް ދެވަނަ ފަރާތަކަށް ވާދަކުރުމުގެ ފުރުސަތު ނުދޭކަން ފާހަގަކޮށްލެވެއެވެ. އެގޮތުން މިފަހަރު ބާއްވާ ޕްރައިމަރީގައި ވެސް ދެވަނަ ފަރާތަކަށް ވާދަކުރުމުގެ ފުރުސަތު ނުދީ، އެމްޑީޕީގެ ރިޔާސީ ޓިކެޓަކީ ނަޝީދަށް ހިބައިން ދީފައިވާ އެއްޗަކަށް ވާނަމަ، ޕްރައިމަރީ ބޭއްވުމުގެ އެއްވެސް ބޭނުމެއްނޯންނާނެ އެވެ.\nއަދި މީގެއިތުރުން ޕްރައިމަރީގައި ނަޝީދު ވާދަކުރެއްވުމުން ބައިނަލްއަޤުވާމީ ފަރާތްތަކަށް ވެސް ދައްކާނެ އެއްޗެއް އޮންނާނެ ކަމަށް ބުނާއިރު، ބައިނަލް އަގްވާމީ ފަރާތްތަކުން ނަޝީދު ސިފަކުރަނީ މޮޔައެއްގެ ގޮތުގައެވެ.\n2 ދުވަސް ކުރިން 2542 0


Delta Variant Gina Gaumu Thakugai Fethureyne Kamuge Inzaaru Dheefi ޑެލްޓާ ވޭރިއެންޓު ގިނަ ގައުމުތަކުގައި ފެތުރޭނެ ކަމުގެ އިންޒާރު ޑަބްލިޔުއެޗްއޯ އިން ދީފި – Huvadhoo News Delta Variant Gina Gaumu Thakugai Fethureyne Kamuge Inzaaru Dheefi Huvadhoo News\nޑެލްޓާ ވޭރިއެންޓު ގިނަ ގައުމުތަކުގައި ފެތުރޭނެ ކަމުގެ އިންޒާރު ޑަބްލިޔުއެޗްއޯ އިން ދީފި\nކޮވިޑް-19 ގެ ޑެލްޓާ ވޭރިއެންޓް ކުރިއަށް އޮތް މަސްތަކުގައި ދުނިޔޭގެ އެކި ގައުމުތަކަށް އަންނާނެ ކަމުގެ އިންޒާރު ދުނިޔޭގެ ސިއްހަތާއި ބެހޭ ޖަމިއްޔާ (ޑަބްލިޔުއެޗްއޯ) އިން ދީފިއެވެ.\nޑަބްލިޔުއެޗްއޯއިން ބުނީ އެހެން ވޭރިއެންޓުތަކަށްވުރެ ޑެލްޓާ ވޭރިއެންޓުގެ ބާރު ގަދަ ކަމަށާއި ޑެލްޓާ ވޭރިއެންޓު ފެތުރޭ ރޭޓު އަވަސް ކަމަށެވެ.\nއެންމެ ފުރަތަމަ ޑެލްޓާ ވޭރިއަންޓް ފެނުނީ މިދިޔަ އަހަރު ޑިސެމްބަރު މަހުގައި އިންޑިއާއިންނެވެ. މިހާރު 124 ގައުމަކަށް ޑެލްޓާ ވޭރިއެންޓު ފެތުރުފައިވާ ކަމަށް ތާފާސްހިސާބު ތަކުން ދައްކައެވެ.\nޑަބްލިޔުއެޗްއޯގެ ރިޕޯޓެއްގައި ބުނެފައިވަނީ ޑެލްޑާ ވޭރިއެންޓް ފެތުރިފައިވާ ގައުމުތަކުގެ ހާލަތު މިހާރުވެސް ގޯސް ކަމަށާއި އަދި ކުރިޔަށް އޮތްތަނުގައިވެސް މި ވޭރއެންޓް ފެތުރެމުންދާ ގައުމުތަކުގެ ހާލަތު ގޯސްވަމުން ދިޔުން އެކަށީގެންވާ ކަމަށެވެ.\nކޮވިޑް ބަލި ޖެހޭ މީހުންގެ ތެރެއިން އެންމެ ބޮޑުވަރު ވަނީ ޑެލްޓާ ވޭރިއަންޓް ޖެހޭ މީހުން ކަަމަށްވާއިރު، ބޮޑެތި ގައުމުތަކުގައި ނަގާ ސާމްޕަލް ތަކުގެ 35% އަކީ މި ވޭރިއެންޓަށް ފައްސި ވާ ކޭސް ތަކެވެ.\nއިންޑިއާގައި ކޮވިޑް-19ގެ ދެވަނަ ރާޅު އުފެދިފައިވަނީ ޑެލްޓާ ވޭރިއެންޓުންނެވެ. މި ވޭރިއެންޓް އިންޑިއާގައި ފެތުރެން ފެށުމާއެކު އިންޑިއާގެ ހާލަތު ވަރަށް ބޮޑަށް ގޯސްވެ ދުވާލަކު އެތަށް ލައްކަ މީހުން ޕޮޒިޓިވްވެ، މަރުވާ މީހުންގެ އަދަދު ހުރީ ހާހުން މަތީގައެވެ.


Fassivaa Meehun Facility Thakah Gendhiyun Lasvanee Moosun Goasvumun - Vaguthu\nފައްސިވާ މީހުން ފެސިލިޓީތަކަށް ގެންދިއުން ލަސްވަނީ މޫސުން ގޯސްވުމުން\nހެލްތު ހެލްތު އިމަޖެންސީ އޮޕަރޭޝަން ސެންޓަރުގެ ނޫސްވެރިންގެ ބައްދަލުވުމެއްގައި، ޑރ. ނަޒްލާ ވާހަކަ ދައްކަވަނީ\nރާއްޖެއިން ފާއިތުވެދިޔަ ދުވަސްތަކުގައި ކޮވިޑް-19 އަށް ފައްސިވި ބައެއް މީހުން، މި ބަލިމަޑުކަމާއި ގުޅިގެން ޤާއިމްކޮށްފައިވާ ފެސިލިޓީތަކަށް ނުގެންދެވި ލަސްވެފައި ވަނީ މޫސުން ގޯސްވުމުން ކަމަށް ހެލްތު އިމަރޖެންސީ އޮޕަރޭޝަން ސެންޓަރ (އެޗްއީއޯސީ) އިން ވިދާޅުވެއްޖެ އެވެ.\nރޭގެ ނޫސްވެރިންގެ ބައްދަލުވުމުގައި މިކަމާއި ގުޅޭގޮތުން ވާހަކަ ދައްކަވަމުން އެޗްއީއޯސީގެ ތަރުޖަމާން ޑރ. ނަޒްލާ ރަފީގް ވިދާޅުވީ، ކޮވިޑް-19 އަށް ފައްސިވި ބައެއް މީހުން ފެސިލިޓީތަކަށް ނުގެންދެވި ލަސްވާކަން ފާހަގަކުރެވިފައި ވާކަމަށާއި، އެކަމާއި ގުޅިގެން ޝަކުވާތައް އަންނަމުންދާ ކަމަށެވެ.\nނަމަވެސް މިގޮތަށް ފާއިތުވެދިޔަ ދުވަސްތަކުގައި މީހުން ފެސިލިޓީތަކަށް ގެންދިއުމުގައި ލަސްތަކެއް އުޅެނީ މޫސުން ގޯސްވުމާއި ގުޅިގެން އެ މަސައްކަތަށް ހުރަސް އެޅިފައިވާތީ ކަމަށް ޑރ. ނަޒްލާ ވިދާޅުވިއެވެ. ޑރ. ނަޒްލާ ވިދާޅުވީ މިމަހުގެ 28 އިން ފެށިގެން ފެސިލިޓީތަކަށް ގެންދަން ޖެހޭ ބައެއް މީހުން ނުގެންދެވިވާ ކަމަށެވެ.\n"މީގެތެރެއިން ބައެއް ފަރާތްތައް ފެސިލިޓީތަކަށް ނުގެންދެވިފައިވަނީ މިދޭތެރެއިން މޫސުން ގޯސްވުމާއި އެއްކޮށް. ޚާއްސަކޮށް އެރިޔަދޫ އަށް އަދި ގެންދަން ހުރި ފަރާތްތައް އެބަތިބި ނުގެންދެވިފައި. ނަމަވެސް މިއަދުވެސް އަދި މާދަމާ ވެސް އެ މޫވްމެންޓްތައް ކުރިޔަށްދާނެ" ޑރ. ނަޒްލާ ވިދާޅުވިއެވެ.\nމޫސުން ގޯސްވުމާއި ގުޅިގެން ފެސިލިޓީތަކަށް ނުގެންދެވިވާ މީހުން އެތަންތަނަށް ގެންދިއުމުގެ މަސައްކަތަށް ލަސްކަމެއް އައިސް ގިނަ ބައެއްގެ ނުރުހުންވުން އިދާރާތަކަށް އަމާޒުވަމުން އަންނައިރު، ހޮނިހިރު ދުވަހުވެސް 91 މީހަކު ފެސިލިޓީތަކަށް ގެންދެވިފައިވާކަން ރޭގެ ނޫސްވެރިންގެ ބައްދަލުވުމުގައި ޑރ. ނަޒްލާ ވަނީ ފާހަގަކުރައްވާފައެވެ.\nރާއްޖެއަށް މި ދުވަސްވަރު ކުރަމުންދާ ހުޅަނގު މޫސުމުގެ ވިއްސާރަ އާއި ގުޅިގެން ބައެއް ހިސާބުތަކަށް ފާއިތުވެދިޔަ ދުވަސްތަކުގައި މޫސުން ވަރަށް ބޮޑަށް ގޯސްވެފައި ވެއެވެ. މޫސުން ގޯސްވެ ކަނޑުގަދަވުމުން، ދަތުރުފަތުރު ކުރާ ފަރާތްތަކުން މޫސުމަށް ސަމާލުވުމަށް އިދާރާތަކުން އިލްތިމާސްވެސް ކޮށްފައި ވެއެވެ.\nހާދަހާ މޫސިން ގޯހޭދޯ!\nއޮގަސްޓް 2, 2020 04:30\nދޮގުން ގޮސް ފުރިފަ އޭ މިތިބެނީ...\nއޮގަސްޓް 2, 2020 05:54\nމޫސުމޭމީ ހާދަ ދޮގު މަކަރު ހެދޭނޭ\nއޮގަސްޓް 2, 2020 06:27\nމޫސުމަށް ދޮގުވެރިކަމުގެ ކޮޅިގަނޑެއް ލައިގަނެ ވަރަށް ގޯސްވެފައިވާކަން އެންމެންނަށްވެސް އެނގޭ. މާލޭގައި ތިބޭ މީހުންގެ ސާމްޕަލް ނުނެގެނީވެސް މުސުން ގޯސްވެގެން. އެއް ގެއަކުން އެތައްފަހަރަކު މިގޭ އެންމެންވެސް މިތިބީ މިހާލަތުގައޭ. ތިމަންނަގެ މިޢަލާމާތްތައް އެބަހުއްޓޭ. ހައި ރިސްކު މީހުންވެސް މިގޭ އެބަތިއްބޭ ބުނެ މައުލޫމާތު ދިނީމާ އެ ގެއިން ރެންޑަމްކޮށް3މިހެއްގެ ސާމްޕަލް ނަގާފައި އަލާމަތްތައް ފެންނަ މީހުންގެ ނުނަގާ ދޫކޮށްލަނީވެސް މޫސުމީ މައްސަލައެއްގެ ސަބަބުން. އެ އީ ހިންގަން ނޭގުމުގެ މޫސުން ލައިގަނެފައި އޮތީމ ވާގޮތް.\nއޮގަސްޓް 2, 2020 08:02\nކޮބާ! ހެލިކޮޕްޓަރ!! އެއީ ބަލިމީހެއް ހުން ވެސް އުފުލާ އެއްޗެއް!! ދޮގުހެދިޔަސް ތީ ފުކެއް ބޮޑުވަރު! ތި ވަރަކަށް މޫސުން ގޯހެއް ވެސް ނޫން. މީހުންގެ ބަސްތަކުން އެނގެނީ އެޗްޕީއޭން މިކަމުގައި ހެސް ކިޔާފަ ފަރުވާކުޑަކުރާކަން!!\nއޮގަސްޓް 2, 2020 09:09\nއެކްސްގިއުޒްމީ،،،،،، ތީ ފޭކް އިގޭ....\nއޮގަސްޓް 2, 2020 10:26\nކޮމްމެކަމަކައް ދޮގުހަދަނީ މޫސުން ގޯސްވެގެން އުޅެނީ ފަހަރުގަ އިންޑިއާޔައްކަމަ ވެދާނެ\nއޮގަސްޓް 2, 2020 10:27\nވައް ކަން ކޮއްލިވަރުން ދައުލަތުގެ ހަޒާނާ ހުސްވެގެން ހަދާނެ ގޮތެއްނެތިފައޭ މިތިބީ ބުނެބަލަ އިބިލިސްތައް ވައް ކަން ކޮއްގެން ވެރި ކަމައް އައީމަ ޖެހޭނެ މުސީބާތް ކަލޭމެނައް ޖެހިފަ ތިއޮތީ\nއޮގަސްޓް 2, 2020 10:33\nކަލޭމެން ކަމެވާއިރައް ރިސޯޓު ތަކުގައުޅޭ މަދުދިވެހިން ކޮޅަބާރުތިކުރަނީ މީދެންކިހާ އެއްތޯ 15 ދުވަސްމިލިބެނީ 14 ދުވަސް ކަރަންޓީނުގަ ދެންކިހިނެއްތޯ އަހަރުމެން އުޅޭނީ ކޮވިޑު އުފަންވީދުވަހުން ފެށިގެން މިތިބެނީ ރިށޯޓުގަ ތާށިވެފަ މިދެން ކިހާބޮޑު ނޮހޮރޮއްޕާނެ މިނާގާބިލުސަރުކާރަކާހުރެ އަހަރުމެން ވޮޓުދިނީ ރައްޔަތުންނައް މިކަހަލަ ގޯނާކުރާކަށެނޫންަ ދެން ނުލިބޭނެ އެމްޑީޕީއަކައް އަހަރއންގެ ބާރުފޯރާވޯޓެވެސް ހަރާންވާނެ\nއޮގަސްޓް 2, 2020 10:50\nމީގަ ކުރީގަ މާބޮޑަށް ވިއްސާރަ ދުވަސްތަކެއްދިޔަ ތިކަހަލަ ވާހަކައެއް އަޑެއްނީވޭ.. އަނެއްކާތިބުނާ ފެސިލިޓީތަށް ހުރީ މިރާއްޖެގަތަ. ދޮގުވެސް ހަދަން ނުދަނޭ\nއޮގަސްޓް 2, 2020 11:48\nހުސްދޮގު އެކަކު އެކަނިވެސް މީގެކުރިން އެއަރ ޓެކްސީގެ ގެންގޮސް އެބަހުރި މިއައްވުރެމާ މޫސުންވެސް ގޯސް ؟


އެމްއެންޑީއެފް ނޮދަން އޭރިއާއިން ހއ. ދިއްދޫގައި ހިންގި 12 ވަނަ މޫދު ކަސްރަތު ޕްރޮގްރާމް ކާމިޔާބު ކަމާއެކު ނިންމާލައިފި\n03 ޖެނުއަރީ 2018 09:09\nޞިއްޙީ ދުޅަހެޔޮކަން އިތުރުކުރުމުގެ ގޮތުން އެމްއެންޑީއެފް ނޮދަން އޭރިއާއިން ހއ. ދިއްދޫގައި ކުރިއަށްގެންދިޔަ 12 ވަނަ މޫދު ކަސްރަތު ޕްރޮގްރާމް ކާމިޔާބު ކަމާއެކު ނިންމާލައިފިއެވެ.\nމި ޕްރޮގްރާމް ނިންމުމުގެ ގޮތުން ރޭ ދިއްދޫ ގޮނޑުދޮށުގައި ބޭއްވި ރަސްމިއްޔާތު ޝަރަފުވެރިކޮށްދެއްވައި، ބައިވެރިންނަށް ހަނދާނީ ލިޔުން ހަވާލުކޮށްދެއްވީ މިނިސްޓަރ އޮފް ޑިފެންސް އެންޑް ނޭޝަނަލް ސެކިއުރިޓީ އޮނަރަބަލް އާދަމް ޝަރީފް ޢުމަރެވެ. އަދި، ޕްރޮގްރާމުގައި އެކި ގޮތްގޮތުން އެހީތެރިވެދެއްވި ފަރާތްތަކަށް އެމްއެންޑީއެފްއިން ދޭ ހަނދާނީ ލިޔުން ހަވާލުކޮށްދެއްވީ ޗީފް އޮފް ޑިފެންސް ފޯސް މޭޖަރ ޖެނެރަލް އަޙްމަދު ޝިޔާމެވެ.\nމީގެ އިތުރުން "މޫދު ކަސްރަތުން އުފާވެރިކަން" މި ޕްރޮގްރާމުގެ މުދައްރިބަށް ވަނީ ހަނދާނީ ފިލާއެއް ހަވާލުކޮށްފައެވެ. މި ފިލާ ސާޖަންޓް ފަސްޓް ކުލާސް އިސްމާޢީލް އަޙްމަދު އާ ހަވާލުކޮށްދެއްވީ ހއ. އަތޮޅު ކައުންސިލްގެ ރައީސް އަލްފާޟިލް ޢަބްދުﷲ ޙުސެއިންއެވެ.\n"މޫދު ކަސްރަތުން އުފާވެރިކަން" މި ނަމުގައި 2017 ޑިސެމްބަރު 14 ވަނަ ދުވަހުން ފެށިގެން މިމަހުގެ 02 ވަނަ ދުވަހުގެ ނިޔަލަށް ކުރިއަށްގެންދިޔަ މި ޕްރޮގްރާމްގައި، އެ ރަށުގެ 11 އަހަރާއި 70 އަހަރާ ދެމެދުގެ، ދެޖިންސްގެ 230 ބައިވެރިން ބައިވެރިވެފައި ވެއެވެ. މި ޕްރޮގްރާމަކީ، ރައްޔިތުންނަށް ބޭނުންވާ ދުޅަހެޔޮކަމާއި، ދުޅަހެޔޮ ސިއްޙަތާއި، އިޖުތިމާޢީ ފޭރާން ވަރުގަދަ ކުރުމުގެ އިތުރުން އެއްބަޔަކު އަނެއް ބަޔަކަށް އިޙްތިރާމްކުރާ، އެކުވެރިކަމާއެކު ގުޅިގެން މަސައްކަތް ކުރާ އެއްބައެއްވަންތަ މުޖުތަމަޢުއެއް ޤާއިމުކުރުމުގެ މަޤްޞަދުގައި އެމްއެންޑީއެފުން ކުރިއަށްގެންދިޔަ ޕްރޮގްރާމެކެވެ.\nހއ.ދިއްދޫ ކައުންސިލް އިދާރާ އާއި އެމްއެންޑީއެފް ގުޅިގެން ކުރިއަށްގެންދިޔަ މި ޕްރޮގްރާމުގައި، މުދައްރިބެއްގެ ގޮތުގައި މަސައްކަތް ކުރެއްވީ އެމްއެންޑީއެފްގެ ސާޖަންޓް ފަސްޓް ކުލާސް އިސްމާޢީލް އަޙްމަދެވެ.\nމިޕްރޮގްރާމް ނިންމުމުގެ ރަސްމިއްޔާތުގައި އެމްއެންޑީއެފް ނޮދަން އޭރިއާގެ ކޮމާންޑަރ ކާނަލް މުޙައްމަދު ޝާހިދު އާއި އެމްއެންޑީއެފް ނޮދަން އޭރިއާގެ ސިފައިންނާއި ހއ. ދިއްދޫ ކައުންސިލް އިދާރާގެ އިސް ވެރިންނާއި ކޯހުގެ ބައިވެރިން ބައިވެރިވެލެއްވިއެވެ.\nހއ.ދިއްދޫގައި މި ހިންގި "މޫދު ކަސްރަތުން އުފާވެރިކަން" މި ޕްރޮގްރާމަކީ މި ސިލްސިލާގެ 12 ވަނަ ޕްރޮގްރާމެވެ. މީގެ ކުރިންވެސް ހއ ގެ އިތުރުން ކ އަތޮޅާއި މ އަތޮޅާއި ފ. އަތޮޅާއި ދ.އަތޮޅާއި ތ.އަތޮޅުގެ ބައެއް ރަށްތަކުގައި މި ޕްރޮގްރާމް ހިންގާފައިވެއެވެ. އަދި އިންދިރާ ގާންދީ މެމޯރިއަލް ހޮސްޕިޓަލާއި މާލޭގެ ބައެއް ކޯޓުތަކުގެ މުވައްޒަފުންނަށްވެސް މި ޕްރޮގްރާމް ހިންގާފައިވެއެވެ.


SunOnline: Anbikanbalun ge janaazaa ah fahu Bush ICU gai\nއަނބިކަނބަލުންގެ ޖަނާޒާއަށްފަހު ބުޝް އައިސީޔޫގައި\nއައިޝަތު ފަރީޙާ 24 Apr 2018, 09:12\nއެމެރިކާގެ ކުރީގެ ރައީސް ޖޯޖް އެޗް ޑަބްލިއު ބުޝްގެ ހާލުކޮޅު ގޯސްވެ އައިސީޔޫގައި ފަރުވާދޭން ފަށައިފިއެވެ. ބުޝް އައިސީޔޫގައި އެޑްމިޓްކޮށްފައިވަނީ އަނބިކަނބަލުން ބާބަރާ ބުޝްގެ ޖަނާޒާގެ ކަންތައް ނިންމާލިތާ އެއްދުވަސް ފަހުންނެވެ.\nބުޝް 93، ހޮސްޕިޓަލުގައި އެޑްމިޓްކުރާވަރަށް ހާލުކޮޅު ގޯސްވެފައިވަނީ ލޭގެ އިންފެކްޝަނެއްގެ ސަބަބުން ކަމަށް ބުޝް އާއިލާގެ ސްޕޯކްސްޕާޒަން އާ ހަވާލާދީ ސީއެންއެން ބުނެއެވެ. ހަބަރުތައް ބުނާގޮތުން ބުޝްގެ އުމުރުފުޅު މައްޗަށް ގޮސްފައިވާތީ ބަލީގެ ސަބަބުން ހާލު އިތުރަށް ގޯސްވުމަކީ ވެދާނެ ކަމެކެވެ.\nއަނބިކަނބަލުން އަވަހާރަވުމުގެ ހިތާމައިގައި ބުޝް އުޅުއްވަނިކޮށް ސިއްހީ ހާލަތު ގޯސްވުމާ ގުޅިގެން ބުޝްގެ އާއިލާއިން ވެސް ވަނީ ކަންބޮޑުވުން ފާޅުކޮށްފައެވެ.\nނަވާރަސަތޭކަ އަށްޑިހަ ނުވަޔަކުން 1993 އާއި ހަމައަށް އެމެރިކާގެ ރައީސްކަން ކުރެއްވި ބުޝް އަކީ އެގައުމުގެ ނައިބު ރައީސްކަން ވެސް ކުރެއްވި ބޭފުޅެކެވެ. ބުޝް ވަނީ ސީއައިއޭގެ ޑިރެކްޓަރު ކަމާއި ކޮންގްރެސްގައި ވެސް މަަސައްކަތް ކުރައްވައިފައެވެ.\nފޮރިން މިނިސްޓަރު އެމެރިކާ އަދި ޔޫކޭއަށް\nއައިއެސް އިން އެމެރިކާ ސިފައިންގެ ހަތަރު މީހަކު މަރާލައިފި\nއިރާންގެ ނޫސްވެރިއަކު އެމެރިކާ އިން ހައްޔަރުކޮށްފި


ޖިންސީ ގޯނާގެ ތުހުމަތުކުރެވޭ ފުލުސް މީހާ ހައްޔަރުކުކޮށްފި | Sandhaanu\nޖިންސީ ގޯނާގެ ތުހުމަތުކުރެވޭ ފުލުސް މީހާ ހައްޔަރުކުކޮށްފި\nއައްޑޫ ސިޓީގައި ކުޑަކުއްޖަކަށް ފުލުހަކު ޖިންސީ ގޯނާކުރި މައްސަލައެއްގައި އެ ސިޓީގެ މަސްރަހު ގޯސްވަފައިވާއިރު އެ މައްސަލައިގައި ތުހުމަތުކުރެވޭ މީހާ ހައްޔަރުކޮށްފި އެވެ.\nފުލުހުން ބުނީ 16 އަހަރުގެ ކުޑަ އަންހެންކުއްޖަކަށް ޖިންސީ ގޯނާ ކުރި ކަމުގެ ތުހުމަތުގައި ރޭ 11:09 ގައި 34 އަހަރުގެ ފިރިހެނަކު ހައްޔަރުކޮށްފައިވާ ކަމަށެވެ.\nކުޑަކުއްޖާއަށް ޖިންސީ ގޯނާ ކުރި މައްސަލައާ ގުޅިގެން ތުހުމަތުކުރެވޭ މީހާ ހައްޔަރު ކޮށްފައި މިވަނީ މި މައްސަލައިގައި ތުހުމަތކު ކުރެވޭ މީހާ ހައްޔަރުކުރުމަށްގޮވާލައި އައްޑު ސިޓީގައި މުޒާހަރާކޮށްފައި ވަނިކޮށެވެ.\nމި މުޒާހަރާގައި ހަމަނުޖެހުން ހިނގައި ފުލުހުންވަނީ ބާރުގެ ބޭނުންކޮށްފައެވެ. މުޒާހާރާގެ ބައެއް ބައިވެރިންނަށް އެކިވަރުގެ އަނިޔާ ވެފައިވާއިރު އެ މީހުން ގޮވަމުންދިޔައީ ޖިންސީ ގޯނާކުރެވޭ މީހާ ހައްޔަރުކުރުމަށެވެ. އަދި އެމީހާއަށް ފުލުހުން ހިމާޔަތްދީފައިވާކަމަށް ބުނެ މުޒާހރާގެ ބައިވެރިންވަނީ ނުރުހުންފާޅުކޮށް އަޑުއުފުލާފައެވެ.\nމި މުޒާރާއިގައި ބާރުގެ ބޭނުންކޮށްފައިވާކަމަށް ފުލުހުންވެސް އިއުތިރާފް ވެފައިވާއިރު ފުލުހުން ބުނަނީ ބާރުގެ ބޭނުން ކޮށްފައިވަނީ ފުލުހުންގެ ދައުރު އަދާކުރުމަށް ހުރަސްއަޅަން މަސައްކަތްކުރުމާ ގުޅިގެން ކަމަށެވެ. އެގޮތުން އެތަނުގައި އެއްވެ ތިބި މީހުން ދުރަށް ޖެއްސުމުގެ ގޮތުން ފުލުހުން ޕެޕަރ ސްޕްރޭ ބޭނުންކޮށްފައިވާ ކަަމަށް ފުލުހުން ބުނެފައިވެއެވެ.


Match Ge Therein Kulhuntherin Roadha Veehla Manzaru - Vaguthu\nކޮވިޑް-19: އެޑްމިޓް ކޮށްފައިވާ މީހުންގެ އަދަދު މައްޗަށް، މިއީ އެންމެ ބޮޑު ބިރު - 20 ގަޑިއިރު ކުރިން\nތުރުކީގެ ދެ ވަނަ ޑިވިޝަނުގެ ފުޓުބޯޅަ މެޗެއްގެ ވަކި ހިސާބަކުން މެޗު ކުޅުން މެދުކަނޑާލިއެވެ. އެގާރަ ވަރަކަށް މިނެޓަށް މެޗު މެދުކަނޑާލީ ދެ ޓީމުގެ ކުޅުންތެރިންގެ ތެރެއިން މުސްލިމް ކުޅުންތެރިން ރޯދަ ވީއްލަން ފުރުސަތު ދިނުމަށެވެ.\nފުޓުބޯޅަ މެޗުގެ ކުޅުން ކުރިޔަށް ދަނިކޮށް މަގްރިބަށް ބަންގިދޭ އަޑު އިވެން ފެށުމާއެކު ކުޅުން ހުއްޓާލިއެވެ. އަންކަރާ ކޮޖިއޮރެންޖުކޫގެ ހަތަރު ކުޅުންތެރިން މެޗުގެ ވަކިހިސާބަކުން ރޯދަ ވީއްލަން ތިބި މަންޒަރު ތުރުކީގެ ސްޕޯޓްސް ޗެނަލަކުން ޓްވިޓާގައި ހިއްސާ ކޮށްފައިވެއެވެ. އެތައް ބައެއްގެ ސަމާލުކަން ލިބުނު މި ފޮޓޯ ތަކުން ފެނިގެން ދަނީ ދަނޑުގައި ކަކޫ ޖަހައިގެން ހަތަރު ކުޅުންތެރިން އިށީނދެ ތިބެ ދޮންކޭލާއި ކަދުރު ކަމުންދާ އިރު ގޯލްކީޕަރު ފެންފޮދެއް ބޮނިކޮށެވެ. މި މަންޒަރު ވެގެން ގޮސްފައިވަނީ ގިނަ ބަޔަކަށް ކަމުދިޔަ، ހިތްގައިމު މަންޒަރަކަށެވެ.\nމެޗު ތާވަލް ކުރެވިފައި ކުރިން އޮތީ ރޯދަ ވީއްލަން ފުރުސަތު ދޭ ގޮތަކަށް ނޫނެވެ. އެކަމަކު އަންކަރާ ކޮރިއެންޖުކޫގެ ކުޅުންތެރިޔަކަށް އަނިޔާވެގެން މެޗުގެ ކުޅުން ހުއްޓުމަކަށް އައި ވަގުތު ރޯދަ ވީއްލާ މަންޒަރު ފެނި އެކަމަށް ވަގުތު ދިނުމުގެ ގޮތުން މެޗު އެގާރަ މިނެޓަށް މެދުކަނޑާލީއެވެ.\nމިއީ ފުޓުބޯޅަ މެޗުގެ ތެރެއިން ކުޅުންތެރިން ރޯދަ ވީއްލަނިކޮށް ފެނުނު ފުރަތަމަ ފަހަރެއް ނޫނެވެ. 2018 ވަނަ އަހަރު ޓިއުނީޝިއާގައި ރޯދަމަހު ކުޅުނު މެޗެއްގައި ޓީމް މެމްބަރުން ރޯދަ ވީއްލުމަށް ފުރުސަތު ދިނުމުގެ ގޮތުން އެގައުުމުގެ ގޯލްކީޕަރަށް އަނިޔާވި ކަމަށް ހެދި މެޗުގެ ކުޅުން ހުއްޓުވާފައިވެއެވެ.\nފުޓުބޯޅަ މެޗު ތަކުގެ ތެރެއިން މިފަދަ ހިތްގައިމު އެތައް މަންޒަރެއް ފެނިގެން ދެއެވެ. އެގޮތުން، ލިވަޕޫލްގެ މޮޅު ކުޅުންތެރިޔާ ސަލާހަށް ގޯލް ޖެހުމުން އެކަން ފާހަގަ ކުރުމުގެ ގޮތުން ސަޖިދައަށް ތިރިވާ މަންޒަރު ފެނިފައި އެބަހުއްޓެވެ.


Maruge Adhabu Dhinumakee Laainsaanee Amaleh Kamugai Kanda'alhaifi - Vaguthu\nމަރުގެ އަދަބު ދިނުމަކީ ލާއިންސާނީ އަމަލެއް ކަމުގައި ކަނޑައަޅައިފި\n2 އަހަރު ކުރިން ( އޮކްޓޯބަރ 12, 2018 )\nމަރުގެ އަދަބު ދިނުމަކީ ލާ އިންސާނިއްޔަތު ކަމެއް ކަމަށްބުނެ، އެމެރިކާގެ ވެރިކަންކުރާ ވޮޝިންޓަންގްގެ ސްޕްރީމް ކޯޓުން މަރުގެ ހުކުމަކީ ޤާނޫނީ ގޮތުން ދެވޭނެ އެއްެޗެއް ނޫން ކަމަށް ހަމަޖައްސައިފއެވެ.\nއެމެރިކާގެ ވޮޝިންޓަންގައި މަރުގެ އަދަބު ޤާނޫނީ ގޮތުން މަނާކޮށްފައިވާއިރު، މިއީ މިގޮތަށް މަރުގެ އަދަބު ދިނުން އެމެރިކާގައި މަނާކުރި 20 ވަނަ ސްޓޭޓް އެވެ.\nމިދިޔަ އަހަރު އެކަނިވެސް އެކި އެކި ކުށްތަކު ގައި އެމެރިކާގައި 23 މީހުންނަށް މަރުގެ އަދަބު ވަނީ ދީފަ އެވެ. ނަމަވެސް ވޮޝިންޓަންގްގައި އެންމެ ފަހުން މަރުގެ އަދަބެއް ދީފައިވަނީ 2010 ވަނަ އަހަރުއެވެ. ޢަންމު ގޮތެއްގައި އެޤައުމުގައި މަރުގެ އަދަބު ދޭ މީހުން އުމުރަށް ޖަލަށްލާން ޙުކުމްކުރެއެވެ.\nވޮޝިންޓަންގައި މަރުގެ އަދަބު ޤާނޫނީ ގޮތުން މަނާކުރި ނަމަވެސް މިހާރުވެސް އެމެރިކާގެ 30 ސްޓޭޓެއްގައި މަރުގެ އަދަބު ދަނީ ތަންފީޒް ކުރަމުންނެވެ. އެމެރިކާގައި މަރުގެ އަދަބު އާއްމު ގޮތެއްގައި ދެނީ ޤައުމަށް ޣައްދާރުވާ މީހުންނަށެވެ. މީގެ އިތުރުން ޚާއިނުންނަށް ޖާސޫސް ކޮށްދޭ މީހުންނަށާއި މަތިންދާ ބޯޓް ފަދަ ތަކެތި ހައިޖެކްޓްކޮށް އޭގައި ތިބޭ މީހުން މަރާ މީހުންނަށާއި ނަސްލެއް ނެތިކޮށްލަން މަސައްކަތްކޮށް ވަކި ނަސްލެއްގެ ބަޔަކު މަރާ މީހުންނަށެވެ. މީގެ އިތުރުން ޑްރަގްގެ ބޮޑެތި ނެޓްވޯކް ގެންގުޅޭ މީހުންނަށްވެސް މުޖުތަމަޢު ފަސާދަ ކުރުމުގެ ކުށުގައި މަރުގެ އަދަބު ދެވިފައި ވެއެވެ.\nވޮޝިންޓަންގްގެ ކޯޓުން މަރުގެ އަދަބު ޤާނޫނީ ގޮތުން އުފުލުގެ ސަބަބުން މިއަަހަރު އެކި ކުށްތަކުގައި މަރުގެ އަދަބު ދޭން ތައްޔާރުވެފައިވާ ބާރަ މީހެއްގެ އަދަބު ލުއިވެ، އުމުރު ދުވަހަށް ޖަލަށް ލެވިގެންދާނެ އެވެ.\nއުސް "ޓަވަރެއް" ބިމާ ހަމަވާން ނެގީ މަދު ސިކުންތު ކޮޅެއް!\nއިންސާނުން "ދިރިތިއްބާ ކާލާ" ބައްޔެއްގެ ނުރައްކާ ބޮޑުވަނީ!\nއޮކްޓޯބަރ 12, 2018 17:57\nމަރުގެ ޙުކުމް ޤާއިމްކުރުމަކީ ލާއިންސާނީ ޢަމަލެއް! ހައްޤަކާނުލައި މީހުން މެރުމަކީ އިންސާނިއްޔަތުގެ ބައެއް! މިހާރު އޯކޭނު! ބޯހަލާކު\nއޮކްޓޯބަރ 12, 2018 18:23\nއެމެރިކާގެ ދުވަސް ތި ދިޔައީ\nއޮކްޓޯބަރ 12, 2018 19:03\nއެމެރިކާ އަކީ ދުނިޔޭގެ ހަލާކު\nއޮކްޓޯބަރ 12, 2018 19:28\nއިސްލާމް ދީނު ވަރައް ސާފުކޮއް އޮތީ، މަރައް މަރު، ދިވެހިރާއްޖޭގަ މަރައް މަރު ، ވަރައްސާފު،\nއޮކްޓޯބަރ 12, 2018 20:00\nމަރުގެ އަދަބުވީމަ ލާއިންސާނީ. ގައުމުތަކަށްއަރާ މަތިންދާބޯޓުންނާއި ޑްރޯނުންނާއި ބަޑިން ހަމަލާދީ ކުށެއްނެތް މީހުންނާއި ކުޑަކުދިން މިލިއަނުން މަރާއިރު އޯކޭ. އިންސާނީ ޙައްޤު ވީތަނެއް ނުވެސް އެނގޭ. މިހިރީ މިމީހުންގެ އިންސާފު ީހުންނަގޮތް . މިއީހަމަސީދާާއިސްލާމްދީނާާދެކޮޅަށްްއެމީހުން ކުރާ ހަނގުރާމަ.\nއޮކްޓޯބަރ 12, 2018 21:26\nމަރުގެ އަދަބު ނައްތާލަން އެމީހުން އެވަރުން އެއުޅެނީ ތިހެންވެގެންނޭ. އެމީހުން މީހުންތައް މަރަމުންގޮސް އެއިން މީހަކު ހައްޔަރުކުރިޔަސް މަރުގެ ހުކުމް ކުރާނެ ގައުމެއް ދުނިޔޭގައި ނޯންނާނެ. ދެން ކުށްވެރިން ބަދަލުކުރުމުގެ ޕްރޮގްރާމްގެ ދަށުން ދުވަސްކޮޅަކުން އެމީހުންގެ ގައުމަށް އެނބުރިދެވޭނެ.\nއިސްލާމް ދީނަ ދެކޮޅަސޭ\nއޮކްޓޯބަރ 13, 2018 03:27\nޑްރޯން ހަމަލާ ހަމަ ބަރާބަރު. ތިކަހަލަ ޓެރަރިސްޓުން މައިތިރިވާނީ އެހެން ހަދައިގެން\nއެނޮނީ.... ތިިބާ ތިސިފަކުރާ ޓެރަރިސްޓުން މީން ކޮށްލަދީބަލަ ޕްލީޒް.\nއޮކްޓޯބަރ 12, 2018 20:15\nއެމެރިކާއެއް ކަމަކު ވިޮޝިންޓަނެއް ކަމަކު ސުޕްރީމް ކޯޓުގެ ފަނޑިޔާރުންވެސް ހަމަބުއްދި ފިލާގޮސް މޮޔަވީމަ ތިކަހަލަ\nތާކުން ތާކު ނުޖެހޭ ޙުކުމްވެސް ކުރާނެ.\nއަހަރުމެން ހައިރާނެއް ނުވޭ.\nއޮކްޓޯބަރ 12, 2018 21:10\nމޮޔަ ނުގޮވަބަލަ ދޯ... ކުށެއްނެތް އެތައް މިލިއަން ބަޔަކު ގަތުލުކޮށް ބޮންާއަޅައިަމެރުންާ ލާއިންސާނީ އަމަލަކަށްނުވާއިރު އަމުދަކުން ތިކަން ވާކަށެއް ނުޖެހޭ..\nއޮކްޓޯބަރ 13, 2018 00:33\nމީހަކު މަރައިފިނަމަ މަރުވިމީހާގެ ގިސާސް ހިފެވުމަށް ޓަކާ މަރަށް މަރު ފިފެވެންޖެހޭނެ މަރުވިމާހާ އަށް އިންސާނީ ހައްގު ނެތީގޯ ސުވާލުކޮށްލަންޖެހޭނެ. މީހަކު މެރިމީހާ ދުނިޔޭގަ ބެހެއްޓުމަކީވެސް ލާއިންސާނީ އަމަލެއްނޫންބާ ؟ އިންސާނިއްޔަތަށް ގެއްލުންދޭ މީހަކީ ލާއިންސާނީ އަމަލު ހިންގާމީހަކަށް ނުވާނަމަ .އަދުލު އިންސާފު ކޮބާ ؟\nއޮކްޓޯބަރ 13, 2018 13:58\nޔޫއެސްއޭގަ އޮވޭ 50 ސްޓޭޓް..20 ސްޓޭޓްގަ މަނާ ކުރިއަސް ބާކީ ހުރި ސްޓޭޓް ތަކުގަ މަރަށް މަރު ހިފާ


Japan ge Ministeraku paternity leave ah, samaalukan bodu vejje\nޖަޕާންގެ ވަޒީރަކު ޕެޓާނިޓީ ލީވަށް، ސަމާލުކަން ބޮޑުވެއްޖެ\nޖަޕާންގެ އެންވާރްމެންޓަލް މިނިސްޓަރު ޝިންޖިރޯ ކޮއިޒޫމީ (ވ) އާއި އޭނާގެ އަނބިކަނަބަލުން ކްރިސްޓެލް ޓަކިގަވާ\nޖަޕާނުގެ އެންވާރްމެންޓަލް މިނިސްޓަރު ޝިންޖިރޯ ކޮއިޒޫމީގެ އަނބިކަނބަލުންނަށް ދަރިޔަކު ލިބިވަޑައިގަންނަވާތީ، މިނިސްޓަރު ޕެޓާނިޓީ ލީވް ނަންގަވާނެ ކަމަށް އިއުލާން ކުރެއްވުމުން އެކަމަށް ސަމާލުކަން ބޮޑު ވެއްޖެ އެވެ.\nޖަޕާންގެ ކުރީގެ ބޮޑު ވަޒީރު ޖުނިޗީރޯ ކޮއިޒޫމީ ދަރިކަލުން ޝިންޖިރޯ،38 ވިދާޅުވީ، މި މަހު ފަހުކޮޅު އޭނާގެ އަނބިކަނބަލުން ދަރިކަލަކައިގެން ރައްކާވެ ވަޑައިގަންނަވަން ހަމަޖެހިފައިވާތީ ދެ ހަފުތާގެ ޗުއްޓިއެއް ނަންގަވަން ހަމަޖެހިފައިވާ ކަމަށެވެ.\nމިކަމަށް މިހާބޮޑު ސަމާލުކަމެއް ލިބިފައިވަނީ، ޖަޕާންގެ ވަޒީރަކު ފުރަތަމަ ފަހަރަށް ޕެޓާނިޓީ ލީވް ނަންގަވާތީ އެވެ. ޖަޕާންގައި ދަރިން ލިބުމާއި ގުޅިގެން މަންމައިންނާއި ބައްޕައިންނަށްވެސް މުސާރަ ލިބޭ ގޮތަށް އެއް އަހަރުގެ ޗުއްޓިއެއް ލިބެ އެވެ.\nއެހެންނަމަވެސް 2018 ޖަޕާންގެ ފިރިހެނުންގެ ތެރެއިން ޕެޓާނިނިޓީ ލީވް ނެގީ ހަ ޕަސަންޓް ފިރިހެނުންނެވެ. އެއީ މަސައްކަތަށް ނުކުތުމަށް އޮންނަ ޕްރެޝަރު ބޮޑު ކަމުންނެވެ. ނަމަވެސް އަންހެނުންގެ 82 ޕަސަންޓް މެޓާނިޓީ ލީވް ނަގާފައި ވެއެވެ.\nޝިންޖިރޯ ވިދާޅުވީ އޭނާ ޗުއްޓިގައި ހުންނެވުމުން ރަސްމީ ބައްދަލުވުންތައް ކުރިއަށް ގެންދާނީ ޑިޕުޔުޓީ މިނިސްޓަރުން ކަމަށެވެ. އެހެންނަމަވެސް މަޖިލީހަށް ހާޒިރުވުމާ ޕަބްލިކް ބައްދަލަތުވުންތަކުގައި ބައިވެރިވެވަޑައިގަންނަވާނެ ކަމަށް ވިދާޅުވި އެވެ.\nޝިންޖިރޯ ކައިވެނި ބައްލަވައިގެން އުޅުއްވަނީ ފްރާންސާއި ޖަޕާންގެ ދަރިކޮޅަށްވެސް ނިސްބަތްވާ ޓީވީ ޕްރެޒެންޓަރެއް ކަމަށްވާ ކްރިސްޓެލް ޓަކިގަވާ،42 އާ އެވެ.


Coffee Custard Thayyaru kuraane goh\nކޮފީ ކަސްޓަޑް ތައްޔާރު ކުރާނެ ގޮތް\nމިއަދު މިގެނެސްދެނީ ވަރަށް މީރުކޮށް ތައްޔާރުކޮށްލެވޭ ކޮފީ ބޭނުންކޮށްގެން ތައްޔާރު ކުރާ ކަސްޓަޑެއް ތައްޔާރު ކުރާނެގޮތެވެ. މިއީ ހަދާލަން ވަރަށް ފަސޭހަ ރަހަމީރު ބާވަތެކެވެ. މިއީ ޢާންމުކޮށް ގޭގައި ހަދާލަން ފަސޭހަ އެއްޗެއްގެ އިތުރުން ފަސޭހައި ލިބޭ ބާވަތްތައް ވެފައި ކޮންމެ ގެއެއްގައި ވެސް އާންމުކޮށް ހަދާލެވޭ ޒާތުގެ އެއްޗެކެވެ. އެހެންނަމަވެސް މީރުކޮށް ހެދޭނީ ކޮފީ އަޅައިގެން ތައްޔާރު ކުރާނެ ގޮތް އެނގިގެންނެވެ.\n1 ޖޯޑު ކަސްޓަރޑް\n1 މޭޒުމަތީ ސަމުސާ ކޮފީ (ކިރިޔާ ގިރާލެވޭވަރުގެ ފެންފޮދެއްގައި ގިރާފައި)\nކަސްޓަރޑް ކޮޅު ފެން އަޅާފައި ގިރާލުމަށްފަހު އުނދުންމައްޗަށް އުދާލާފައި މަޑުގިނީގައި ދޭފަތުން ހަލަމުންކައްކާށެވެ. ރޯނުފިލަނީސް ހިކޭގޮތްވާނަމަ ކުޑަ ފެންފޮދެއް އެއްކޮށްލާށެވެ. އޮލަވާންފެށުމުން ކިރާއި ގިރާފައިހުރި ކޮފީ އެއްކޮށްފައި ރޯފިލުމުން އުދުންމަތިން ބާލާށެވެ. ބޭނުންނަމަ ފުރީޒުކޮށް ފިނިކޮށްގެންވެސް ބޭނުން ކުރެވޭނެއެވެ. އައިސަލަމާރިއަށް ލާނީ ހޫނުކަން ކެނޑުމުންނެވެ.


ޗައިނާއާއި އެއްވައްތަރު ނުވުމަށް ޓައިވާންއިން ޕާސްޕޯޓު ބަދަލު ކުރަނީ – DhiDaily\nޗައިނާއާއި އެއްވައްތަރު ނުވުމަށް ޓައިވާންއިން ޕާސްޕޯޓު ބަދަލު ކުރަނީ\nޗައިނާއާއި އެއްވައްތަރު ނުވުމަށާއި، ޗައިނާއާއި ޓައިވާން އެއްވައްތަރުވުުން ދުރުވުމަށް އެ ޤައުމުގެ ޕާސްޕޯޓު އަލުން ޑިޒައިން ކުރުމަށް ނިންމައިފިއެވެ.\nޓައިވާންގެ ގިނަ ރައްޔިތުންނަށް އެހެން ޤައުމުތަކަށް ދަތުރުކުރުމަށް މިހާރުވަނީ ތަކްލީފަކަށް ވެފައެވެ. ސަބަބަކަށް ވެފައިވަނީ، އެ ޤައުމުގެ ޕާސްޕޯޓުގައި ’ރިޕަބްލިކް އޮފް ޗައިނާ‘ ޖެހުމަށް ފަހު ކުޑަ ކޮށް ’ޓައިވާން‘ ޖަހާފައި ވުމުގެ ސަބަބުން ގިނަ ާޤައުމުތަކުން މިއީ ޗައިނާގެ ރައްޔިތެއްކަމަށް ޤަބޫލުކުރާތީ ކަމަށް އެ ޤައުމުން ވަނީ ބުނެފައެވެ.\nމި ޤައުމުން އަލަށް އުފައްދަން ނިންމާފައިވާ ޕާސްޕޯޓުތައް އަންނަ ޖެނުއަރީ މަހު ނެރުމަށް ހަމަޖެހިފައިވާއިރު، މި ޕާސްޕޯޓުގައި ބޮޑު އަކުރުން އޮންނާނީ ’ޓައިވާން‘ ކަމަށް އެ ޤައުމުން ބުނެއެވެ.\nއެ ޤައުމުގެ ފޮރިން މިނިސްޓަރ ޖޯސެފް ވޫ ބުނާ ގޮތުގައި، އައު ޕާސްޕޯޓު އެންމެ ފުރަތަމަ ބޭނުންވާ އެންމެ ބޮޑު އެއްް ސަބަބަކީ، ގިނަ ޤައުމުތަކުން އެ ޤައުމަށް އެތެރެވާ މީހުންގެ ޤައުމު ބަލަމުންދާތީ އެވެ. އަދި މި ބަލިމަޑުކަމާއި އެކު، ޗައިނާއިން އަންނަ ގިނަ ބަޔަކު އެތެރެ ނުކުރުމަށް ގިނަ ޤައުމުތަކުން ބުނަމުންދާ ކަމަށްވެސް އެނާ ވަނީ ވިދާޅުވެފައެވެ.\nވޭތުވެދިޔަ އަހަރުތަކުގައި، ޓައިވާންއިން ވަނީ އެ ޤައުމާއި ޗައިނާގެ ގުޅުމާއި ދެމެދު ހޫނު އެތަކެއް ބަހުސްތަކެއް ކޮށްފައެވެ. އަދި ކޮރޯނާ ވައިރަސް ދުނިޔެއަށް ފެތުރެން ފެށުމާއިއެކު، އެ ޤައުމުން އަނެއްކާވެސް މި ވަނީ މި މައްސަލަ ފެންމަތިިކޮށްފައެވެ.


ކުރިއަށް އޮތް ފަސް އަހަރު ދުވަހުގެ އެމްޑީޕީގެ ސަރުކާރެއްގެ ހާރިޖީ ސިޔާސަތު މިއަދު ރައީސް ނަޝީދު އިފްތިތާހް ކޮށްދެއްވައިފި – Maldivian Democratic Party\nކުރިއަށް އޮތް ފަސް އަހަރު ދުވަހުގެ އެމްޑީޕީގެ ސަރުކާރެއްގެ ހާރިޖީ ސިޔާސަތު މިއަދު ރައީސް ނަޝީދު އިފްތިތާހް ކޮށްދެއްވައިފި\nކުރިއަށް އޮތް ފަސް އަހަރު ދުވަހުގެ އެމްޑީޕީގެ ސަރުކާރެއްގެ ހާރިޖީ ސިޔާސަތު މިއަދު މާލޭ ސިޓީ ހޯލްގައި ރައީސް ނަޝީދު އިފްތިތާހް ކޮށްދެއްވައިފިއެވެ. ބޭރުގެ ޑިޕްލޮމެޓުންނާއި، އެމްޑީޕީގެ އިސްވެރިންނާއި، ރައްޔިތުންގެ މަޖިލީހުގެ މެންބަރުން، އަދި އާންމުންނާއި މީޑިއާގެ ފަރާތްތަކުން ބައިވެރިވި ބައްދަލުވުން ވިލަރެސްކޮށްދެއްވައިފައިވަނީ އެމްޑީޕީ ސަރުކާރުގެ ފޮރިން މިނިސްޓަރުކަން ކުރައްވައިފައިވާ އަހްމަދު ނަސީމެވެ.\nބައްދަލުވުން ފައްޓަައިދެއްވުމުގެ ގޮތުން އަހްމަދު ނަސީމް ދެއްކެވި ވާހަކަފުޅުގައި އެމްޑީޕީ ސަރުކާރުގެ3އަހަރު ތެރޭގައި ހާރިޖީ ގޮތުން ހޯދި ކުރިއެރުންތަކަށް އަލިއަޅުވައިލެއްވިއެވެ. މިގޮތުން ފަލަސްތީނާއި އިޒްރެއިލަށް ދަތުރުކުރެއްވި އެންމެ ފުރުތަމަ ފޮރިން މިނިސްޓަރު ކަަމުގެ އިތުރުން ކޮމަންވެލްތްގެ މިިނިސްޓީރިއަލް އެކްޝަން ގްރޫޕްއަށް ރާއްޖެ ހޮވިފައިވުން ފާހަގަ ކުރެއްވިއެވެ. ބައްދަލުވުމުގައި ވާހަކަ ދައްކަވަމުން ރައްޔިތުންގެ މަޖިލީހުގެ ރައީސް އަބްދުﷲ ޝާހިދުވަނީ ލާމެހިފައިވާ ދުނިޔެއެއްގައި ރާއްޖެ މަތިފަޑީގައި ފައިހަމަކުރުމަކީ މުހިއްމު ކަމެއް ކަމަށް ވިދާޅުވިއެވެ.\nހާރިޖީ ސިޔާސަތުގެ މައްޗަށް އަލިއަޅުއްވައިލައްވަމުން ރިޔާސީ ކެނޑިޑޭޓު ރައީސް މުހައްމަދު ނަޝީދު ވަނީ ބައިވެރިންނާއި މުހާތަބުކޮށް ވާހަކަފުޅު ދައްކަވައިފައެވެ. މިގޮތުން ރާއްޖެއަކީ ދުނިޔޭގެ އެހެން ގައުމުތަކާއި ގުޅިގެެން ވިޔަފާރީގެ ގުޅުންތައް ބަދަހި ކުރަންޖެހޭ ކަމަށް ފާހަގަ ކުރެއްވިއެވެ. އެގޮތުން މިއަދުގެ ސަރުކާރުން ރާއްޖެއަށް މިހާތަނަށް ލިބުނު އިންވެސްޓްމަންޓް އުސޫލްތަކާއި ޚިލާފަށް ބޭރުކުރުމުގެ ސަބަބުން 1.5 މިލިއަން ޑޮލަރުގެ ބަދަލަކަށް ދިވެހި ދައުލަތަށް ދައުވާ ކޮށްފައިވާކަމަށް ވިދާޅުވިއެވެ. އެމްޑީގެ ސަރުކާރެއްގައި ގައުމުތަކާއި އޮންނަ ދޭދޭ ގުޅުން ބަދަހިކުރައްވާ ރާއްޖޭގެ ކިލަނބުވެފައިވާ ނަމުން ގަދަރުލިބިގެންވާ އަދި ބަސްވިކޭ ގައުމަކަށް ހައްދަވާނޭ ކަމަށް ވައުދުވެވަޑައިގެންނެވިއެވެ. އަދި މިކަމުގެ ސަބަބުން ސީދާ ދިވެހި ރައްޔިތުންނަށް ފައިދާ ލިބޭނެކަމަށް ވިދާޅުވިއެވެ. އަދި އެމަނިކުފާނު ރައީސް ކަމުގައި ހުންނެވި3އަހަރު ތެރޭ ރާއްޖެއަކީ ތިމާވެށީގެ ރޮގުން ގެއްލުން ލިބެމުންދާ ގައުމެއްގެ ހައިސިއްޔަތުން ލީޑް ރޯލެއް ރާއްޖެ އަދާކޮށްފައިވާކަން ފާހަގަކުރެއްވިއެވެ. އަދި ކުރިއަށް އޮތް ފަސް އަހަރު ތެރޭގައި ކާބަން ނިއުޓްރަލް ގައުމަަކަށް ހެދުމަށް ހާރިޖީ ގޮތުން ކުރިއެކޭ އެއްފަދައިން ބޮޑެތި މަސައްކަތްކުރައްވާނޭ ކަމުގެ ޔަގީންކަން ދެއްވިއެވެ.\nއެމްޑީޕީގެ ހާރިޖީ ސިޔާސަތުގެ ހާއްސަ ސިފަތައް ބަޔާންކުރައްވަމުން ކުރީގެ އެމްބެސެޑަރ އެއް ކަމުގައިވާ އަބްދުލް ޣަފޫރު މުހައްމަދު ވަނީ ޕްރެޒެންޓޭޝަންއެއް ހުށައަޅުއްވައިދެއްވައިފައެވެ. ކުރިއަށް އޮތް5އަހަރު ތެރޭގައި ހާރިޖީ ސިޔާސަތުގެ މައިގަނޑު އަސާސްތަކަށް އަލިއަޅުވައިލެއްވިއެވެ. މިގޮތުން ރާއްޖޭގެ އިސްތިގްލާލާއި އިސްލާމީ ޝަހުސިއްޔަތު ރައްކާތެރިކުރުމާއި، ވިޔަފާރީގެ ގުޅުންތައް ބަދަހި ކުރުމާއި، އިންސާނީ ހައްގުތަަކަށް ވަކާލާތުކުރުމާއި، އަދި ތަރައްޤީ ވަމުން އަންނަ ގައުމުތަކަށް އެހީތެރިވުން ފާހަގަކުރެއްވިއެވެ. އަދި ހަމައެހެންމެ އ.ދ.ގައި ރާއްޖެއަކީ ޒިންމާދާރު ގައުމަކަށް ހަދާނޭ ކަމަށް ވިދާޅުވިއެވެ. އެމަނިކުފާުނުގެ ޕްރެޒެންޓޭޝަން ނިންމަވައިލައްވަމުން އެމްޑީޕީގެ ވެރިކަމުގައި ގައުމަށާއި އަދި ރައީސް ނަޝީދަށް ލިބިފައިވާ އެވޯޑްތަކައި ރީތިނަމަށް އަލިއަޅުއްވައިލެއްވިއެވެ.\nބައްދަލުވުން ނިންމަވާލެއްވުމުގެ ކުރިން ހާޒިރުވެ ތިއްބެވި ބޭފުޅުންގެ ސުވާލުތަކަށް ރައީސް ނަޝީދު ޖަވާބުދެއްވައިފައިވެއެވެ. އަދި ރާއްޖޭގެ ރައްޔިތުންނަށް އުއްމީދު ކަޑައިނުލައްވާ ކުރަމުންދާ މަސައްކަތަށް އެމަނިކުފާނު ޝުކުރު އަދާކުރެއްވިއެވެ.


Immigration ge strategic plan ifthithaah koffi\nއިމިގްރޭޝަންގެ ސްޓްރެޓަޖިކް ޕްލޭން އިފްތިތާހުކުރުން--\n05 ނޮވެންބަރ 2020 - 13:38:59\nކުރިއަށް އޮތް ފަސް އަހަރަށް މޯލްޑިވްސް އިމިގްރޭޝަނުން ސްޓްރެޓަޖިކް ޕްލޭނެއް އިފްތިތާހް ކޮށްފި އެވެ.\nމޯލްޑިވްސް އިމިގްރޭޝަންގެ އޮފީހުގައި މިއަދު ބޭއްވި ރަސްމިއްޔާތުގައި އިމިގްރޭޝަންގެ ކުރިއަށް އޮތް ފަސް އަހަރުގެ ސްޓްރެޓަޖިކް ޕްލޭން އިފްތިތާހް ކޮށްދެއްވާފައިވަނީ ރަސްމިއްޔާތުގެ ޝަރަފްވެރި މެހެމާން، އިކޮނޮމިކް ޑިވެލޮޕްމެންޓް މިނިސްޓަރު ފައްޔާޒް އިސްމާއީލް އެވެ.\nރަސްމިއްޔާތުގައި ވާހަކަ ދައްކަވަމުން އިމިގްރޭޝަންގެ ކޮންޓްރޯލާ ޖެނެރަލް މުހައްމަދު އަހްމަދު ހުސައިން (ހަނަފީ) ވިދާޅުވީ މި ސްޓްރެޓަޖިކް ޕްލޭން އަކީ އިމިގްރޭޝަން އިން 12 އަހަރުގެ މުއްދަތަކަށް ފަހު މިގޮތަށް ނެރޭ ސްޓްރެޓަޖިކް ޕްލޭން ކަމަށެވެ. މީގެ އިތުރުން ހަނަފީ ވަނީ އިމިގްރޭޝަންގެ އޮފިސަރުން ކުރައްވާ މަސައްކަތްތަކަށް ޝުކުރު ދަންނަވާފައެވެ.\nއޭގެ އިތުރުން ރަސްމިއްޔާތުގައި އިކޮނޮމިކް މިނިސްޓަރު ފައްޔާޒް އިސްމާއީލް ވިދާޅުވީ އިމިގްރޭޝަނަކީ އެންފޯސްމެންޓް އޭޖެންސީއެއް ކަމަށް ވިޔަސް، އިމިގްރޭޝަނުން ރާއްޖޭގެ އިގްތިސާދުގައި މުހިއްމު ދައުރެއް އަދާކުރަމުންދާ ކަމަށެވެ.\nއަލަށް އިމިގްރޭޝަނުން އިފްތިތާހު ކުރި އެކްޝަން ޕްލޭންގައި މައިގްރޭޝަން މެނޭޖްމަންޓާއި، ބޯޑާ ކޮންޓްރޯލްގެ އިތުރުން، އިމިގްރޭޝަން ރިފޯމް ކުރުން ހިމެނެ އެވެ.


SunOnline: ''Stranger Things 4'' fiykandaigen dhaane!\n"ސްޓްރޭންޖާ ތިންގްސް 4" ފިތްކަނޑައިގެން ދާނެ!\n07 May 2020, 08:52\nސްޓްރޭންޖާ ތިންގްސް ގެ ޕޯސްޓަރެއް----\nނެޓްފްލިކްސްގެ ހިޓް ޝޯ "ސްޓްރޭޖާ ތިންގްސް" ހަތަރު ވަނަ އެހެން ސީޒަންތަކަށްވުރެ މާ ބިރުވެރިވެފައި ރީތި ވާނެ ކަމަށް ސީރީޒްގެ އެކްޓަރު ޖޯއީ ކީރީ ބުނެފިއެވެ.\nއޭނާ ބުނީ މި ސީޒަނަށް ވަރަށް ބޮޑުތަން މަސައްކަތްކުރި ކަމަށާއި އާންމުންނަށް ރަނގަޅު ކޮންޓެކްޓެއް ގެނެސްދިނުމަށް ހުރިހާ އެކްޓަރުން ވެސް ބުރަ މަސައްކަތްކޮށްފައި ހުންނާނެ ކަމަށެވެ. އޭނާ ބުނީ މި ފަހަރުގެ ސީޒަންގައި ތަފާތު ޓްވިސްޓެއް އަންނާނެ ކަމަށާއި މި ސީޒަނުގައި ހޮޕާގެ ބެކް ސްޓޯރީ ކިޔައިދޭނެ ކަމަށެވެ.\nތިން ވަނަ ސީޒަން ނިމުނުއިރު ގިނަ ބަޔަކު ހީކޮށްގެން ތިބީ ހޮޕާ މަރުވީކަމަށެވެ. ނަމަވެސް ހަތަރު ވަނަ ސީޒަންގެ ޓީޒާގައި ހޮޕާ ފެނުމުން ސްޓޭންޖާ ތިންގްސް ގެ ފޭނުންނަށް ވަރަށް ބޮޑު ހިތްހަމަޖެހުމެއް ލިބިގެން ދިޔައެވެ.\nއެ ޝޯގެ ހަތަރު ވަނަ ސީޒަން ރިލީޒްކުރާނެ ތާރީހެއް ނެޓްފްލިކްސް އިން އަދި ހާމަކޮށްފައެއް ނުވެއެވެ. ބައެއް ޚަބަރުތައް ބުނާގޮތުގައި ސްޓްރޭންޖާ ތިންގްސް ގެ ހަތަރު ވަނަ ސީޒަން ނެޓްފްލިކްސް އަށް އަންނާނީ މި އަހަރު ފަހުކޮޅު ނޫނީ އަންނަ އަހަރު ފެށޭކޮޅުގައެވެ.


އުނގޫފާރުގައި ފިރިހެނަކު ދަންޖެހިއްޖެ – Dhen.mv\nއުނގޫފާރުގައި ފިރިހެނަކު ދަންޖެހިއްޖެ\nމަރްޔަމް ވަޙީދާ November 7, 2020 - 1:11 pm\nރ. އުނގޫފާރުގައި ފިރިހެނަކު ދަންޖެހިގެން މަރުވެއްޖެއެވެ.\n"ދެން" އަށް މައުލޫމާތު ދެމުން އެރަށު މީހަކު ބުނީ މަރުވެފައިވަނީ އުމުރުން 18 އަހަރުން މަތީގެ ފިރިހެނެެއް ކަމަށާއި އޭނާ ދަންޖެހިފައި ހުއްޓާ ފެނިފައިވަނީ މިއަދު ހެނދުނުގެ ވަގުތެއްގައި ކަމަށެވެ.\nއެމީހާއަކީ އެކަނިވެރި މައެއްގެ ހުރި ދެ ކުދިންގެ ތެރެެއިން އެންމެ ދޮށީ ފިރިހެން ކުއްޖާ ކަމަށް ވެސް މައުލޫމާތު ލިބެއެވެ.\nއެޒުވާނާގެ ހަށިގަނޑު މިހާރުވަނީ އެމްބިއުލޭންސްގައި އުނގޫފާރު ރީޖަނަލް ހޮސްޕިޓަލަށް ގެންގޮސްފައި ކަމަށް ވެސް މައުލޫމާތު ލިބެއެވެ.\n"ދެން" އަށް މައުލޫމާތު ދެއްވަމުން އުނގޫފާރު ހޮސްޕިޓަލުގެ މެނޭޖަރ ވިދާޅުވީ ދަންޖެހިފައި ވަނީ އުމުރުން 23 އަހަރުގެ ދިވެހި ފިރިހެނެއް ކަމަށާއި ހޮސްޕިޓަލަށް ގެންދިޔައިރު ވެސް މަރުވެފައިވާ ކަމަށެވެ.\nމިމައްސަލަ މިހާރު ފުލުހުން ތަހުގީގު ކުރަމުންދާ ކަމަށް ވެސް މެނޭޖަރ މައުލޫމާތު ދެއްވާފައިވެއެވެ.\nއަމިއްލަށް މަރުވުމާއި އެކަމަށް މަގު ފަހިވާނެ ކަންކަން ވެސް މާތްﷲ ވަނީ ޙަރާމް ކުރައްވާފައެވެ. ކީރިތި ރަސޫލާ ޞައްލަ ﷲ ޢަލައިހި ވަސައްލަމަ އުއްމަތަށް އިރުޝާދު ދެއްވާފައިވަނީ ، މި ޙަޔާތާ ވަކިވެގެންދާ ގޮތަކީ އަމިއްލައަށް މަރުވުން ކަމަށް ކުޑަމިނުން އުންމީދު ވެސް ނުކުރުމަށެވެ.\nރ. އުނގޫފާރު މަރު


Aadhyaa Hilaafah Vai Gadhave, Hoarafushi Airport Ge Dhoru Thah Vehtti Bodethi Gehlunthakeh - Vaguthu\nއާދަޔާ ހިލާފަށް ވައިގަދަވެ، ހޯރަފުށި އެއާޕޯޓުގެ ދޮރުތައް ވެއްޓި ބޮޑެތި ގެއްުލުންތަކެއް\nހޯރަފުށީ އެޔާޕޯޓުގެ ދޮރުތަކަށް ލިބިފައިވާ ގެއްލުން --\nރާއްޖޭގެ އުތުރުގެ ރަށްތަކަށް އާދަޔާ ހިލާފަށް ވައި ގަދަވެ، ހއ.ހޯރަފުށީ އެއާޕޯޓުގެ ބިއްލޫރި ދޮރުތައް ވެއްޓި ތަޅައިގެން ގޮސް ބޮޑެތި ގެއްލުންތަކެއް ވެއްޖެއެވެ.\nއަރަބި ކަނޑުގައި އުފެދިފައިވާ ކޮޅިގަނޑުގެ ނުސީދާ އަސަރު ރާއްޖެއަށް އަންނަނީ ކުރަމުންނެވެ.\nހޯރަފުށީ އެއާޕޯޓަށް ގެއްލުންތައް ލިބިފައި ވަނީ އިއްޔެ ހަވީރު އެވެ.\nމިކަމާއި ގުޅިގެންއެ ރަށު ކައުންސިލްގެ ނައިބު ރައީސް އިބްރާހިމް ޝާކިރު "ވަގުތު" އަށް ވިދާޅުވީ މި ހާދިސާ ހިނގަން މެދުވެރިވީ މޫސުމް ގޯސްވެ، އާދަޔާ ހިލާފަށް ވައި ގަދަވުމުގެ ސަބަބުން ކަމަށެވެ.\nއޭނާ ވިދާޅުވި ގޮތުގައި އެއާޕޯޓުގެ އެރައިވަލް އަދި ޑިޕާޗާ ދޮރު ވަނީ ވެއްޓި ތަޅައިގެން ގޮސްފައެވެ. އަދި އެއާޕޯޓުގައި ހުންނަ އެކޮމޮޑޭޝަން ބްލޮކްގެ ސީލިންގްވެސް ވެއްޓިފައިވާ ކަމަށް ވިދާޅުވިއެވެ.\nވައި ގަދަވުމުގެ ސަބަބުން އެއާޕޯޓަށް ލިބުނު މި ގެއްލުންތައް މަރާމާތު ކުރުމުގެ މަސައްކަތް މިއަދު ފައްޓަވާނެ ކަމަށް ޝާކިރު ވިދާޅުވެފައިވެއެވެ. ނަމަވެސް މަރާމާތުގެ މަސައްކަތްތައް ފެއްޓެން އަންނަނީ މޫސުމް ރަނގަޅުވުމުން ކަން އޭނާ ފާހަގަކުރެއްވިއެވެ.\nކަނޑު މަޑުވެއްޖެ ނަމަ ކުޅުދުއްފުށީގައި ތިބި އެމްޓީސީސީގެ ޓީމެއް ހޯރަފުއްޓަށް އަންނާނެ ކަމަށްވެއެވެ.\n"ވައިގަދަވުމުގެ ސަބަބުން އެއާޕޯޓްގެ އެރައިވަލް އަދި ޑިޕާޗާ ދޮރު ވެއްޓިފަ ވަނީ. އެކޮމޮޑޭޝަން ބްލޮކްގެ ސީލިންގުން ބައެއްވެސް ވެއްޓިފައިވޭ. ވަގުތީ ހައްލެއް ހޯދުމަށް މިހާރު ވާނީ އެ ސަރަހައްދުގައި ފެންސެއް ޖަހާފައި. އެއީ ވައި އެޅުން ހުއްޓުވުމަށްޓަކައި. ކަނޑު މަޑުވެއްޖެ ނަމަ ކުޅުދުއްފުށީގައި ތިބި އެމްޓީސީސީ މީހުން އައިސް މަރާމާތު ކުރުމުގެ މަސައްކަތް ފަށާނެ." ޝާކިރު ވިދާޅުވިއެވެ.\nޝާކިރު ވިދާޅުވި ގޮތުން މި ފެންސް ޖަހާފައި ވަނީ އެރަށު ބަދަރު މަސައްކަތް ކުރަން އައިސް ތިބި އެމްޓީސީސީގެ މުވައްޒަފުންނެވެ.\nރާއްޖޭގެ މޫސުމާއި ބެހޭ ގައުމީ އިދާރާ (މެޓް)އިން ވިދާޅުވީ، ރާއްޖޭގެ ހުޅަނގު އުތުރުން، އިރުދެކުނު އަރަބިކަނޑުގައި އުފެދިފައިވާ ކޮޅިގަނޑު ކުރިއަށްއޮތް 24 ގަޑިއިރު ތެރޭގައި ބާރުގަދަ ކޮޅިގަނޑަކަށް ބަދަލުވެ އޭގެ ފަހުން ތޫފާނަކަށް ބަދަލުވުމުގެ ފުރުސަތު ބޮޑު ކަމަށެވެ. އަދި ކުރިއަށް އޮތް ތިން ދުވަހުވެސް ރާއްޖޭގެ ސަރަހައްދުގައި ހާއްސަކޮށް އުތުރާއި މެދު ރާއްޖޭތެރޭ ވައިގަދަވެ ކަނޑުތައް ވަރަށް ގަދާވެނެ ކަމަށް ލަފާ ކުރެވޭ ކަމަށެވެ.\nމެއި 14, 2021 14:11\nހާދަ ބަލިކަށިކޮށޭ މި ސަރުކާރުން ހޯރަފުށީ އެއަރޕޯޓް ހަދާފަހުރީ. ހޯރަފުށީ ރައްޔިތުންނަށް އޯކޭތާ މިގޮތްވެސް.\nމެއި 14, 2021 16:40\nއޮޔާ ވަޔަށް ވުރެއް ގަދަ އެއްޗެއް ހުރޭތަ؟؟ ގުދުތަރީ ކަންކަން ވެސް ސިޔާސީ ކުރާތި\nމެއި 14, 2021 15:18\nޢަވަސް އަރުވާލަފައި ކަން ކުރުމުން ވާގޮތް ފެނޭތޯ\nމެއި 14, 2021 17:48\nޢަވަސްކޮށް ކަންކުރަން ދަންނަ މީހުން ކޮށްފަ ހުރި މަސައްކަތް ބަލައި އެމީހުން ކައިރިން ލަފާހޯދި ނަމަ ސޯޓު ނުބޭލުނީސް\nމެއި 14, 2021 16:47\nރައިސް ޔާ މީނުއާ ދި މާލައް ފެލުނު އެ މްޑީޕީ މަރު މޮލުތައް މިއަދު ކޮބަތަ ފެނޭތަ ލޮލް ކުޅުދުއްފުށި އެއަރޕޯޓައް ޖޯކުޖެހި މަރު މޮލުތައް ފެނެތާ ފެނެތާ ޕަކާސް ސޯލިބެ\nހެހެހެ"" ހޯރަ"" ފިޔަގަނޑުގެނަމޫނާ އެއާޕޯޓް ފިޔަގަނޑުފުލެކްސިބަލްވާގޮތަށް ފުލެކްސިބަލް ނުވާތީ ވެއްޓެންދިމާވި ......\nމިސަރުކާރުން ފަށަޢިނިންމި ހަމައެކަނި މަސަށްކަތް....މ.ޓ.ސ.ސ އަށްރެކޯޑު ފައިދާ؟؟؟؟؟؟؟\nމެއި 14, 2021 17:51\nހޯރަފުށި އެއާޕޯޓުގެ ދޮރުތައް ވެއްޓި ބޮޑެތި ގެއްުލުންތަކެއް\nމިވަރުން ދަންޏާ މިކަންވެސް ކަނޑާލާނީ ކުރީގެ ސަރުކާރަށް.


5 ހޮސްޕިޓަލެއްގައި ކޮވިޑް-19 އަށް ފަރުވާދެވޭނެ އިންތިޒާމު ހަމަޖައްސަނީ – Dhen.mv\n5 ހޮސްޕިޓަލެއްގައި ކޮވިޑް-19 އަށް ފަރުވާދެވޭނެ އިންތިޒާމު ހަމަޖައްސަނީ\nApril 12, 2020 - 11:33 pm\nރާއްޖޭގެ އަތޮޅުތަކުގެ5ހޮސްޕިޓަލެއްގައި ކޮވިޑަށް ފަރުވާ ދެވޭނެ އިންތިޒާމްތައް ހަމަޖައްސަން ނިންމައިފިއެވެ.\nމިރޭ ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން ކޮވިޑް-19ގެ ތަރުޖަމާނު މަބްރޫކް ޢަޒީޒް ވިދާޅުވީ، އެ ބައްޔަށް ފަރުވާ ދިނުމުގެ ކަންކަން އަތޮޅުތަކުގައިވެސް ހަރުދަނާކުރުމުގެ މަސައްކަތް ސަރުކާރުން ކުރައްވަމުންދާކަމަށެވެ. އެގޮތުން މިހާރު ފަސް ސަރަޙައްދެއް ކަނޑައެޅި، އެތަންތަނަށް ބޭނުންވާ ވަޞީލަތްތައް ހަމަކުރުމުގެ މަސައްކަތް ކުރައްވަމުންދާކަމަށް މަބްރޫކް ވިދާޅުވިއެވެ.\nއެ ހޮސްޕިޓަލުތަކަކީ ހިތަދޫ ރީޖަނަލް ހޮސްޕިޓަލާއި، ގއ. އަތޮޅު ހޮސްޕިޓަލާއި، ލ.ގަން ރީޖަނަލް ހޮސްޕިޓަލާއި، ބ. އަތޮޅު ހޮސްޕިޓަލްގެ އިތުރުން ށ. އަތޮޅު ހޮސްޕިޓަލެވެ.\nމަބްރޫކް ވިދާޅުވީ، މި ފަސް ސަރަޙައްދުގައިވެސް އައިސީޔޫތަކާއި، އައިސޮލޭޝަން އެނދުތައް ޤާއިމުކުރުމުގެ މަސައްކަތް ކުރަމުންދާ ކަމަށާއި އެތަންތަނުން ކޮވިޑް-19 އަށް ޓެސްޓް ކުރެވޭނެ އިންތިޒާމްތައްވެސް ހަމަޖެއްސުމުގެ މަސައްކަތް ކުރަމުންދާކަމަށެވެ.\nހަމައެއާއެކު މި ހޮސްޕޓިަލްތަކުގެ ތެރެއިން ބައެއް ހޮސްޕިޓަލްތަކަކީ އާންމުން ފަރުވާ ހޯދުމަށް ދާ ހޮސްޕިޓަލްތަކެއް ކަމަށާއި އެހެންކަމުން އެ ހޮސްޕިޓަލްތަކުގައި ވަދެ ނުކުމެ ހެދުމަށް ވަކި ސަރަހައްދެއް ވަކި ކުރެވިފައިވާ ކަމަށް މަބްރޫކް ވިދާޅުވިއެވެ. އަދި އެ ވަދެ ނުކުމެ ހެދުމަށްވެސް ވަކި ދޮރެއް ޞޭނުން ކުރުމަށް ހަމަޖައްސާނެ ކަމަށް މަބްރޫކް ވިދާޅުވިއެވެ.


ދަސްވެނިވުމުގެ ރަސްމިއްޔާތުގެ އަތްމަތީފޮތް ޗާޕުކޮށްދޭނެ ފަރާތެއް ހޯދުމަށް\n2019 ސެޕްޓެމްބަރ ގައި ބޭއްވުމަށް ހަމަޖެހިފައިވާ ދިވެހިރާއްޖޭގެ ޤައުމީ ޔުނިވަރސިޓީގެ ދަސްވެނިވުމުގެ ރަސްމިއްޔާތުގެ އަތްމަތީފޮތް ޗާޕުކޮށްދޭނެ ފަރާތެއް ހޯދުމަށް ކުރެވުނު ނަންބަރު MNU-CA-PAMD/2019/56 އިއުލާނަށް ތިން ފަރާތަކުން އަންދާސީ ހިސާބު ހުށަހަޅަން ހާޒިރުވެފައިނުވާތީ މި މަސައްކަތަށް ކުރިމަތިލުމުގެ ފުރުޞަތު އަލުން ހުޅުވާލަމެވެ.\nމި މަސައްކަތާ ގުޅޭ މައުލޫމާތު ކަރުދާސް މި އިއުލާނާ އެޓޭޗް ކުރެވިފައިވާނެއެވެ.\nމި ބީލަމާއެކު ހުށަހަޅަންޖެހޭ ލިޔެކިޔުންތައް ބީލަން ތައްޔާރުކުރުމާއި ހުށަހެޅުމުގައި ޢަމަލުކުރަންޖެހޭނެގޮތާއި ބީލަން ވަޒަންކުރާނެގޮތުގައި ބަޔާން ކޮށްފައިވާނެއެވެ. (އިއުލާނާއި އެޓޭޗް ކުރެވިފައި)ލިޔެކިޔުންތައް ހަމަނުވާ ބީލަންތަކާއި މަޢުލޫމާތު ފުރިހަމަ ނޫން ބީލަންތަކާއި މިމަޢުލޫމާތު ޝީޓްގައި ދީފައިވާ އިރުޝާދާ ޚިލާފަށް ހުށަހަޅާ ބީލަންތައް އަދި މަޢުލޫމާތު ޞައްޙަނޫން ބީލަންތައް ބާޠިލުވާނެއެވެ.\nމިކަމަށް ޝައުޤުވެރިވާ ފަރާތްތަކުން ދިވެހިރާއްޖޭގެ ޤައުމީ ޔުނިވަރސިޓީގެ އިދާރީ މަރުކަޒަށް 2019 ސެޕްޓެމްބަރ 12 ވާ ބުރާސްފަތި ދުވަހުގެ 10:00 އަށް އަންދާސީހިސާބު ހުށަހެޅުއްވުން އެދެމެވެ. އަންދާސީ ހިސާބު ހުށަހަޅުއްވާ ބީލަންތައް ހުންނަންވާނީ ސިޓީއުރައެއްގާ ބަންދުކުރެވިފައެވެ. ސިޓީއުރައިގެ ބޭރުގައި ބީލަމަށް ދެވިފައިވާ ނަން، އިއުލާނު ނަންބަރު އަދި ބީލަން ހުށަހަޅާ ފަރާތުގެ ނަން ލިޔެފައި އޮންނަންވާނެއެވެ.


ހަގީގީ ހާދިސާ: ތިން މައިން ރޫހާނީ ބިރުވެރިކަމެއްގެ ތެރޭގައި –2– Haftha\nތިން މައިން ރޫހާނީ ބިރުވެރިކަމެއްގެ ތެރޭގައި --\nހަގީގީ ހާދިސާ: ތިން މައިން ރޫހާނީ ބިރުވެރިކަމެއްގެ ތެރޭގައި – 2\nއާދަނު ގުޅިތާ ކުޑައިރުކޮޅެއްގެ ތެރޭގައި ރުޤުޔާ ކިމިޔަވާ މީހާ އެގެއަށް އައެވެ. އަދި ތިން މައިންގެ ހާލު ފެނި މިއީ ސަހަލު ކަމެއް ނޫނޭ އާދަނު ގާތު ބުންޏެވެ. އަދި ދެން ޖެހޭނީ މިކަން ރަނގަޅުވަންދެން ރުޤުޔާ ކުރަން ކަމަށް ބުނެ އިތުރު ދެތިން މީހަކު އެގެއަށް ގެނައެވެ. މިގޮތުން މި ތިން މައިން ޖިންނީންގެ ކިބައިން ސަލާމަތްކުރުމަށް ރުޤުޔާ ކުރަމުން ގޮސް ފަހީމާއި ޒާރާއަށް ހޭވެރިކަން ވެއްޖެއެވެ. ނަމަވެސް ޒާނާގެ އަތްފައި ބުޅިކޮށް މީހާ މަރަށް ތެޅޭހެން ތެޅެން ފެށިއެވެ. އެހެންކަމުން ރުޤުޔާ ކިޔަވާ މީހާ ޒާނާގެ ނިއްކުރީގައި ހިފަހައްޓައިގެން ކިޔަވަމުން ސުވާލު ކުރަމުން ދިޔައެވެ. ނަމަވެސް ޒާނާއާއި އަވަލަވާފައިވާ ޖިންނިގެ ފަރާތުން އެދެވޭ ޖަވާބެއް ނުލިބުނެވެ. ބުނިހާވެސް އެއްޗަކީ އެގޭގެ ގޯތި ތެރޭގައި އެއްޗެއް ވަޅުލާފައި ހުރި ވާހަކައެވެ. އެހެން ބުނުމުން ރުޤުޔާ ކިޔަވާ މީހާ ކިޔެވުން ހުއްޓާލުމަށްފަހު ފެން ކިޔަވާ މުޅި ގޯގތި ތެރެޔަށް އުކިއެވެ. އަދި ޖެހިގެން އައިރޭ އަނެެއްކާވެސް އާދަނުގެ ގެއަށްގޮސް ޒާނާ ބާއްވައިގެން ކިޔަވަމުން ގެންދިޔައެވެ. އަދި އިހުނަށްވުރެ ގަދަޔަށް ސުވާލު ކުރަމުން ދިޔައެވެ.\n”ރުޤުޔާ ކިޔަވާ މީހާ: ކީއްވެ ދޮގުހަދަނީ… މިގެއަކު ނެތް އެއްޗެއް ވަޅުލާފަ.. ބުނޭ ކަލޭ ތީ ކާކު، މި ތިން މައިންނަށް ތިހެން ތި ހަދަނީ ކީއްވެ؟\nޒާނާ ބިރުވެރި އަޑަކުން: އަހަރެން ގެންނަން ސިހުރު ހެދީ އެ މީހާ..\nރުޤުޔާ ކިޔަވާ މީހާ: އެއީ ކާކު.. ކިހިނެއް ހެދީ.. ކިޔައިދީ އެހެން ނޫނީ ކަލޭ ދިރިހުއްޓާ ދުލެއް ނުކުރާނަން.\nމިހެން ބުނުމުން ޒާނާ އަނެއްކާވެސް ބިރުވެރި އަޑަކުން ބުނަމުން ދިޔައެވެ.\nޒާނާ: އެ މީހާ ވަނީ ޖެހިގެން ހުރިގޭގެ ކަނެއްގައި ވަޅުގަނޑެއް ކޮނެ މިނިކަށިތަކެއް ވަޅުލާފަ. އެއީ މި ރަށު މީހެއް. ޒާނާގެ ބައްޕަގެ ނަންކިޔާ މަރުވެފައިވާ ޤަބުރެއްގެ މިނިކަށިތަކެއް އެއީ.. އެ ސިހުރު ހެދި މީހާ ބޭނުންވަނީ ޒާނާގެ ބައްޕަގެ މުޅި އާއިލާ ދުވަސް ދުއްވާލަން.”\nއެރޭ ރުޤުޔާ ކިޔެވުމުން ޒާނާގެ ފަރާތުން މިކަން އެނގުމުން ފަންޑިތަ ހަދާ މީހާ ޒާނާ އެ ކިޔައިދިން ގޭގެ ކަނުގައި ހުރި ވަޅުގަނޑު ކޮންނަން ފެށިއެވެ. އަދި ކޮނުވަރަކަށް އެ ވަޅުގަނޑުން މިނިކަށި ފެންނަމުން ދިޔައެވެ. އެހެންކަމުން ރުޤުޔާ ކިޔަވާ މީހާގެ އިރުޝާދުގެ މަތިން އެ ކަށިތައް ވަޅުގަނޑުން ނަގައި ޤަބުރުސްތާނުގައި ވަޅުލިއެވެ. އަދި އެ ސިހުރު ބާތިލް ކުރިއެވެ. މި ގޮތަށް ކަންތައް ކުރުމުން އާދަނުގެ ތިން މައިން އެ ރޫހާނީ ބިރުވެރިކަމުން ސަލާމަތްވެ ހާލު ރަނގަޅުވިއެވެ. އަދި އެކަން ކުރީ ކާކުކަން އެނގި އެ ސިހުރު ހެދި މީހާ އައިސް އެ އާއިލާގެ ކިބައިން މާފަށް އެދި ތަޢުބާވިއެވެ.\nކޮންމެއަކަސް، ސިހުރު ހެދުމުގެ ނުބައި އާދަތައް މި މުޖުތަމައުގެ ތެރެއިން ކޮންމެވެސް ވަރަކަށް ފެންނަމުން ދިޔަ ނަމަވެސް މިފަދަ މީހުން ހަދާ ސިހުރުތައް ބާޠިލް ކުރުމަށް ހުއްދަ ރުޤުޔާ ހަދައެވެ. ނަމަވެސް ބައެއް މީހުން ރުޤުޔާކުރާ ކަމަށް ބުނެ އޮޅުވާލައި ހަދަމުންދާ މަކަރުވެރި ހީލަތުގެ ސަބަބުން ސައްހަ ރުޤުޔާއަކީ ކޮބައިކަންވެސް ގިނަ ފަހަރަށް އޮންނަނީ ނޭގުމެއްގެ ތެރޭގައެވެ.\nރުޤުޔާއަކީ ބޮލުގައި ރިއްސުމާއި ހުން އައުން ފަދަ ނުވަތަ އެފަދައެހެން ބައްޔެއް ނުވަތަ މުޞީބާތެއް ޖެހިފައިވާ މީހާކު އެކަމަކުން ސަލާމަތް ކޮށްދިނުމަށް އޭނަގެ މައްޗަށް ކިޔަވާ ކިޔެވުމަކަށް ކިޔާނަމެކެވެ. އަދި މިއީ ޤުރުއާނާއި ސުންނަތުގެ އަލީގައި ހުއްދަ ގޮތުގައި، ފަރުވާދިނުމަށް ކުރެވޭކަމެކެވެ. މިގޮތުން ރުޤުޔާ ބެހިގެންވަނީ ހަތަރު ބަޔަކަށެވެ. އެއީ؛ ﷲ ސުބުޙާނަހޫ ވަތަޢާލާގެ ކަލާމްފުޅުން ނުވަތަ އެއިލާހުގެ އިސްމުފުޅުތަކުންނާއި އަދި ސިފަފުޅުތަކުން ރުޤުޔާކިޔެވުމެވެ. މިގޮތަށް ކިޔެވުމަކީ ހުއްދަކަމެކެވެ. އަދި އެދެވިގެންވާ ކަމެކެވެ. ދެވަނަކަމަކީ ޤުރުއާނާއި ޙަދީޘްފުޅުތަކުން ވާރިދުވެގެންވާ ދުޢާތަކުންނާއި ޛިކުރުތަކުން ރުޤުޔާކިޔެވުމެވެ. މީގެ ޙުކުމަކީވެސް ބަޔާންވެދިޔަ ބައިގެ ޙުކުމް ފަދައެވެ. ތިންވަނަ ކަމަކީ، ޤުރްޢާނާއި ޙަދީޘްފުޅުތަކުން ވާރިދުވެގެންނުވާ ދުޢާތަކުންނާއި ޛިކުރުތަކުން ރުޤުޔާކިޔެވުމެވެ. މިއީވެސް ހުއްދަވެގެންވާ ކަމެކެވެ. ނަމަވެސް ވާރިދުވެގެންވާ ދުޢާތަކާއި ޚިލާފުނުވުން ޝަރުތުވެގެންވެއެވެ. ހަތަރުވަނަ ކަމަކީ އެކިޔެވޭ އެއްޗަކުން އެއްވެސް މާނައެއް ދޭހަނުވާ އެއްޗަކުން ރުޤުޔާކިޔެވުމެވެ. ނަމަވެސް މިކަމަކީ ހުއްދަވެގެންވާ ކަމެއް ނޫނެވެ.\nހަގީގީ ހާދިސާ: ތިން މައިން ރޫހާނީ ބިރުވެރިކަމެއްގެ ތެރޭގައި – 1\nފާހަގަ: ހަގީގީ ހާދިސާ, ވާހަކަ, ތިން މައިން ރޫހާނީ ބިރުވެރިކަމެއްގެ ތެރޭގައި ...


އެމް.އޭ.ސީ.އެލްގެ ޢުމްރާނީ މަސައްކަތްތަކަށް މީހުން ހޯދައިދޭނެ ފަރާތަކާއި ބެހޭ\nމޯލްޑިވްސް އެއަރޕޯޓްސް ކޮމްޕެނީ ލިމިޓެޑް (އެމް.އޭ.ސީ.އެލް) އިން ހިންގަމުން އަންނަ ވެލާނާ އިންޓަރނޭޝަނަލް އެއަރޕޯޓް (ވީ.އައި.އޭ) ގެ ޢުމްރާނީ މަސައްކަތްތަކަށް، ތިރީގައިވާ ތާވަލާއި އެއްގޮތަށް މީހުން ހޯދައިދޭނެ ފަރާތެއް ބޭނުންވެއެވެ. މިދެންނެވި މީހުން ނެގުމަށް ހަމަޖެހިފައިވަނީ2މަސް ދުވަހުގެ މުއްދަތަށެވެ.\nވަޑި "ކާޕެންޓަރު" ( ދިވެހިން)\nރާނާ މީހާ "މޭސަން" ( ދިވެހިން)\nސުޕަރވައިޒަރު ( ދިވެހިން)\nމަސައްކަތު މީހާ "ލޭބަރުން" ( ދިވެހިން)\nވެހިކަލް ދުއްވާ މީހާ "ޑްރައިވަރު" ( ދިވެހިން)\n"ވެލްޑަރު" ( ދިވެހިން)\nމިކަމަށް ޝައުގުވެރިވާ ފަރާތްތަކަށް މަޢުލޫމާތު ދިނުމަށް ބާއްވާ ބައްދަލުވުން 2017 މާރިޗު 01 ވާ ބުދަދުވަހުގެ ހެދުނު 11:30 ގައި މި ކުންފުނީގެ މައި އިދާރާ (އެމް.އޭ.ސީ.އެލް ކޯޕަރޭޓް އޮފީސް) ގައި އޮންނާނެއެވެ. މިކަމާބެހޭ މަޢުލޫމާތު ދިނުމަށް ހަމަޖެހިފައިވަނީ ދެންނެވިފައިވާ ގަޑިއަށް ހާޒިރުވާ ފަރާތްތަކަށް އެކަންޏެވެ. މަޢުލޫމާތު ނަގަން ހާޒިރުވާ ފަރާތް ފިޔަވައި އެހެން ފަރާތެއްގެ ނަމުގައި މަޢުލޫމާތު ނުނެގޭނެ ވާހަކަ ދަންނަވަމެވެ. އަދި މަޢުލޫމާތު ނަގަން ހާޒިރުނުވާ ފަރާތްތަކުގެ އަންދާސީހިސާބު ބަލައިނުގަނެވޭނެ ވާހަކަ މަޢުލޫމާތައްޓަކައި ދަންނަވަމެވެ.\nބީލަންތައް ހުށަހެޅުމުގެ ސުންގަޑިއަކީ 2017 މާރިޗު 09 ވާ ބުރާސްފަތިދުވަހުގެ ހެދުނު 11:30 ގައެވެ. ބީލަންތައް ހުންނަންވާނީ ސިޓީއުރައެއްގައި ބަންދުކޮށްފައެވެ. ބީލަންތައް ހުޅުވުމަށް ހަމަޖެހިފައިވަނީ 2017 މާރިޗު 09 ވާ ބުރާސްފަތިދުވަހުގެ ހެދުނު 11:30 ގައި، މިކުންފުނީގެ މައި އިދާރާގައި ބީލަން ހުށަހަޅާ ފަރާތްތަކުގެ ހާޒިރުގައެވެ. ގަޑި ޖެހުމަށްފަހު ހުށަހަޅާ ބީލަންތައް ބަލައިނުގަނެވޭނެ ވާހަކަ ދަންނަވަމެވެ.\nފަންނީ އަދި މާލީ ދިރާސާއެއް ހެދުމަށްފަހު، ބީލަމުގައި ކަނޑައެޅިފައިވާ އުސޫލުތަކުގެ މަތިން، މިކުންފުންޏަށް އެންމެ ފައިދާހުރި އަންދާސީހިސާބެއް ހުށަހަޅާފައިވާ ފަރާތެއް ބަލައި ބީލަން އެވޯޑްކުރެވޭނެއެވެ. އިތުރު މައުލޫމާތު ސާފުކުރުމަށް ގުޅާނީ 3337266/3337236/3337279 ، ފެކްސް 3331772 ، އީމެއިލް bidinfo@macl.aero ، ވެބްސައިޓް www.macl.aero އަށެވެ.\nޕަބްލިޝްކުރި ތާރީޚް: 22 ފެބުރުވަރީ 2017\nސުންގަޑި: 01 މާރިޗު 2017 1130


Everton aa havaaluvaan Ancelotti ehbas vejje\nއެވަޓަންއާ ހަވާލުވާން އެންޗެލޮޓީ އެއްބަސްވެއްޖެ\nހެޑް ކޯޗްގެ މަގާމު ހުސްވެފައިވާ އެވަޓަންގެ ޓީމުގެ ކޯޗް ކަމަށް ކާލޯ އެންޗެލޮޓީ ގެންނަން އެވަޓަން އާއި އޭނާ އާ ދެމެދު އެއްބަސްވުމަކަށް އަތުވެއްޖެ އެވެ.\nއިނގިރޭސި ވިލާތުގެ ސްކައި ސްޕޯޓްސްއިން ބުނެފައި ވަނީ ދެ ފަރާތުގެ ދެމެދުގައި ވަކި މަރުހަލާއަކާ ހަމައަށް އެއްބަސްވުމަކަށް އާދެވިފައިވާ ކަމަށެވެ. އަދި މުޅި އެއްބަސްވުން ފުރިހަމަވެގެން ދާނީ މިއަދު ކަމަށްވެސް އެ ނޫހުން ބުނެފައި ވެއެވެ.\nއެންޗެލޮޓީ އެންމެ ފަހުން ހުރީ ނަޕޯލީގެ ކޯޗް ކަމުގަ އެވެ. އެ ޓީމު ޗެމްޕިއަންސް ލީގްގެ ދެ ވަނަ ބުރަށް ކޮލިފައި ކޮށްދިނުމަށް ފަހު އޭނާ ކުލަބާ ވަކިވީ ދެފަރާތުގެ މެދުގައި އެއްބަސް ވެވިގެންނެވެ. ކުލަބުން އޭނާ ދޫކޮށްލީ އެ ޓީމުގެ ޑޮމެސްޓިކް ސީޒަންގެ ނަތީޖާތައް ރަނގަޅު ނުވުމުންނެވެ.\nއެވަޓަންގެ ނަތީޖާތައް ރަނގަޅު ނުވުމުން އެ ކުލަބުގެ ކޯޗް ގެ މަގާމުގައި ހުރި މާކޯ ސިލްވާ ވަނީ މަގާމުން ވަކި ކޮށްފަ އެވެ. އޭގެ ފަހުން ކުލަބުގެ ވަގުތީ ކޯޗްގެ މަގާމު އަދާ ކުރަމުން ދަނީ އެވަޓަންގެ ކުރީގެ މިޑްފީލްޑާރު ޑަންކަން ފާގަސަން އެވެ.\nއެވަޓަންގެ ކޯޗް ކަމަށް އެންޗެލޮޓީ އައުން ވެގެން ދާނީ އޭނާ އިނގިރޭސި ޕްރިމިއާ ލީގްގައި މަސައްކަތް ކުރާ ދެ ވަނަ ފަހަރެވެ. އޭނާ ވަނީ 2009 ވަނަ އަހަރުން 2011 ވަނަ އަހަރަށް ޗެލްސީގައި މަސައްކަތް ކޮށްފަ އެވެ.\nސެމޭޑޯ ވޮލްވްސްއަށް ބަދަލުވެއްޖެ


Dhekki vaahaka thakaa gulhigen Mourinho hoonu fenah! | Mihaaru\nކުޅިވަރު / މެންޗެސްޓާ ޔުނައިޓެޑް\nދެއްކި ވާހަކަތަކާ ގުޅިގެން މޮރީނިއޯ ހޫނުފެނަށް!\n15 ޑިސެމްބަރ 2017 - 10:14\nމެންޗެސްޓާ (ޑިސެމްބަރު 15) - އިނގިރޭސި ޕްރިމިއާ ލީގުގައި މިދިޔަ ހަފްތާގައި މެންޗެސްޓާ ސިޓީއާ ދެކޮޅަށް ކުޅުނު މެޗުގެ ކުރިން މެންޗެސްޓާ ޔުނައިޓެޑްގެ ކޯޗު ހޯސޭ މޮރީނިއޯ ދެއްކި ވާހަކަތަކަކާ ގުޅިގެން އިނގިރޭސި އެފްއޭ އަށް ޖަވާބުދާރީވާން އޭނާ އަށް އަންގައިފި އެވެ.\nސިޓީ އަތުން 2-1 އިން ޔުނައިޓެޑް ބަލިވި މެޗުގެ ކުރިން ބޭއްވި ނޫސްވެރިންގެ ބައްދަލުވުމުގައި މޮރީނިއޯ ދެއްކި ދެ ވާހަކައަކާ ގުޅިގެން އެފްއޭ އިން ވަނީ އޭނާގެ މައްސަލަ ބަލަން ފަށައިފަ އެވެ. ބަލަނީ ސިޓީ ކުޅުންތެރިން ޑައިވް ކުރާ ކަމަށް ބުނުމުގެ އިތުރުން ސިޔާސީ ހަރަކާތަކަށް ވާފަދަ ކަންތައްތައް ކުރަން ކޯޗުންނަށް ހުއްދަ އޮންނަ ކަމަށް ބުނުމުންނެވެ.\nމޮރީނިއޯ ވަަނީ ވައި ޖެހިލާ ގޮތަކުން ވެސް ސިޓީ ކުޅުންތެރިން ޑައިވްކޮށްގެން ފައުލު ހޯދާ ކަމަށް ބުނެފަ އެވެ. އަދި އެ ފަދަ ކަންކަމަށް ރެފްރީން ފުރުސަތު ދޭ ކަމަށެވެ. މީގެ އިތުރުން މޮރީނިއޯ ބުނީ ޓައިޗްލައިންގައި ހުންނަ ކޯޗަކަށް ސިޔާސީ ކަންތައްތައް ކުރުމަށް ވެސް ފުރުސަތު އޮންނަ ކަމަށެވެ.\nމޮރީނިއޯ މިހެން ބުނީ ދާދި ފަހުން ކަޓަލޫނިއާ އަކީ މިނިވަން ދައުލަތަކަށް ވުމަށް ކުރި މަސައްކަތަށް ސަޕޯޓްކުރުމުގެ ގޮތުން ސިޓީގެ ކޯޗު ޕެޕް ގާޑިއޯލާ ރީނދޫ ކުލައިގެ ރިބަން ކޮޅެއް އަތުގައި އައްސައިގެން ބެންޗަށް އައިސްފައިވާތީ އެކަމަށް ނިސްބަތްކޮށެވެ.\nއެފްއޭ އިން ވަނީ މި މައްސަލައިގައި ޖަވާބުދާރީވާން މޮރީނިއޯ އަށް އަންނަ ހޯމަ ދުވަހާ ހަމަ އަށް ފުރުސަތު ދީފަ އެވެ.\nމީގެ އިތުރުން ސިޓީ އާއި ޔުނައިޓެޑް ބައްދަލުކުރި މެޗަށް ފަހު ޓަނަލް ތެރޭގައި ހިނގި ހަމަނުޖެހުމުގެ މައްސަލަތައް ވެސް އެފްއޭ އިން އަންނަނީ ބަލަމުންނެވެ. އަދި މިކަމާ ގުޅިގެން ޔުނައިޓެޑާއި ސިޓީން އެފްއޭ އަށް އެ ވަގުތު ހިނގި ކަންތައްތަކުގެ ތަފްސީލް ދިނުމަށް ވަނީ އަންގައިފަ އެވެ. އެފްއޭ އިން މި ގޮތަށް ކަންތައް ކުރީ ޓަނަލް ތެރޭގައި ހިނގި ކަންތައްތައް އެ މެޗުގެ ރެފްރީ ރިޕޯޓުގައި ހިމަނާފައިނުވާތީ އެވެ.\nމެންޗެސްޓާ ޔުނައިޓެޑް ހޯޒޭ މޮރީނިއޯ އިނގިރޭސި އެފްއޭ\n2 ކޮމެންޓް, 18 ރިއެކްޝަންސް\nތިޔަމެޖެސްޓާދެކެ މިހާރު ވަރައްފޫހިވޭ ތިމަންނަމެން އުދެއްދި ކުޅިވަރެކޯ ތިމަންނަމެންހާ މޮޅުބަޔަކު ނުތިބޭނެޔޯ ތާހިރެއްނޫން.\nޗައިނާގެ އުފެއްދުމެއް މޮޑެފާކޮށްގެން އުޅެނީ އިނގިރޭސީން. މަންދައްތަ ޔިނައިޓެޑުގެ ޔަންގުމެންނަށް ނޭނގެޔޯ 'ޑައިވް' ކިޔަންވެސް.


Meehaku Neh Boat Eh Gai Furaa4Million Dolleru - Vaguthu\nމީހަކު ނެތް ބޯޓެއްގައި ފުރާ4މިލިއަން ޑޮލަރު\nކެރީބިއަންގެ ޕޯޓްރިކޯ ބޭރުން އެމެރިކާގެ ބޯޑާ ޕެޓްރޯލް އެޖެންޓުން ހިފި ބޯޓެއްގެ ތެރެއިން4މިލިއަން ޑޮލަރު ފެނިއްޖެ އެވެ.\nމިދިޔަ އާދިއްތަ ދުވަހު އެމެރިކާގެ ކަސްޓަމްސް އަދި ބޯޑާ ޕްރޮޓެކްޝަން އެޖެންޓުނަށް ކެރީބިއަން ކަނޑުން އެއްވެސް ލައިޓެއް ނެތި ދަތުރު ކުރަމުން ދިޔަ ބޯޓެއް ފެނި ޝައްކުވެގެން ބޯޓާއި ދިމާލަށް ދިޔުމުން ވަނީ ކަސްޓަމްސް އަދި ބޯޑާ ޕްރޮޓެކްޝަން އެޖެންޓުންގެ އެންގުމަށް މަޑު ނުކޮށް ބާރު ސްޕީޑުގައި ދަތުރު ކޮށްފަ އެވެ.\nކަސްޓަމްސް އަދި ބޯޑާ ޕްރޮޓެކްޝަން އެޖެންޓުން ވަނީ މި ބޯޓް ފަހަތުން ގޮސް ބޯޓް އަތުލާފަ އެވެ. ނަމަވެސް ބޯޓުގެ ތިބި އެންމެން ވަނީ ފިލާފަ އެވެ.\nބޯޓުގެ ތެރެއިން4މިލިއަން ޑޮލަރާއި އެކު ހަތިޔާރު ވަނީ ފެނިފައެވެ. މިއީ މަސްތުވާތަކެތީގެ ވިޔަފާރި ކުރާ ބަޔަކު ގަވާއިދާ ހިލާފަށް އެމެރިކާގެ ވާޖިން އައިލެންޑްސް އަށް އެތެރެކުރަން އުޅުނު ފައިސާ ކަމަށް ވަނީ ބެލެވިފަ އެވެ.\nކެރީބިއަން ހިމެނޭ ސަރަހައްދަކީ މަސްތުވާތަކެތީގެ ބާވަތްތައް ކަމަށްވާ ކޮކޭން އާއި ހެރޮއިން ފަދަ އެއްޗެހި ދުނިޔޭގެ އެކި ހިސާބުތަކަށް ފޮނުވުމުގެ ވިޔަފާރި ފުޅާ ދާއިރާއެއްގައި ކުރަމުން އަންނަ ސަރަހައްދެކެވެ.\nބޮކްސިންގ ކުރަނިކޮށް އަނިޔާވި މީހާ މަރުވެއްޖެ\nބަލި ކުއްޖަކަށްވުމުން ޕާޓީގެ ދައުވަތު ގަބޫލުކުރާނެ ރަހުމަތްތެރިއެއް ނުވި\nފުލުހުންނަށް ގުޅާފައި ޑްރަގްސް ކޮޅު ވަގަށް ނެގި ކަމަށް ބުނެ، އެ ތަކެތި އަނބުރާ ދޭން ބުނެފި!\nޖުލައި 9, 2019 15:10\nހޭ އިޓްސްމައިން. އައިލެފްޓް އިޓް ވެންޓް ފައިންޑް ދަ ޕީނަޓް\nޖުލައި 9, 2019 15:19\nއަދި މިރާއްޖޭގައި ވެސް ތިކަހަލަ ބޯޓް ފަހަރު ފެނުން ވަރަށް ގާތް. ރާއްޖެ ޕޮލިސްގެ ޑީއީޑީ މީހުންގެ ބާރު ކަނޑާ ލީ ތިކަހަލަ ޖަރީމާ ޖައްސަން ކަން ކަށަވަރު، ޑީލް ކުރާ ބޮންދެއްގެ ހައްގު އިސް ވެއްޖެ ކަން އެންމެނަަށް ފެނިއްޖެ\nޖުލައި 12, 2019 17:47


Rehendhi Flateh Milku Kurumah Edhumaky Corruptionge Amaleh Kamah...\n5 މަސް, 1 ހަފްތާ,6ދުވަސް, 12 ގަޑި, 53 މިނެޓް, 34 ސިކުންތު ކުރިން 3860މަރިޔަމް އިސްއާދާ\nކުރީގެ ނައިބު ރައީސް އަބްދުﷲ ޖިހާދު. ފޮޓޯ:ވީނިއުސް\nރެހެންދި ފްލެޓް މިލްކުކޮށްދިނުމަށް އެދިލެއްވުމަކީ ކޮރަޕްޝަނަށް މަގުފަހިވަ ފަދަ ޢަމަލެއް ކަމަށް ގަބޫލުފުޅު ނުކުރައްވާ ކަމަށް ރައީސުލްޖުމްހޫރިއްޔާގެ ކުރީގެ ނައިބު އަބްދުﷲ ޖިހާދު ވިދާޅުވެއްޖެއެވެ.\nކުރީގެ ސަރުކާރުގެ ނައިބު ރައީސްގެ މަޤާމުގައި ހުންނެވިއިރު ޖިހާދު ދިރިއުޅުއްވި ރެހެންދި ފްލެޓުގެ އެޕާޓްމެންޓު އޭނާއަށް މިލްކުކޮށްދިނުމަށް ސަރުކާރުން މަސައްކަތް ކުރަނިކޮށް އޭސީސީއިން އެކަން ހުއްޓުވާފައިވުމުން އެކަމާ ގުޅިގެން ސަން އޮންލައިންއަށް ދެއްވި ބަސްދީގަތުމެއްގައި ޖިހާދު ވިދާޅުވީ، ކުރީގެ ސަރުކާރުގައި އިސްމަގާމުތަކުގައި ތިއްބެވި ބޭފުޅުންނަށްވެސް ފްލެޓު މިލްކުކޮށްދިން އުސޫލުން އަގުމަގުކޮށް ދެއްވުމަށް އެދިލެއްވުމަކީ ކޮރަޕްޝަން އެކުލެވޭ ކަމެއް ކަމަށް ގަބޫލު ނުކުރައްވާ ކަމަށެވެ. އަދި އޭގެ އިތުރުން މިިނިވަން މުއައްސަސާތަކުގައި ތިއްބެވި ބޭފުޅުންނަށްވެސް ފްލެޓު މިލްކުކޮށްދިން ފަދައިން އެމަނިކުފާނަށް ވެސް އެ ފްލެޓު މިލްކުކޮށް ދެއްވަން ޖެހޭނެ ކަމަށް ދެކިލައްވާ ކަމަށްވެސް ޖިހާދު ވިދާޅުވިއެވެ.\nޖިހާދު އިތުރަށް ވިދާޅުވެފައިވަނީ ކޮންމެ ސަރުކާރަކުންވެސް ހުޅުވާލި ބޯހިޔާވަހިކަމުގެ ފުރުޞަތުތަކަށް އެދި ކުރިމަތިލެއްވި ކަމަށާއި ނަމަވެސް އެމަނިކުފާނުގެ މިލްކިއްޔާތުގައި އެއްވެސް ބިމެއް އަދި އިމާރާތެއް ނުވަތަ ގޯއްޗެއް ވެސް ނެތް ކަމަށެވެ. ނަމަވެސް އެމަނިކުފަނަކީ ވެސް ދިވެހި ރައްޔިތެއް ކަމަށާއި ކޮންމެ ރައްޔިތަކަށްވެސް ދިރިހުރުމުގެ ހައްގު ލިބިދޭ ކަމަށް ޖިހާދުވަނި ވިދާޅުވެފަ. އޭގެ އިތުރުން ދިރިހުރެވޭނީ ދިރިއުޅޭނެ ތަނެއް ލިބިގެންކަމަށް ވެސް އެމަނިކުފާނުގެ ވާހަކަފުޅުގައިވަނީ ފާހަގަކުރައްވާފައެވެ. ޖިހާދުގެ ވާހަކަފުޅުގައި އިތުރަށް ވިދާޅުވެފައިވަނީ، ރެހެންދި ފްލެޓަށް ބަދަލުވެ ވަޑައިގެންނެވިއިރު އެތަން ހުރިގޮތުގެ ފަރުމާއަށް ބަދަލުތަކެއް ގެެނެސްފައިވާނެ ކަަމަށާ އެކަން ކުރެއްވީ އޭރުގެ ސަރުކާރުން ކަމަށް ވިދާޅުވިއެވެ.\nއެކަން އެގޮތަށް ކުރެއްވީ ނައިބު ރައީސަކު ދިރިއުޅުއްވާ ތަނެއްގައި ހުންނަންޖެހޭ ބައެއް ކަންކަން ފުރިހަމަ ކުރުމުގެ ގޮތުން ކަމަށާ އެހެންކަމުން އެ ބަދަލުތަކަށް ދިޔަ ޚަރަދާ އެއްކޮށްވެސް އެޕާޓްމެންޓަށް ފައިސާ ދައްކަވަން އެމަނިކުފާނު ތައްޔާރަށް ހުންނެވި ކަަމަށް ކުރިގެ ނައިބު ރައީސް ވަނީ ވިދާޅުވެފައެވެ. ޖިހާދު ރެހެންދި ފްލެޓުގައި ދިރިއުޅުއްވާ މައްސަލަ އޭސީސީއިން ބަލަމުންދާއިރު އެ މައްސަލަ ދިގުލައިގެން ދިޔުން ގަބޫލު ނުކުރައްވާ ކަމަށް އޭނާ ވިދާޅުވިއެވެ. ޖިހާދަކީ ނައިބު ރައީސްގެ މަގާމުގެ އިތުރުން އެމްއެމްއޭގެ އިސް މަގާމުތަކާއި ފިނޭންސް މިނިސްޓަރުކަންވެސް ކުރައްވާފައިވާ ބޭފުޅެކެވެ.\nކުރީގެ ނައިބު ރައީސް ޖިހާދު


SunOnline: Iran ge au raees huvaa kurumuge rasmihyaathah Saudi mandhoobakaa eku 73 qaumuge mandhoobun\nއީރާނުގެ އައު ރައީސް ހުވާކުރުމުގެ ރަސްމިއްޔާތުގައި ސައުދީ މަންދުބަކާއެކު 73 ގައުމެއްގެ މަންދޫބުން\nމުހައްމަދު ޖަވާދު ޔޫސުފު 04 Aug 2021, 11:31\nއީރާނުގެ ދީނީ މުރުޝިދު އައު ރައީސް އިބްރާހީމް ރައީސީ އަށް ރުހުން ދެއްވުމުގެ ރަސްމިއްޔާތު ގެ ތެރެއިން\nތެހެރާން (އޮގަސްޓް 04): މާދަމާ ބޭއްވުމަށް ހަމަޖެހިފައިވާ އީރާނުގެ އައު ރައީސް އިބްރާހީމް ރައީސީ މަގާމުގެ ހުވާ ކުރައްވާ ރަސްމިއްޔާތުގައި ބައިވެރިވުމަށް ސައުދީއަރަބިއާގެ މަންދޫބުން ހިމެނޭގޮތަށް ދުނިޔޭގެ 73 ގައުމެއްގެ މަންދޫބުން ބައިވެރިވާނެ ކަމަށް އީރާނުގެ ރަސްމީ މީޑިއާއިން ބުނެފިއެވެ.\nއީރާނުގެ ރަސްމީ މިޑިއާ ބުނިގޮތުގައި މިރަސްމިއްޔާތުގައި ބައިވެރި ވުމަށް ދުނިޔޭގެ 73 ގައުމަކުން 115 މަންދޫބުން ތެހެރާނަށް ވަޑައިގަތުމަށް ހަމަޖެހިފައިވާއިރު މީގެތެރޭގައި 10 ގައުމެއް ވެރިން (ރައީސުންނާއި ބޮޑުވަޒީރުން) އަދި 20 ގައުމެއްގެ ޕާލަމެންޓްގެ ރައީސުން އަދި 11 ގައުމެއްގެ ޚާރިޖީ ވަޒީރުންނާއި 10 ގައުމެއްގެ ވަޒީރުން ހިމެނެއެވެ. ދެން ހިމެނެނީ ވަޒީރުންނަށް ވުރެ ދަށު ލެވެލްގެ މަންދޫބުންނެވެ.\nމީގެއިތުރުން އދ. އާއި ޔޫރަޕްގެ އިއްތިޙާދުފަދަ ބައިނަލްއަގްވާމީ ޖަމްއިއްޔާ ޖަމާއަތްތަކުގެ މަންދޫބުންވެސް އީރާނުގެ އައު ރައީސް ހުވާކުރުމުގެ ރަސްމިއްޔާތުގައި ބައިވެރިވާނެކަމަށާ އދ. އާއި ޔޫރަޕްގެ މަންދޫބުން މިހާރު ތެހެރާނަށް ވަޑައިގެންފައިވާ ކަމަށްވެސް އީރާނުގެ މީޑިއާ ބުނެއެވެ.\nއިއްޔެ ބޭއްވި ރަސްމިއްޔާތުގައި ކުރީގެ ރައީސް ހަސަން ރޫހާނީ އާއި މަގާމާ ހަވަލުވެ ވަޑައިގެންނެވި ރައީސް އިބްރާހީމް ރައީސީ\nއީރާނުގެ ރައީސް މަގާމާ ހަވާލުވުމުގެ ތިން މަރުހަލާ އެއް އޮވެއެވެ. މީގެތެރެއިން ފުރަތަމަ މަރުހަލާއަކީ އީރާނުގެ ރޫހީ ލީޑަރު ނުވަތަ ދީނީ މުރުޝިދު ގެ ރުހުން ދިނުމަށް ބައްވާ ތަންފީޒީ ރަސްމިއްޔާތެވެ. އިއްޔެވަނީ މިރަސްމިއްޔާތު ބާއްވައި، އީރާނުގެ ދީނީ މުރުޝިދު އާޔަތުﷲ އަލީ ޚަމަނާއި ރުހުން އީރާނުގެ އައުރައީސް އިބްރާހީމް ރައީސީ އަށް ދެއްވާފައެވެ. މާދަމާ ބޭއްވުމަށް ހަމަޖެހިފައިވަނީ އީރާނުގެ ރައްޔިތުންގެ މަންދޫބުން ކަމަށްވާ ޕާލަމެންޓްގެ ކުރިމަތީގައި އައު ރައީސް މަގާމުގުގެ ގާނޫނީ ހުވާކުރެއްވުމުގެ ރަސްމިއްޔާތެވެ.\nއީރާނުގެ ރައީސް މަގާމާ ހަވާލުވުމުގެ މައި ރަސްމިއްޔާތަކީ މިއީއެވެ. ގައުމުތަކުގެ މަންދޫބުން މައިގަނޑު ގޮތެއްގައި ހާޒިރުވަނީ މިރަސްމިއްޔާތަށެވެ. އެއަށްފަހު އޮންނާނީ އީރާނުގެ ޕާލަމެންޓުން އައުރައީސްގެ ކެބިނެޓަށް ރުހުން ދިނުމަށް ބާއްވާ ޕާލަމެންޓްގެ ޖަލްސާއެވެ. މިޖަލްސާގައި ޕާލަމެންޓްގެ ރުހުން ލިބޭ މަންދޫބުން އެވަގުތު މަގާމުގެ ހުވާ ކުރައްވާނެއެވެ. މިހިސާބުން އީރާނުގެ އައު ރައީސް މަގާމާ ހަވާލުވުމުގެ ހުރިހާ ކަމެއް ނިމުނީއެވެ.\nއީރާނުގެ ރޫހީ ލީޑަރު ނުވަތަ ދީނީ މުރުޝިދު ގެ ރުހުން އައު ރައީސް އިބްރާހީމް ރައީސީ އަށް ދިނުމަށް އިއްޔެ ބޭއްވި ތަންފީޒީ ރަސްމިއްޔާތަށްފަހު ގައުމާ މުޚާބަތު ކުރައްވައި ދެއްކެވި ވާހަކަ ފުޅުގައި އޭނާވަނީ އީރާނުގެ ގައުމީ މަސްލަހަތާ ގުޅޭކަންކަމުގައި ނޫނީ އީރާނުން އެމެރިކާއާއި ޔޫރަޕާ ވާހަކަ ނުދައްކާނެކަމަށް ވިދާޅުވެފައެވެ.\nނަމަވެސް އީރާނުގެ ނިއުކްލިޔާ އެއްބަސްވުމަށް އެމެރިކާ އެނބުރި ރުޖޫއަވުމާބެހޭގޮތުން އީރާނާއި އެމެރިކާއާ ދެމެދު ފަށާފައިވާ މަޝްވަރާތައް ކުރިޔަށް ގެންދާނެކަމަށް އައު ރައީސް ވިދާޅުވިއެވެ. ނަމަވެސް އެމެރިކާގެ ކުރިމަތީގައި އީރާންގެ ރައްޔިތުންގެ ދިރިއުޅުމާއި އީރާނުގެ މަސްލަހަތު ގުރުބާން ނުކުރާނެކަމަށާ އީރާނަށް ހުރިހަ ގޮތަކުންވެސް މަސްލަހަތު ހުރިކަންކަމަށް މެނުވީ އެމަޝްވަރާތަކުގައި އެއްބަސްނުވާނެކަމަށް އައު ރައީސް އިބްރާހީމް ރައީސީ ވިދާޅުވިއެވެ.


މެޖިސްޓްރޭޓް ކޯޓު ވެބްސައިޓް menu\nތ.ދިޔަމިގިލީ މެޖިސްޓްރޭޓް ކޯޓު\nތ.ދިޔަމިގިލީ މެޖިސްޓްރޭޓް ކޯޓު ފުރަތަމަ ސަފުހާ\n09-08-2018 ފ އަދި ދ ޖުޑީޝަލް ދާއިރާތަކުގެ ޖިނާއީ އިޖުރާއަތުގެ ޤާނޫނާގުޅޭ ވޯކްޝޮޕް ބާއްވައިފި\nޤާނޫނު ނަންބަރު 2016/12 (ޖިނާއީ އިޖުރާއަތުގެ ޤާނޫނު) އާ ގުޅޭގޮތުން ޖުޑީޝަލް ދާއިރާގެ މެޖިސްޓްރޭޓުންގެ މެދުގައި މަޝްވަރާކޮށް ޚިޔާލު ބަދަލުކޮށްލުމުގެގޮތުން، ފ. ޖުޑީޝަލް ދާއިރާއާއި ދ. ޖުޑީޝަލް ދާއިރާގައި މަސައްކަތްކުރައްވާ މެޖިސްޓްރޭޓުންނަށް އަމާޒުކޮށްގެން ވޯކްޝޮޕެއް ބާއްވައިފިއެވެ.\nފ އަދި ދ ޖުޑީޝަލް ދާއިރާތަކުގެ ޖިނާއީ އިޖުރާއަތުގެ ޤާނޫނާގުޅޭ ވޯކްޝޮޕް ބާއްވައިފި\n2017 އޮގަސްޓް 24 އިން 26 އަށް ކުރިއަށް ގެންދެވުނު މި ވޯކްޝޮޕް ބާއްވާފައިވަނީ ފ. ނިލަންދޫގައެވެ.\nފ އަދި ދ ޖުޑީޝަލް ދާއިރާތަކުގައި މަސައްކަތްކުރައްވާ ހުރިހާ މެޖިސްޓްރޭޓުންނާއި ލީގަލް އޮފިސަރުން ބައިވެރިވެލެއްވި މި ވޯކްޝޮޕް ފެސިލިޓޭޓް ކޮށްދެއްވީ، ޑްރަގް ކޯޓް ހިންގެވުމާ ޙަވާލުވެހުންނެވި ޤާޟީ އަލްއުސްތާޛު ޢަބްދުއްސައްތާރު ޢަބްދުލްޙަމީދެވެ.\n09-08-2018 ޝަރުޢީ ދާއިރާއަށް 37 އަހަރު ޚިދުމަތްކުރެއްވުމަށް ފަހު މުސްކުޅިކުރައްވައިފި\nޝަރުޢީ ދާއިރާގައި މެދުކެނޑުމެއް ނެތި 37 އަހަރަށް ވުރެ ގިނަދުވަހު ޚިދުމަތްކުރައްވާފައިވާ ބ.ކުޑަރިކިލު މިރާޒް، އަލްފާޟިލް މުހައްމަދު ރާޟީ ވަޒީފާއިން މުސްކުޅިކުރައްވައިފިއެވެ. މުސްކުޅިކުރެއްވި އިރު އޭނާ ހުންނެވީ ބ.ކުޑަރިކިލު މެޖިސްޓްރޭޓް ކޯޓުގެ އެޑްމިނިސްޓްރޭޓިވް އޮފިސަރުގެ މަޤާމުގައެވެ.\nޝަރުޢީ ދާއިރާއަށް 37 އަހަރު ޚިދުމަތްކުރެއްވުމަށް ފަހު މުސްކުޅިކުރައްވައިފި\nއަލްފާޟިލް މުޙައްމަދު ރާޟީ ޝަރުޢީ ދާއިރާއާ ގުޅިވަޑައިގެންނެވީ، 1979 ވަނަ އަހަރުގެ ސެޕްޓެމްބަރު މަހުގެ 23 ވަނަ ދުވަހު، ބ. ކުޑަރިކިލު ކޯޓުގެ މަސައްކަތު މީހެއްގެ މަޤާމަށެވެ. އެއަށް ފަހު، އެ ކޯޓުގެ ކްލާރކް އެއްގެ މަޤާމާއި، އެސިސްޓެންޓް ސެކްރެޓަރީ އަދި ސެކްރެޓަރީގެ މަޤާމު އަދާކުރައްވާފައިވެއެވެ.\nޝަރުޢީ ދާއިރާގައި ހޭދަކުރެއްވި ދިގު މުއްދަތުގައި، އަލްފާޟިލް މުޙައްމަދު ރާޟީ ވަނީ ޝަރުޢީ ދާއިރާއަށް އަގުހުރި ޚިދުމަތްތަކެއް ކޮށްދެއްވާފައިވެއެވެ.\nއަލްފާޟިލް މުޙައްމަދު ރާޟީ ފާހަގަކުރެވިފައި ވަނީ ތެދުވެރިކަމާއި ވަފާތެރިކަމާއެކު ޝަރުޢީ ދާއިރާއަށް ޚިދުމަތްކުރެއްވި ނަމޫނާ މުވައްޒަފެއްގެ ގޮތުގައެވެ.\nއަލްފާޟިލް މުޙައްމަދު ރާޟީ ޝަރުޢީ ދާއިރާގެ ޚިދުމަތުން ވަކިވެވަޑައިގަތުމަކީ ޝަރުޢީ ދާއިރާއަށް، ވަކިން ޚާއްޞަކޮށް ބ.ކުޑަރިކިލު މެޖިސްޓްރޭޓް ކޯޓަށް ލިބުނު ވަރަށްބޮޑު ހުސްކަމެކެވެ.\nޝަރުޢީ ދާއިރާގެ ޚިދުމަތުގައި ހޭދަވި ދިގު މުއްދަތުގައި، އަލްފާޟިލް މުޙައްމަދު ރާޟީ ޝަރުޢީ ދާޢިރާއަށް ކޮށްދެއްވި މަސައްކަތުގެ އަގު ވަޒަންކުރައްވައި، އަލްފާޟިލް މުޙައްމަދު ރާޟީ، ދިވެހިރާއްޖޭގެ އުއްތަމަފަނޑިޔާރު އޮނަރަބަލް އަލްއުސްތާޛު ޢަބްދުﷲ ސަޢީދު ޝުކުރު އަދާކުރައްވައެވެ.\n09-08-2018 "ހައްދުންމަތި ރައްކާތެރި އަމާން މުޖުތަމަޢަކަށް، މުއައްސަސާތައް ގުޅިގެން" ގެ ނަމުގައި ބާއްވާ ސެމިނަރ ފެށިއްޖެ\nލ. އަތޮޅަކީ ރައްޔިތުންނަށް ރައްކާތެރި އަމާން ތަނަކަށް ހެދުމުގެ މަޤުޞަދުގައި، "ހައްދުންމަތި ރައްކާތެރި އަމާން މުޖުތަމަޢަކަށް، މުއައްސަސާތައް ގުޅިގެން" މި ނަމުގައި ލ. ފޮނަދޫ މެޖިސްޓްރޭޓް ކޯޓާއި ލ. އަތޮޅު ކައުންސިލް އިދާރާއިން އިސްނަންގަވައިގެން، ލ.އަތޮޅުގައި ހުރި އެހެނިހެން މުއައްސަސާތައް ގުޅިގެން ކުރިއަށް ގެންދާ އެއް ދުވަހުގެ ސެމިނަރ ލ. ފޮނަދޫ ރީޖަނަލް ހޮސްޕިޓަލްގެ "ގުރަހަ" މާލަމުގައި ފެށިގެން ކުރިއަށް އެބަދެއެވެ.\n"ހައްދުންމަތި ރައްކާތެރި އަމާން މުޖުތަމަޢަކަށް، މުއައްސަސާތައް ގުޅިގެން" ގެ ނަމުގައި ބާއްވާ ސެމިނަރ ފެށިއްޖެ\nމި ސެމިނަރ ކުރިއަށް ގެންދިއުމަށް ރާވާފައިވަނީ، މުއައްސަސާތަކުން ޕްރެޒެންޓޭޝަންތައް ހުށަހެޅުމާއެކު، އެ ޕްރެޒެންޓޭޝަންތަކުގައި ހިމެނޭ ކަންކަމާމެދު ބައިވެރިންގެ މެދުގައި މަޝްވަރާކުރުމަށް ހުޅުވައިލެވޭ ސެޝަންތަކެއްގެ ގޮތުގައެވެ. މުޅި ހައްދުންމައްޗަކީ ރައްޔިތުންނަށް އަމާން ވެއްޓަކަށް ހެދުމަށްޓަކައި ހައްދުންމަތީގައި ހުރި ހުރިހާ މުއައްސަސާތަކެއް ގުޅިގެން ކުރެވިދާނެ ކަންތައްތައް ދެނެގަތުމަށްޓަކައި ބައިވެރިންގެ ޚިޔާލާއި މަޝްވަރާ ބަދަލުކުރުންވެސް މި ސެމިނަރގެ ތެރޭގައި ކުރިއަށް ގެންދެވޭނެއެވެ.\nލ.އަތޮޅު ކައުންސިލްގެ އެކްޝަން ޕްލޭންގައި ހިމަނައިގެން، ކުރިއަށް އޮތް އަހަރުތަކުގައި މުޅި އަތޮޅުގައި ހިންގުމަށް ރާވާފައިވާ މި ޕްރޮގްރާމްގެ ފެށުމެއްގެ ގޮތުން މިއަދު ބާއްވާ ފުރަތަމަ ސެމިނަރގައި، ލ. ފޮނަދޫ ކައުންސިލްގެ އިދާރާއާއި، ލ. އަތޮޅު ތަޢުލީމީ މަރުކަޒާއި، ޕަބްލިކް ވޯރކްސް ސަރވިސް ފޮނަދޫ ސައިޓް އާއި، ލ. ފޮނަދޫ ޞިއްޙީ މަރުކަޒާއި، މ. ފެމިލީ އެންޑް ޗިލްޑްރަންސް ސަރވިސް ސެންޓަރ އާއި، ފެނަކަ ކޯޕަރޭޝަން ލިމިޓެޑް ލ. ފޮނަދޫ ބްރާންޗް އާއި، ފެނަކަ ކޯޕަރޭޝަން ލިމިޓެޑް ލ. ރީޖަނަލް ބްރާންޗް އާއި، ކައްދޫ އެއަރޕޯޓް ކޮމްޕެނީ ލިމިޓެޑް އާއި، ކައްދޫ ސެންޓްރަލް އޭރިޔާ އާއި، މާންދޫ ފިޝަރީޒް ކޮމްޕްލެކްސް އާއި، ލ.ގަން-ފޮނަދޫ ޕޮލިސް ސްޓޭޝަން އާއި، ލ. ގަމު ކައުންސިލްގެ އިދާރާ އާއި، ލ. ގަމު ރީޖަނަލް ހޮސްޕިޓަލް އާއި، އިހައްދޫ ސްކޫލް އާއި، ޕްރޮސިކިއުޓަރ ޖެނެރަލްގެ އޮފީސް ލ.ގޮފި އާއި، ސްޓޭޓް ޓްރޭޑިންގ އޯގަނައިޒޭޝަން (އެސް.ޓީ.އޯ) ލ.ފޮނަދޫ ބްރާންޗް އާއި، ލ. ފޮނަދޫ ޔޫތު ސެންޓަރ އާއި، ލ. ގަމު ކަސްޓަމްސް ޕޯސްޓް އާއި، ކްރިމިނަލް ކޯޓާއި، ޖުވެނައިލް ކޯޓުގެ އިތުރުން ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަންގެ އިސް ބައެއް ވެރިން ބައިވެރިވެލައްވައެވެ.\nޤާނޫނު ނަންބަރު: 2010/22 (ދިވެހިރާއްޖޭގެ ކޯޓުތަކުގެ ޤާނޫނު) ގެ ދަށުން އުފައްދާފައިވާ ހަތަރު ސުޕީރިއަރ ކޯޓު ޤާއިމުވެފައިވާ މާލެއާއި، އެ ހަތަރު ސުޕީރިއަރ ކޯޓުގެ ހަތަރު ޑިވިޜަން ޤާއިމުވެ ހަމަވެފައިވާ ރަށްރަށް ފިޔަވައި، ދިވެހިރާއްޖޭގައި މީހުން ދިރިއުޅޭ ކޮންމެ ރަށެއްގައި ޤާނޫނު ނަންބަރު: 2010/22 (ދިވެހިރާއްޖޭގެ ކޯޓުތަކުގެ ޤާނޫނު) ގެ 62 ވަނަ މާއްދާގެ ދަށުން ޤާއިމުކޮށްފައިވާ މެޖިސްޓްރޭޓް ކޯޓުތަކަކީ، ދަށު ކޯޓުތަކުގެ ތެރެއިން ތިރީ ގިންތީގެ ކޯޓުތަކެވެ. މެޖިސްޓްރޭޓް ކޯޓުތަކުގެ އިޚްތިޞާޞް ބަޔާންކޮށްފައިވަނީ އެ ގާނޫނުގެ ޖަދުވަލު5ގައެވެ.\nޑިޕާޓްމެންޓް އޮފް ޖުޑިޝަލް އެޑްމިނިސްޓްރޭޝަން\n© 2018 ޑިޕާޓްމެންޓް އޮފް ޖުޑިޝަލް އެޑްމިނިސްޓްރޭޝަން


Furusatheh Libey Irah Maavarulu Airport Hulhuvaanan - Minister Nahula - Vaguthu\nފުރުސަތެއް ލިބޭއިރަށް މާވަރުލު އެއާޕޯޓް ހުޅުވާނަން - މިނިސްޓަރ ނަހުލާ\nމިނިސްޓަރ ނަހުލާ – ފޮޓޯ: ޕީއެސްއެމް\nރާއްޖެއަށް ކުރިމަތިވެފައިވާ ކޮވިޑް-19 ގެ ނުރައްކާތެރި ބަލިމަޑުކަމުން އަރައިގަނެވި، ލިބޭ ފުރުސަތުގައި ގއ. އަތޮޅުގައި ތަރައްޤީކުރާ މާވަރުލު އެއާޕޯޓްގައި ކުރަންޖެހޭ މަސައްކަތްތައް ކޮށް، އެއާޕޯޓް ހުޅުވާލާނެ ކަމަށް ޓްރާންސްޕޯޓް މިނިސްޓަރ، އާއިޝަތު ނަހުލާ ވިދާޅުވެއްޖެ އެވެ.\nމިނިސްޓަރ ނަހުލާ މިގޮތަށް ވިދާޅުވީ، މިރޭ އޮންލައިންކޮށް ބޭއްވި ރައްޔިތުން މަޖިލީހުގެ ޤައުމީ ތަރައްޤީ އާއި ތަރިކައިގެ ކޮމިޓީގައި، ކޮވިޑް-19 ގެ ހާލަތުގައި ޓްރާންސްޕޯޓު މިނިސްޓްރީގެ މަސައްކަތްތައް ތަރުތީބު ކުރެވިފައިވާ ގޮތްތަކާއި ގުޅޭ ގޮތުން މެމްބަރަކު ކުރެއްވި ސުވާލަކަށް ޖަވާބު ދެއްވަމުންނެވެ.\nމިނިސްޓަރ ނަހުލާ ވިދާޅުވީ، ކޮވިޑް-19 ގެ ބަލިމަޑުކަން ރާއްޖެއަށް ކުރިމަތިވީ މާވަރުލު އެއާޕޯޓް ހުޅުވަން ތައްޔާރުވަމުން ދަނިކޮށް ކަމަށެވެ. ނަމަވެސް މި ހާލަތުގެ ސަބަބުން އެއާޕޯޓް ހުޅުވުމުގެ ކަންކަން ލަސްވެގެން ދިޔައީ ކަމަށާއި، ހާލަތަކީ އިންސާނުންނަށް ބަދަލުކުރެވޭ އެއްޗެއް ނޫން ކަމަށެވެ.\n"ﷲ ގެ އިރާދަފުޅުން މިކަންތައްތަކުން ސަލާމަތްވާއިރަށް ވީހާވެސް އަވަހަކަށް މި ލިބޭ ފުރުސަތުގައި އަޅުގަނޑުމެން އެއާޕޯޓް ހުޅުވުމުގެ މަސައްކަތް ކުރިއަށް ގެންދާނަން،" މިނިސްޓަރ ނަހުލާ ވިދާޅުވިއެވެ.\nކޮމިޓީ ބައްދަލުވުމުގައި ވާހަކަފުޅު ދައްކަވަމުން މިނިސްޓަރު ނަހުލާ ވިދާޅުވީ ކޮވިޑް-19 ގެ ސަބަބުން އޮފީހަށް ގޮސް މަސައްކަތް ނުކުރެވުނު ނަމަވެސް އެ މިނިސްޓްރީގެ މަސައްކަތްތައް ހުއްޓުމަކަށް ނުގެނެސް ކުރައްވަމުން އަންނަ ކަމަށެވެ.\nމާވަރުލު އެއާޕޯޓުގައި ކޮމާޝަން ފްލައިޓްތައް އޮޕަރޭޓް ކުރުމަށް ކުރިން ހަމަޖެހިފައި އޮތީ، މިދިޔަ މާރިޗު މަހުގެ 20 ވަނަ ދުވަހުއެވެ. ނަމަވެސް ކޮވިޑް-19 އާއި ގުޅިގެން އެމަހުގެ 15 ވަނަ ދުވަހު، މަސައްކަތްތައް ވަނީ މަޑުޖައްސާލާފައެވެ.\nމާވަރުލުގައި އެއާޕޯޓެއް ތަރައްޤީ ކުރުމުގެ މަސައްކަތް 2011 ވަނަ އަހަރު ވެސް ފެށިއެވެ. ނަމަވެސް އެ މަސައްކަތް ކުރިއަށް ނުގެންގޮސް ހުއްޓާލާފައި އޮއްވާ އަލުން މަސައްކަތް އެމްޓީސީސީ އާއި ހަވާލު ކުރީ ކުރީގެ ރައީސް ޔާމީންގެ ވެރިކަމުގައި 2018 ވަނަ އަހަރުގެ މާރިޗު މަހު އެވެ.\nމި އެއާޕޯޓަކީ ވެސް އެހެން ޑޮމެސްޓިކް އެއާޕޯޓްތަކެކޭ އެއްގޮތައް 1200 މީޓަރުގެ ރަންވޭ އަކާއި އެކު ތަރައްޤީ ކުރާ އެއާޕޯޓެކެވެ.\nނާކާމިޔާބީތަކުން ހިތްވަރު އެލުވާނުލި ނަހުލާ އަށް ތާރީހީ ދުވަހެއް!\nޖޫން 4, 2020 02:18\nޖާބިރު ހެލިކަޕުޓަރު މާފަރު އެއަރ ޕޯރަޓަށް ޖެއްސޭނެތަ؟\nޖޫން 4, 2020 04:51\nފިނިހަކަ ސްޕީޑް ސަރުކާރަކަށް ކަމެއްނުކުރެވޭނެއެވެ. ކަންކުރަން ދޮޅުއަހަރުލިބުނެވެ. ވީއެއްކަމެއްވެސްނެތެވެ. ދެންމިހާރު ބުނާނެ ކޮވިޑްގެ ސަބަބުން ނުވަނިއްޔޭ ތިޔެއްވެސް އެގޭނީ އަހަރުމެންގެ ގަޓްރައީސް ޔާމީނަށް މިހާރުވެސް ގައުމު ހަވާލުކޮށްބަލަ، ކޮންމެވެސް މޮޅުގޮތެއްހޯދާނެއެވެ. މިވެރިންނަށް ވެރިކަންކުރަންވެސް ދަސްކޮށްދިނީ ޔާމީނެވެ. މިހާރު މިވެރިންވެސް އުޅޭނެ ޔާމީނުގޮތަށް ޗާޓުގެތެރެއިން ކަންކުރަން އެކަމު އެވަރުންވެސް ބައެއްކަންކަން ޗާޓުންބޭރުވާތަން މިފެންނަނީ ބަލާ މަޖިލިސް މެމްބަރުންލައްވާ މެމްބަރަކު ނެރުން\nޖޫން 4, 2020 08:06\nކަންދައްކަނީ. ކޮބާ ވައުދުވި ކަންތައް. ޕާކުކުރާނެ ތަންތަން ދައްކާނަމޯ.\nޖޫން 4, 2020 09:15\nޢަވަހޭ ދޯ؟؟؟ މިހާރުނިންމާލީ ތަ ކުރިންވެސް ނިފަތޯއްޗެ\nޖޫން 4, 2020 12:04\nކަމަނާ ފާޅު ވީތޯ


Dhiraagah midhiya quarter gai 188.3 million faidhaa, Ooredoo ah 104.6 million | MBS NEWS\nދިރާގާއި އުރީދޫ ގުޅިގެން އެޅި ސަބްމެރިން ކޭބަލް ގުޅާލުމުގެ ރަސްމިއްޔާތުގައި ދެ ކުންފުނީގެ އިސްވެރިން ބައިވެރިވެވަޑައިގަންނަވަނީ.\nދިރާގަށް މިދިޔަ ކުއާޓަރުގައި 188.3 މިލިއަން ފައިދާ، އުރީދޫއަށް 104.6 މިލިއަން\n31 January 2021, 20:46\nދިރާގާއި އުރީދޫއަށް މިދިޔަ އަހަރުގެ ފަހު ކުއާޓަރުގައި ބޮޑު ފައިދާއެއް ލިބިއްޖެ އެވެ.\nރާއްޖޭގައި މުއާސަލާތީ ހިދުމަތް ދޭ އެންމެ ބޮޑު ކުންފުނި، ދިރާގުން ނެރުނު ކުއާޓަލީ ރިޕޯޓުގައިވާ ގޮތުން ޖުމްލަ އާމްދަނީގެ ގޮތުގައި 621.5 މިލިއަން ރުފިޔާ ލިބިފައިވެ އެވެ. މީގެ ތެރޭގައި މޮބައިލް ފޯނުގެ ހިދުމަތުން އާމްދަނީގެ ގޮތުން 366 މިލިއަން ރުފިޔާ ލިބިފައިވެ އެވެ. މީގެ އިތުރުން ފިކްސްޑް ބްރޯޑްބޭންޑާއި އެންޓަޕްރައިސް އިން 241.6 މިލިއަން ރުފިޔާ އާމްދަނީގެ ގޮތުގައި ލިބިފައިވެ އެވެ.\nދިރާގުން މިދިޔަ ކުއާޓަރުގައި ހިންގުމުގެ ޚަރަދުގެ ގޮތުގައި 294.2 މިލިއަން ރުފިޔާ ހޭދަކޮށްފައިވެ އެވެ. އަދި ބަލަށް 97.9 މިލިއަން ރުފިޔާ ކަނޑާފައިވެ އެވެ. އަދި ޓެކްސްގެ ގޮތުގައި 33.1 މިލިއަން ރުފިޔާ ދައްކާފައިވެ އެވެ.\nމިދިޔަ ކުއާޓަރުގައި ސާފު ފައިދާގެ ގޮތުގައި ދިރާގަށް ލިބުނީ 188.3 މިލިއަން ރުފިޔާ އެވެ.\nބަހުރެއިންގެ ބަޓެލްކޯގެ މެޖޯރިޓީ ހިއްސާ އޮންނަ އެ ކުންފުންޏަށް މިދިޔަ އަހަރުގެ ތިން ވަނަ ކުއާޓަރުގައި ވެސް 158.6 މިލިއަން ރުފިޔާ ލިބިފައިވެ އެވެ.\nދިރާގުން ބުނީ މިދިޔަ ކުއާޓަރުގައި ލިބުނު އާމްދަނީ ހަ ޕަސެންޓް އިތުރުވެފައިވާ ކަމަށެވެ. އެއީ ރާއްޖެ އައި ޓޫރިސްޓުންގެ އަދަދު އިތުރު އިގްތިސާދު ވެސް އަލުން ރަނގަޅުވާން ފެށުމުން ކަމަށް ބުނެފައިވެ އެވެ. ނަމަވެސް އެއީ 2019 ވަނަ އަހަރުގެ ފަހު ކުއާޓަރާ އަޅާބަލާއިރު 18 ޕަސެންޓް ދަށް އަދަދެއް ކަމަށް ވެސް އެ ރިޕޯޓުގައި ބުނެފައިވެ އެވެ.\nއެ ރިޕޯޓުގައި ބުނެފައި ވަނީ މިދިޔަ ކުއާޓަރުގައި ލިބުނު ސާފު ފައިދާއަކީ 2019 ވަނަ އަހަރުގެ ފަހު ކުއާޓަރަށް ވުރެ 35 ޕަސެންޓް ދަށް އަދަދެއް ކަމަށެވެ.\nއުރީދޫއަށް ވެސް ބޮޑު ފައިދާއެއް\nގަތަރުގެ ކިއުޓެލްގެ މެޖޯރިޓީ ހިއްސާ އޮންނަ އުރީދޫ މޯލްޑިވްސްއަށް މިދިޔަ އަހަރުގެ ފަހު ކުއާޓަރުގައި ސާފު ފައިދާގެ ގޮތުގައި 158.6 މިލިއަން ރުފިޔާ ލިބުނުއިރު ޖުމްލަ އާމްދަނީގެ ގޮތުގައި 402.7 މިލިއަން ރުފިޔާ ލިބިފައިވެ އެވެ.\nއެ ކުންފުންޏަށް މޮބައިލް ފޯނުގެ ހިދުމަތުން 304.8 މިލިއަން ރުފިޔާ ލިބިފައިވެ އެވެ. މީގެ އިތުރުން ފިކްސްޑް ބްރޯޑްބޭންޑާއި ވިޔަފާރި ކުންފުނިތަކަށް ހިދުމަތްދީގެން 91.7 މިލިއަން ރުފިޔާ ލިބިފައިވެ އެވެ. އަދި ހިންގުމުގެ ހަރަދުގެ ގޮތުގައި 222.8 މިލިއަން ރުފިޔާ ހޭދަކޮށްފައިވެ އެވެ. އަދި ބަލަށް 71.3 މިލިއަން ރުފިޔާ ކަނޑާފައިވެ އެވެ.\nމިދިޔަ އަހަރުގެ މާޗް މަހު ބޭއްވި އުރީދޫގެ 2019އަހަރީ އާއްމު ޖަލްސާގައި އެ ކުންފުނީގެ ހިއްސާދާރުންތަކެއް ބައިވެރިވަނީ. ފޮޓޯ: އުރީދޫ\nއުރީދޫން ޓެކްސްގެ ގޮތުގައި 4.4 މިލިއަން ރުފިޔާ ދައްކާފައިވެ އެވެ.\nއެ ކުންފުންޏަށް މިދިޔަ ކުއާޓަރުގައި ލިބުނު ފައިދާ ވަނީ އޭގެ ކުރީ ކުއާޓަރަށް ވުރެ 45 މިލިއަން ރުފިޔާ އިތުރުވެފަ އެވެ.\nއުރީދޫން ބުނީ 2019 ވަނަ އަހަރުގެ ފަހު ކުއާޓަރުގައި ލިބުނު އާމްދަނީއަށް ވުރެ މިދިޔަ ކުއާޓަރުގައި ލިބުނު އާމްދަނީ ވަނީ 26 ޕަސެންޓް ދަށްވެފައި ކަމަށެވެ. އަދި ތިންވަނަ ކުއާޓަރަށް ވުރެ 9.5 ޕަސެންޓް ދަށްވި ކަމަށް ވެސް ބުނެފައިވެ އެވެ.\nއެ ރިޕޯޓުގައި ބުނެފައި ވަނީ ކޮވިޑާ ގުޅިގެން ރާއްޖޭގެ ޓޫރިޒަމަށް ދިމާވެފައިވާ ހީނަރުކަމާ ގުޅިގެން، އެ ކުންފުންޏަށް ރޯމިން ހިދުމަތުން ލިބޭ އާމްދަނީއަށް ވަރަށް ބޮޑަށް އަސަރުކޮށްފައިވާ ކަމަށެވެ. ނަމަވެސް މިދިޔަ ކުއާޓަރުގައި ލިބުނު ސާފު ފައިދާ އޭގެ ކުރީ ކުއާޓަރަށް ވުރެ 26 ޕަސެންޓް އިތުރުވި ކަމަށް ބުނެފައިވެ އެވެ.\nއުރީދޫ މޯލްޑިވްސް ވިޔަފާރި މުއާސަލާތު ދިރާގު


Bodethi boat jessey varah Hanimaadhoo airport bodukuraanee | Mihaaru\nހަނިމާދޫ އެއާޕޯޓް. އިންޑިއާގެ އެހީގައި މި އެއާޕޯޓް ބޮޑުކުރަން ވަނީ ނިންމާފައި.\nބޮޑެތި ބޯޓު ޖެއްސޭ ވަރަށް ހަނިމާދޫ އެއާޕޯޓް ބޮޑުކުރަނީ\n15 ޖުލައި 2020 - 22:57 39 comments\nރާއްޖެ އާއި އިންޑިއާ އިން ސޮއިކޮށްފައިވާ 800 މިލިއަން ޑޮލަރުގެ ލައިން އޮފް ކްރެޑިޓް އެއްބަސްވުމުގެ ދަށުން ހިންގާނެ އެއް މަޝްރޫއަކީ ބޮޑެތި މަތިންދާބޯޓު ޖެއްސޭ ވަރަށް ހަނިމާދޫ އިންޓަނޭޝަނަލް އެއާޕޯޓު ބޮޑުކުރުން ކަމަށް ކަނޑައަޅައިފި އެވެ.\nރާއްޖޭގައި ހުންނަވާ އިންޑިއާގެ ޑެޕިއުޓީ ހައި ކޮމިޝަނަރު ރޯހިތު ރަތިޝް "މިހާރު" އަށް މިރޭ ވިދާޅުވީ، އެ އެއްބަސްވުމުގެ ދަށުން ހަރަދު ކޮށްގެން ހިންގާ ޕްރޮޖެކްޓްގައި ހަނިމާދޫގެ އެއާޕޯޓުގެ ރަންވޭ 2،200 މީޓަރަށް ދިގުކުރަން ނިންމާފައިވާ ކަމަށެވެ. އެއާޕޯޓުގެ ރަންވޭގެ މިހާރުގެ ދިގުމިނަކީ 1،200 މީޓަރެވެ.\nއޭނާ ވިދާޅުވި ގޮތުގައި ރަންވޭ ދިގު ކުރުމުގެ އިތުރުން އެއާޕޯޓުގެ ޓާމިނަލް ވެސް ބޮޑުކުރާނެ އެވެ.\n"އެ ވަރަށް ބޮޑުކުރުމުން ވައިޑްބޮޑީ އެއާކްރާފްޓްތަކަށް އެ އެއާޕޯޓަށް ޖެއްސޭނެ،" ރޯހިތު ވިދާޅުވި އެވެ.\nއޭނާ ވިދާޅުވި ގޮތުގައި، ހަނިމާދޫ އެއާޕޯޓު ބޮޑުކުރުމުގެ ކޮންސަލްޓެންޓަކީ އެއާޕޯޓްސް އޮތޯރިޓީ އޮފް އިންޑިއާ އެވެ. އެއީ އިންޑިއާގެ ސަރުކާރުގެ އެެއާޕޯޓުތައް ޑިޒައިންކުރާ ކުންފުންޏެވެ. ރާއްޖެ އާއި އިންޑިއާއާ ދެމެދު ވައިގެ ދަތުރުތައް ފެށުމާ އެކު ކޮންސަލްޓެންޓުން ރާއްޖެ އަށް އަންނާނެ އެވެ.\n"ސާވޭ ނިމި، ތަފްސީލީ ރިޕޯޓެއް ތައްޔާރު ކުރެވުމާ އެކު ޓެންޑާ ކުރާނެ. ވީހާ އަވަހަކަށް އަޅުގަނޑުމެން އެ މަސައްކަތް ކުރާނަން. ޕެންޑެމިކްގެ ހާލަތު އޮތަސް އަޅުގަނޑުމެން އެ މަސައްކަތް ވަރަށް އަވަހަށް ކުރާނަން،" ރޯހިތު ވިދާޅުވި އެވެ.\nރާއްޖެ އާއި އިންޑިއާ އިން ސޮއިކޮށްފައިވާ ލައިން އޮފް ކްރެޑިޓް އެއްބަަސްވުމުގެ ދަށުން ކުރާ މަސަައްކަތްތައް ހަވާލުކުރުމުގައި އިސްކަން ދޭން ޖެހޭނީ އިންޑިއާގެ ކުންފުނިތަކަށެވެ. އެހެންވެ، ކޮންޓްރެކްޓަރަކު ހޯދާނީ ބައިނަލްއަގްވާމީ ބީލަމަކުން ކަމަށް ރޯހިތު ވިދާޅުވި އެވެ.\n"އަޅުގަނޑުމެން މި ބަލަނީ މި އަހަރު ނިމެންވާއިރަށް އަމަލީ މަސައްކަތް ފެށޭނެ ކަމަށް،" އޭނާ ވިދާޅުވި އެވެ.\nއެއާޕޯޓު ބޮޑުކުރުމުގެ މުޅި މަަަސައްކަތް ކުރިއަށް އޮތް ދެތިން އަހަރެއްގެ ތެރޭގައި ނިމޭނެ ކަމުގެ ޔަގީންކަން އެބަ އޮތް ކަމަށް ވެސް ރޯހިތު ވިދާޅުވި އެވެ. އެއީ ދިވެހި ސަރުކާރުން ވަރަށް އިސްކަންދޭ ޕްރޮޖެކްޓަކަށް ވާތީ އިންޑިއާ އިން ވަރަށް އިސްކަންދޭނެ ކަމަށް ވެސް ވިދާޅުވި އެވެ.\nރާއްޖެ އާއި އިންޑިއާ އިން 800 މިލިޔަން ޑޮލަރުގެ ލައިން އޮފް ކްރެޑިޓް އެއްބަސްވުމެއްގައި ސޮއިކުރީ ރައީސް އިބްރާހީމް މުހައްމަދު ސޯލިހު 2018 ގައި އިންޑިއާ އަށް ކުރެއްވި ރަސްމީ ދަތުރުފުޅުގަ އެވެ.\nއިތުރު ލިޔުންތައް ރައީސް އިބްރާހިމް މުހައްމަދު ސޯލިހް ރާއްޖެ-އިންޑިއާ ހދ. ހަނިމާދޫ ނަރެންދުރާ މޯދީ އިންޑިއާ ވައިގެ ދަތުރުފަތުރު\nއިންޑިއާއަކީ ދުނިޔެއަށް އުއްމީދެއް: ރައީސް


Lebanon ah eheevaan dhuniyeyge leaderunge summit eh\nބެއިރޫތުގެ ގޮވުމުގެ ސަބަބުން ވެއްޓުނު އިމާރާތްތަކުގެ ދަށުން މީހުން ހޯދުމުގެ މަސައްކަތްވެސް އަދިވެސް ދަނީ ކުރެވެމުން. -- ފޮޓޯ: އަނަދޫލޫ\nބެއިރޫތު (އޯގަސްޓް 9) - ލުބުނާނުގެ ވެރިރަށް ބެއިރޫތުގައި މިދިއަ އަންގާރަ ދުވަހުގެ ބާރު ގަދަ ގޮވުންތަކުގެ ސަބަބުން މުޅި ސިޓީގެ ބޮޑު ސަރަހައްދެއް ބިމާ ހަމަވެފައިވާއިރު، ލިބުނު ގެއްލުންތަކުން އަރައިގަތުމަށް އެހީތެރިކަން ފޯރުކޮށްދޭން، ދުނިޔޭގެ ބޮޑެތި ގައުމުތަކުގެ ލީޑަރުންގެ ބައްދަލުވުމެއް ތާވަލުކޮށްފި އެވެ.\nއދ. އާއި ފްރާންސް އިސްވެ އިންތިޒާމުކޮށްފައިވާ ވާޗުއަލް ކޮންފަރަންސް މިއަދުގެ ވަގުތެއްގައި ބޭއްވުމަށް ވަނީ ހަމަޖައްސައިފަ އެވެ. އެ ބައްދަލުވުމުގައި އެމެރިކާގެ ރައީސް ޑޮނަލްޑް ޓްރަމްޕްގެ އިތުރުން، ދުނިޔޭގެ ބާރުގަދަ ގިނަ ލީޑަރުން ބައިވެރިވެވަޑައިގަންނަވާ ގޮތަށް ވަނީ ހަމަޖެހިފަ އެވެ.\nލުބުނާނުގެ ކަމާބެހޭ އޮފިޝަލުން ލަފާކުރައްވާ ގޮތުގައި، އެ ހާދިސާގައި ލިބުނު ގެއްލުމުގެ އަގު 15 ބިލިއަން ޑޮލަރަށް އަރަ އެވެ.\nއެ ހާދިސާގައި މިހާތަނަށް 150 އަށް ވުރެ ގިނަ މީހުން މަރުވެފައިވާއިރު، 5،000 އެއްހާ މީހުން ވަނީ ޒަހަމްވެފަ އެވެ. އަދި ޒަހަމްވި މީހުންގެ ތެރެއިން 120 މީހެއްގެ ހާލު ސީރިއަސްކަމަށް ބުނެފައިވާއިރު، ވެއްޓުނު އިމާރާތްތަކުގެ ދަށުން މީހުން ހޯދުމުގެ މަސައްކަތްވެސް އަދިވެސް ދަނީ ކުރެވެމުންނެވެ.\nއެގޮތުން، 60 އަށް ވުރެ ގިނަ މީހުން އަދިވެސް ވީތަނެއް ނޭނގޭކަމަށް ކަމާބެހޭ އިދާރާތަކުން ވަނީ ބުނެފަ އެވެ.\nއެއާއެކު އެތަކެއް ހާސް އާއްމުން އިއްޔެ ވަނީ މަގުތަކަށް ނުކުމެ ސަރުކާރާ ދެކޮޅަށް މުޒާހަރާ ކުރަން ފަށައިފަ އެވެ. އެ މުޒާހަރާތަކުގައި ފުލުހުންނާއެކު ހިނގި ކުރިމަތިލުންތަކުގައި ގިނަ ބައަކަށް ވަނީ އަނިޔާވެފަ އެވެ. އަދި ހަމަނުޖެހުން ކޮންޓްރޯލްކުރަން ފުލުހުން ވަނީ ރަބަރު ވަޒަނާއި ކަރުނަ ގޭސްވެސް ބޭނުންކޮށްފަ އެވެ.\nއާއްމުންގެ ރުޅިގަނޑު ސަރުކާރަށް އަމާޒުވެފައިވާއިރު، އެ ހާދިސާގެ ފުރިހަމަ ތަހުގީގެއް ކުރާނެކަމަށް ސަރުކާރުން ވަނީ ބުނެފަ އެވެ.\nއިހުމާލުގެ އިތުރުން، ހާދިސާގެ ތަހުގީގުގައި ބޭރުގެ އެއްވެސް އަތެއްވޭތޯ ވެސް ބަލާނެކަމަށް ލުބުނާނުގެ ރައީސް ވަނީ ވިދާޅުވެފަ އެވެ. އެގޮތުން، މިހާރުވެސް 16 އަށް ވުރެ ގިނަ އޮފިޝަލުން ވަނީ ފުލުހުންގެ ބެލުމުގެ ދަށަށް ގެނެވިފަ އެވެ. އޭގެ ތެރޭގައި ލުބުނާނުގެ ކަސްޓަމްސްގެ ވެރިޔާގެ އިތުރުން، ޕޯޓު މެނޭޖަރުވެސް ހިމެނެ އެވެ.


ކުނިގޮނޑު ސާފުކުރުމުގެ މަސައްކަތުގައި ފުލުހުން ބައިވެރިވެއްޖެ\nބ. އޭދަފުށި ކުނިގޮނޑު ސާފުކުރުމުގެ މަސައްކަތް ފުލުހުން ކޮށްފި އެވެ.\nއޭދަފުށި ޕޮލިސް ސްޓޭޝަނުން އިސްނަގައިގެން އޭދަފުށި ކައުންސިލް އިދާރާ އާއި ގުޅިގެން އިއްޔެ ހަވީރު އޭދަފުށި ކުނިގޮނޑު ސާފު ކުރުމަށް ކުރިއަށް ގެންދިޔަ މަސައްކަތަކީ އޭދަފުށީ ކުނިގޮނޑުގެ ސަބަބުންނާއި ކުނިގޮނޑުން އަރާ ދުމުގެ ސަބަބުން ރަށުގެ ރައްޔިތުންނަށް ވަރަށް ބޮޑެތި އުދަގޫތަކާއި ކުރިމަތިލާން ޖެހުމުގެ ސަބަބުން ކުރިއަށް ގެންދިޔަ މަސައްކަތެއްކަމަށް ފުލުހުން ބުންޏެވެ.\nފުލުހުން ބުނީ މި މަސައްކަތުން ކުނިގޮނޑުގެ ބޮޑުބައެއް މިހާރު ސާފުކުރެވިފައިވާ ކަމަށެވެ. އަދި މި މަސައްކަތް ފުލުހުން ކުރިއަށް ގެންދިޔައިރު އޭދަފުށީ ކައުންސިލް އިދާރާއިން ފުލުހުންނަށް ވަރަށް ބޮޑު އެހީތެރިކަމާއި އެއްބާރުލުމެއް ދީފައިވާ ކަމަށްވެސް ފުލުހުން ބުންޏެވެ.\nމާރޗް 24, 2013 at 8:42 am\nބަލަ ކުނި ކޮށި ސާފުކުރުމަށް ބޮޑު ބަޖެޓެއް ހަމަޖައްސާފައޮވޭ އިނގޭ … ދެން ފުލުހުންނަކ ކަމެއް ނުކޮއް ތިބޭ ބައެކޭ ތިބުނަނީ ފުލުހުންގެ މަސައްކަތް ތަޖުރިބާ ކޮއްލާނެ ފުރުސަތެއް ލިބިފައި ނެތިމާ… ފާތުމައަށްވެސް އަދި ހިތާދުއަށްވެސް ތިޔަ ކޮމެންޓް ކޮއްލާނެ ފުރުސަތު ތިލިބުނީ ފުލުހުން ތިބޭފުޅުންގެ ހިމާޔަތުގައި ތިބީމަ އިނގޭތޯ… މާދަމާ ކަންނޭގެ ފުލުހުންނަށް ގޮވާލާނީ ….. އެހެން ވީމަ ފުލުހުން ކުރާ މަސައްކަތްތާއި ނުބެހި ތިބުން ބުއްދިވެރީ….. ދެން ލަލަލާލާލާ\nމާރޗް 21, 2013 at 6:03 pm\nފާތުމަތު ތިބުނީ ހަމަ ހެޔޮކޮށް. އެމީހުން ލައްވާ ގޭގެވެސް ސާފުކުރުވަންވީ\nމާރޗް 21, 2013 at 8:26 am\nތިޔައީ ގޮނޑު ސާފުކުރަން މިހާރު އެންމެ ރަގަޅު މީހުން . ސާބަހޭ ދިވެހި ފުލުހުންނަށް . މާލޭގެ ގޮނޑުވެސް ސާފުކުރީ ސިފައިން ވިއްޔާ . ބޮޑަށްރަނގަޅީ މަހަކު 1 ފަހަރުކަހަލަ ގޮތަކަށް ފުލުހުންލައްވައި ތިކަން ކުރަން . ކައިގެން ބަނޑުދަމަން ތިބޭ ބައެއްވިއްޔާ ! މީ އަޅެފަހެ ދޮގެއްތަ !


"Super 30"ge bathalaa akah Hrithik beynumee Sara Ali Khan | Mihaaru\nސާރާ އަދި ރިތިކް ރޯޝަން\n"ސުޕަ 30"ގެ ބަތަލާއަކަށް ރިތިކް ބޭނުމީ ސާރާ އަލީ ޚާން\n29 ޖެނުއަރީ 2018 - 06:24\nފުރަތަމަ ފިލްމު "ކެދާރްނާތު" ރިލީޒްވުމުގެ މާ ކުރިން ސާރާ އަލީ ޚާން ވަނީ ފިލްމު އިންޑަސްޓްރީގައި ވަރަށް މަޝްހޫރުވެފަ އެވެ. އިންޑިއާގެ ނޫހަކުން ރިޕޯޓުކޮށްފައިވާ ގޮތުގައި ރިތިކް ރޯޝަން އަލަށް ކުޅެން ފަށާ "ސުޕަ 30"ގެ ބަތަލާ އަކަށް ރިތިކް ބޭނުމީ ވެސް ސާރާ އެވެ. މި ފިލްމުގައި ސާރާ ބައިވެރިކުރުމާ ބެހޭ މަޝްވަރާތައް ފިލްމުގެ ޑައިރެކްޓަރު ވިކާސް ބާލްއާ އެކު މިހާރު ކުރިޔަށްދާ ކަމަށްވެ އެވެ.\nފިލްމާ ގުޅުންހުރި މީހަކު ނޫހަކަށް ކިޔައިދިން ގޮތުގައި ރިތިކް ބޭނުމީ ފިލްމުގައި ސާރާ ބައިވެރިކުރާށެވެ. ނަމަވެސް ރިތިކާއި ސާރާގެ އުމުރުގެ ތަފާތަށް ބަލާފައި މި ދެ އެކްޓަރުން ސްކްރީން ޖޯޑެއްގެ ގޮތުގައި އެހާ ނުގުޅޭނެ ކަމަށް ފިލްމުގެ ކާސްޓިންގެ ކަންކަމުގައި އުޅޭ ގިނަ ބަޔަކު ގަބޫލު ކުރެ އެވެ. ނަމަވެސް ރިތިކް ގަބޫލުކުރާ ގޮތުގައި އުމުރަކީ އެހާ މުހިއްމުކަން ދޭން ޖެހޭ ކަމެއް ނޫނެވެ.\n"ސުޕަ 30" އަކީ އިންޑިއާގައި މިހާތަނަށް އުފެދުނު ހިސާބު އިލްމަށް އެންމެ މޮޅު އެކަކު ކަމަށްވާ އާނަންދު ކުމާރުގެ ހަޔާތުގެ މައްޗަށް ކުޅޭ ފިލްމެކެވެ. މި ފިލްމު ރިލީޒްކުރަން ހަމަޖެހިފައި ވަނީ އަންނަ އަހަރުގެ ޖެނުއަރީ 25 ގަ އެވެ.\nއާނަންދް ކުމާރު ބުނި ގޮތުގައި އޭނާގެ ރޯލު ރިތިކް އަދާކުުރުމަކީ އޭނާއަށް ލިބުނު ވަރަށް ބޮޑު އުފަލެކެވެ. ސަބަބަކީ އެ ރޯލަށް އެއަށްވުރެ ވަކިން ބަރާބަރު އެކްޓަރު ހުރި ކަމަށް ނުފެންނާތީ އެވެ. އަދި ފިލްމު ޑައިރެކްޓްކުރާ ވިކާސް ވަރަަށް ފުރިހަމަ ފިލްމެއް އުފައްދާނެކަމާ މެދު ޝައްކެއް ނެތް ކަމަށް ވެސް އާނަންދު ބުންޏެވެ.\nސާރާ މި ފިލްމުގައި ބައިވެރިކޮށްފި ނަމަ މި ފިލްމު ވާނީ ސާރާ ކުޅޭ ދެ ވަނަ ފިލްމަށެވެ. ޑައިރެކްޓަރު އަޝޫތޯޝް ގޮވަރިކަރްގެ ފިލްމެއް ވެސް ސާރާ އަށް ދޭން ނިންމާފައިވާ ކަމަށް ޚަބަރުތައް ބުނެ އެވެ. ސާރާ އާއި އަރްޖުން ކަޕޫރު އަދި ސަންޖޭ ދަތު މިދިޔަ ހަފުތާގައި އަޝޫތޯޝްގެ އޮފީހަށް ގޮސް އޭނާ އާ ބައްދަލުކުރުމަށްފަހު ނިކުންނަނިކޮށް ނަގާފައިވާ ފޮޓޯތަކެއް ނޫސްތަކުގައި ވަނީ ޖަހައިފަ އެވެ. އަޝޫތޯޝްގެ ފިލްމެއް ސާރާ ކުޅެން ހަމަޖެހުނު ކަމަށް ކިޔަން ފެށީ އޭގެ ފަހުންނެވެ.\nއާނަންދުގެ އާ ފިލްމުގައި ރިތިކް، ސާރާ އަދި ދަނޫޝް


Lanka gai maruge hukum thanfeezu kuran jahlaadhun nagaifi\nލަންކާގައި މަރުގެ ހުކުމް ތަންފީޒު ކުރަނީ ސިރިސޭނަ ވޯޓު ހޯދަންކަމަށްބުނެ ގިނަ ބަޔަކު ދަނީ މުޒާހަރާކުރަމުން. -- ފޮޓޯ: ރޮއިޓާސް\nކޮލޮމްބޯ (ޖޫން 30) - ސްރީލަންކާގައި މަރުގެ ހުކުމް ތަންފީޒު ކުރަން ތައްޔާރުވެފައިވަނިކޮށް، ޖައްލާދުގެ މަގާމަށް ދެ މީހަކު އައްޔަނުކޮށްފި އެވެ.\nޖައްލާދުންގެ މަގާމަށް މީހުން އައްޔަނުކޮށްފައިވަނީ، ލަންކާގައި މަސްތުވާތަކެތީގެ ބޮޑު މައްސަލަތަކުގައި މަރުގެ ހުކުމް ތަންފީޒު ކުރަން ޖެހޭ ހުރިހާ ކަމެއް ނިމި އެކަމާއިގެން ކުރިއަށް ދިއުމަށްޓަކައިހަތަރު ގައިދީއަކަށް މަރުގެ ހުކުމް އިއްވުމަށް ސޮއިކޮށްފައިވާނެ ކަމަށް އެ ގައުމުގެ ރައީސް މައިތިރިޕާލާ ސިރިސޭނާ ވިދާޅުވެފައިވަނިކޮށެވެ.\nލަންކާގައި މަރުގެ އަދަބު ލިޔެވިފައިވާ އޮތް ނަމަވެސް 1976 ވަނަ އަހަރުން ފެށިގެން މަރުގެ ހުކުމެއް ތަންފީޒު ކޮށްފައެއް ނުވެ އެވެ.\nޖައްލާދުން ހޯދަން މިދިއަ ފެބްރުއަރީ މަހު ކުރި އިއުލާނާއެކު 100 އަށް ވުރެ ގިނަ މީހުން އެ މަގާމަށް ކުރިމަތިލާފައިވާކަމަށް ކަމާބެހޭ އިދާރާތަކުން ވަނީ ބުނެފަ އެވެ.\nމީގެ ފަސް އަހަރު ކުރިން، ލަންކާގެ ޖައްލާދު އިސްތިއުފާދިން ފަހުން، ދާއިމީކޮށް އެ މަގާމު އަދާ ކުރާނެ މީހަކު ވަނީ ނުލިބިފަ އެވެ. އެންމެ ފަހުން އެ މަގާމުގައި ހުރި މީހާ އިސްތިއުފާ ދިނީ، ދަން ޖައްސާ ސަރަހައްދު ފެނިގެން، ލިބުނު ޝޮކެއްގަ އެވެ. އޭނާގެ ބަދަލުގައި، މިދިޔަ އަހަރު އެ ވަޒީފާއަށް އައްޔަންކުރި މީހާ ވެސް، ވަޒީފާއަށް ނުނިކުމެ ވަނީ މަގާމު ދޫކޮށްލާފަ އެވެ.\nސަރުކާރުން ބުނީ ޖައްލާދުގެ މަގާމަށް ނެގި ދެ މީހުންނަށް ދެ ހަފްތާގެ ތަމްރީން ޕްރޮގްރާމެއް ހިންގާނެ ކަމަށެވެ.\nއަހަރުތަކެއް ފަހުން ލަންކާގައި މަރުގެ ހުކުމް ތަންފީޒު ކުރަން ނިންމާފައި ވާއިރު އެ ގައުމުގެ ގިނަ އަދަދެއްގެ ރައްޔިތުންނާއި މުޅި ދުނިޔެއިން ވެސް ރައީސް ސިރިސޭނާއަށް މަރުގެ ހުކުމް ތަންފީޒު ކުރުން ހުއްޓުވުމަށް ދަނީ ގޮވާލަމުންނެވެ.\nތަފާސް ހިސާބުތައް ދައްކާ ގޮތުން، މަރުގެ ހުކުމް އިއްވާފައިވާ ގާތްގަނޑަކަށް 1،300 މީހުން މިވަގުތު އެބަ ތިއްބެވެ.\nސިރިސޭނާ ވިދާޅުވަނީ މަރުގެ ހުކުމް ތަންފީޒު ނުކުރުުގެ ސަބަބުން މީހުން މަރާ މީހުންނާއި މަސްތުވާތަކެތީގެ ވިޔަފާރިވެރިން ޖަލުތަކަށް ގިނަވެ ޖަލުތައް ތޮއްޖެހެމުންދާ ކަމަށެވެ.\nސްރީލަންކާ މަސްތުވާތަކެތި މަރުގެ ހުކުމް + މައިތްރިޕާލާ ސިރިސޭނާ


Kuda kudhinge Hiya Vaguthee Gothun Hingun Gender Ge Director Akah – Iru\nކުޑަކުދިންގެ ހިޔާ ވަގުތީ ގޮތުން ހިންގުން ޖެންޑާގެ ޑިރެކްޓަރަކަށް\nވިލިމާލޭގައި ހުންނަ ކުޑަކުދިންގެ ހިޔާ ވަގުތީ ގޮތުން ހިންގުން ޖެންޑާގެ ޑިރެކްޓަރަކާއި ހަވާލުކޮށްފިއެވެ.\nމިނިސްޓްރީގެ ޑިރެކްޓަރަކާ ހިންގުން ހަވާލު ކޮށްފައި ވަނީ ހިޔާގެ އިސްވެރިޔަކަށް ހުންނެވި އަބްދުއްޝުކޫރު އަބްދުލް ހަކީމް މިދިޔަ ބުރާސްފަތި ދުވަހު އެމަގާމުގެ މަސްއޫލިއްޔަތުތަކުން ވަގުތީ ގޮތުން ދުރުކުރުމާ ގުޅިގެންނެވެ.\nޖެންޑާ މިނިސްޓްރީން ބުނީ ކުޑަ ކުދިންގެ ހިޔާ މިހާރު ހިންގަނީ މިނިސްޓްރީގެ ޑިރެކްޓަރެއްގެ ބެލުމުގެ ދަށުން ކަމަށެވެ. އެއީ ސިވިލް ސާވިސް މުވައްޒިފަކަށް ވުމުން އެމީހާގެ ނަމެއް އޮފިޝަލް ހާމައެއް ނުކުރައްވައެވެ.\nކުރިން އެ މާގާމުގައި ހުންނެވި އަބްދުއްޝުކޫރު އަބްދުލް ހަކީމް މަގާމުގެ މަސްއޫލިއްޔަތުން ދުރުކޮށްފައިވަނީ ހިއުމަންރައިޓްސް ކޮމިޝަން (އެޗްއާރުސީއެމް) އިން ބަލަމުން އަންނަ މައްސަލައަކާ ގުޅިގެންނެވެ. ނަމަވެސް އެޗްއާރްސީއެމުން ބަލަމުން އަންނަނީ އޭނާގެ ކޮން މައްސަލައެއްކަން އެނގިފައެއް ނުވެއެވެ. ހިޔާގެ ސީއީއޯގެ މަގާމަށް އޭނާ އައްޔަންކޮށްފައި ހުންނެވީ ސްޓޭޓް މިނިސްޓަރުގެ ފެންވަރުގައެވެ.


ރައްޔިތުން ބާރުވެރި ކުރުމަށް ގެންނަންވީ ބަދަލުތައް - Suvaadheeb\nމުހައްމަދު ބުޝްރީ ްކޮލަމ\nއާޓިކަލް ޕޯސްޓްކުރީ ސުވާދީބު 10 މަސް ކުރިން شتنبر 20, 2019 010699\nވެރިކަމުގެ ބާރުތައް ފެށިގެން އަންނަނީ ރައްޔިތުންނާ ހިސާބުންނެވެ. ހުސް ދޮގެވެ! އެ ބާރު ދެމިއޮންނަނީވެސް ރައްޔިތުންގެ ކިބައިގައެވެ. ހުސް ދޮގެވެ! ކޮންމެ ފަސް އަހަރަކުން އެއްފަހަރު، ވެރިކަން ބޭނުންވުމުން ކޮންމެ ކެންޑިޑޭޓަކުވެސް މި ދޮގުހަދައެވެ. ޤާނޫނު އަސާސީގައި މިހެން އޮތަސް މިއީ ހަމަ ދޮގެކެވެ. މިކަން މިހެނެއް ނުވެއެވެ. ސަރުކާރުތަކުން ކަންކަން ނިންމަނީ “ގިނަ ރައްޔިތުން” އެދޭ ގޮތަށް ކަމަށް ސަރުކާރުތަކުގެ ވެރީން ބުނެއެވެ. ނަމަވެސް ގިނަ ރައްޔިތުން ބޭނުންވާ ގޮތް ދެނެގަންނަނީ ކޮން ނިޒާމެއްގެ ތެރެއިންކަން ސާފެއް ނުވެއެވެ.\nމިސާލަކަށް މިހާރުގެ ސަރުކާރުން އިންޑިއާއާ ވަރަށް ބޮޑަށް ގުޅުން ބަދަހިކޮށް، ސަރުކާރުގެ ހާރިޖީ ސިޔާސަތު އިންޑިއާ ކޮޅަށް އިންތިހާއަށް ބޮޑަށް ބުރަވެފައިވާކަމަށް ބުނެ ދިވެހީންގެ ގިނަ ބަޔަކު ފާޑުކިޔަމުން ދެއެވެ. ނަމަވެސް މިކަމުގައި ގިނަ ދިވެހީން ބުރަވަނީ ކޮންގޮތަކަށްތޯ ބެލޭނެ ނިޒާމެއް ނެތެވެ. ވެރިކަމުގެ ބާރުތައް ފެށިގެން އަންނަނީވެސް އަދި ދެމި އޮންނަނީވެސް ރައްޔިތުންގެ ކިބައިގައި ކަމަށް ވާނަމަ މިފަދަ ޤައުމީ މުހިއްމު މައްސަލަތަކުގައި ރައްޔިތުން ދެކޭގޮތް ބެލޭނެ ނިޒާމެއް އޮތުން ވަރަށް މުހިއްމެވެ.\nޑިމޮކްރެސީގެ ހަޤީޤީ ބާރުވެރިން ކަމުގައިވާ ދިވެހި ރައްޔިތުންގެ އަތަށް އޭގެ ބާރު ފޯރުކޮށްދޭން ޖެހެއެވެ. ޤައުމީ މުހިއްމު ކަންތައްތަކުގައި ރައްޔިތުން ދެކޭގޮތް، ނުވަތަ ރައްޔިތުންގެ ވިންދު ބެލުމަށްޓަކައި ހާއްސަ ފޯން އެޕްލިކޭޝަނެއް ތައާރަފް ކުރުމަކީ ޒަމާނީ ޑިމޮކްރެސީގެ އާ އީޖާދަކަށް ރާއްޖޭގައި ހެދިދާނެއެވެ. ރާއްޖޭގައި ވޯޓުލުމުގެ ހައްޤު ލިބިފައިވާ ކޮންމެ ފަރުދަކަށް ރަޖިސްޓްރީ ކުރެވޭ މިފަދަ މޯބައިލް އެޕްލިކޭޝަނެއް ތައާރަފް ކޮށް، މިއެޕްލިކޭޝަނަކީ ބޭންކްތަކުން ފައިސާ ޓްރާންސްފަރ ކުރުމަށް ބޭނުންކުރާ ފަދަ ސަލާމަތްތެރިކަން ބޮޑު މޯބައިލް އެޕްލިކޭޝަނެއްކަމުގައި ހެދިދާނެއެވެ. މިދެންނެވި މޯބައިލް އެޕްލިކޭޝަން މެދުވެރިކޮށް ދިވެހި ރައްޔިތުންގެ ހިޔާލާއި ވިންދުހުރި ގޮތް، ބޭނުން އިރަކު، ފަސޭހަ ކަމާއި އެކު ބެލުމުގެ ފުރުސަތު ސަރުކާރަށް ލިބިގެން ދާނެއެވެ. މިފަދަ ނޭޝަނަލް ވޯޓިންގް މޯބައިލް އެޕްލިކޭޝަނެއް ތައާރަފު ކުރުމުން މާބޮޑު ހަރަދެއް ނުކޮށް، މަދު ގަޑިކޮޅެއްގެތެރޭ ރައްޔިތުންގެ އާއްމު ވޯޓެއް ނެގިދާނެއެވެ. ރައްޔިތުން ބާރުވެރި ކުރުވުމަށްޓަކައި މިފަދަ ކަމެއް ކުރަން ސަރުކާރަށް ކެރޭނެބާއެވެ؟\nދެންވެސް ހަމަ އެފަދަ އެހެން ބޮޑުބަދަލެކެވެ! ވޯޓުލެވޭ އުމުރު ބަދަލު ކުރުމެވެ. ޢާއްމުގޮތެއްގައި ހުރިހާ ޒުވާނުންވެސް ލަސްވެގެން އުމުރުން 15 އަހަރުގައި ބާލިޣުވެ، ޝަރުއީ ގޮތުން ތަސައްރަފު ފުދެއެވެ. އެހެން ކަމުން ބާލިޣުވާފަހުން އުމުރުން 18 އަހަރު ވުމާ ދޭތެރޭ ފާއިތުވާ3އަހަރަކީ ޤައުމުގެ ކުރިމަގާ މެދު ގޮތްކިއުމުން މިދެންނެވި ޒުވާނުން މަޙުރޫމު ކުރެވިފައިވާ، ޑިމޮކްރެސީގެ އަސާސްއާ ހިލާފު ކަމަކަށް ވާތީ، ވޯޓުލުމުގެ ހައްޤުލިބެން ފަށާ އުމުރަކީ 18 އަހަރު ކަމުގައި އޮތް އޮތުން 15 އަހަރަށް ދަށް ކުރަން ޖެހެއެވެ. މިއީ ޤައުމުގެ ކުރިމަގާމެދު ޤައުމުގެ ހަޤީޤީ ޒުވާނުންނަށް ގޮތް ކިއުމުގެ ފުރުސަތު ހުޅުވިގެންދާނެ ބަދަލަކަށް ވާނެކަން ކަށަވަރެވެ. ރައްޔިތުން އިތުރަށް ބާރުވެރި ކުރުވައި، ޤައުމުގެ ކުރިމަގު ކަނޑައެޅުމުގައި ވީހާވެސް ގިނަ ޒުވާނުންނެއްގެ ދައުރު ހިމެނުމަށްޓަކައި މިދެންނެވި ބަދަލު ގެންނަން ޖެހެއެވެ.\nދެންވެސް އޮތީ ރައްޔިތުން ބާރުވެރި ކުރުވުމަށް ގެނެވިދާނެ ވަރަށް މުހިއްމު ބަދަލެއްގެ ވާހަކައެވެ. ރައްޔިތުންގެ މަޖުލިސްގެ ގިނަ މެމްބަރުންނަކީ، މިހާރު އޮންނަ ގޮތުން، އިންތިހާބު ވުމަށް ފަހު ރައްޔިތުންގެ ގިނަ ބަޔަކާ މާބޮޑު ގުޅުމެއް ނޯންނަ ބައެކެވެ. އެ މެމްބަރުންނާ ގުޅޭނެ ނަންބަރެއް ވެސް އެނގެނީ މަދު ބަޔަކަށެވެ. ބައްދަލު ވަނީ ދާއިރާގެ މަދު ބަޔަކަށެވެ. މިކަން މުޅިން ބަދަލުވާން ޖެހެއެވެ. އެގޮތުން، މަޖުލިސް ކޮންމެ މެމްބަރަކު، އެމެމްބަރެއްގެ ދާއިރާގައި ކުޑަނަމަވެސް އޮފީހެއް ގާއިމް ކޮށްފައި ހުރުން؛ އަދި އަހަރުގެ ތެރެއިން މަދުވަގެން ޖުމްލަ 24 ދުވަހު ކޮންމެ މެމްބަރަކުވެސް އެމެމްބަރެއްގެ ދާއިރާގައި ޤާއިމްވެހުރެ، ދާއިރާގެ ރައްޔިތުންނާ ބައްދަލުކުރުން ލާޒިމްކޮށް މެމްބަރުންގެ ޤާނޫނު ބަދަލު ކުރަން ޖަހެއެވެ.\nދެން އޮތީ މިނިސްޓަރުންނާއި ކޮމިޝަން ތަކުގެ ރައީސުންގެ ވާހަކައެވެ! “މިނިސްޓަރ” މިލަޤަބަކީ ރައްޔިތުންގެ ހާދިމަކަށް ވުމަށްވުރެ ބޮޑަށް ތިމާމީހާގެ ހައިބަތު މަތިކުރާ ނަމަކަށްވަނީ ވެފައެވެ. “މިނިސްޓަރ” ގެ ނަމުގެ ބަދަލުގައި އެމެރިކާއާއި އިގިރޭސިވިލާތް ފަދަ ޤައުމުތަކުގައި ކިޔަނީ “ސެކްރެޓަރީ” އެވެ. އެމެރިކާ އަދި ޔޫ.ކޭ ފަދަ ޤައުމުތަކުގައި ވެސް އޮންނަ ފަދައިން، މިސާލަކަށް “ސެކްރެޓަރީ އޮފް ސްޓޭޓް”، މިފަދަ ގޮތަކަށް މިނިސްޓަރ ކަމުގެ ނަން ބަދަލު ކުރުމުން މިނިސްޓަރުންނަކީ ވެސް ރައްޔިތުންގެ ހާދިމުންކަން ތަންކޮޅެއް ބޮޑަށް ހަނދާންވާނެ ކަމަށް ޤަބޫލު ކުރެވެއެވެ. އަދި ހަމަ އެފަދައިން، އިލެކްޝަންސް ކޮމިޝަންފަދަ ހުރިހާ މިނިވަން މުއައްސަސާ ތަކުގެ ރައީސުންގެ މަޤާމުގެ ނަން، “ރައީސް” ގެ ބަދަލުގައި “ޗެއާރމަން” ފަދަ ނަމަކަށް ބަދަލު ކުރުމަކީވެސް މިބީދައިން ގެންނަން ޖެހޭ ބަދަލެކެވެ. މީގެ ބޭނުމަކީ މިނިވަން މުއައްސަސާތަކުގެ “ރައީސުން”ގެ ހައިބަތު މިނަށްވުރެ ބޮޑުވެފައިވުމުން އެބޭފުޅުންނަކީ ވެސް ރައްޔިތުންނަށް ހިދުމަތްކުރައްވަން ތިއްބެވި ހާދިމުންކަން ހަނދުމަފުޅު ނެތުނަ ނުދިނުމެވެ.\nދެން އޮތީ ބިޔަ ބޮޑު ރައްޔިތުންގެ މަޖުލިސްގެ ސައިޒު ކުޑަކޮށް، ހަރަދު ކުޑަކޮށް، މިހާރަށްވުރެ އެފިޝެންޓް ކުރަން ޖެހޭ ވާހަކައެވެ. މިހާރު އޮތް ރައްޔިތުންގެ މަޖުލީހަކީ ރާއްޖެ ފަދަ ކުޑަ ޤައުމަކަށް މާބޮޑު، ބަރުހެލި މަޖުލީހަކަށްވާއިރު، މަޖުލިސް މެމްބަރުންގެ އަދަދު 85 އިން 45 އަށް ތިރިކޮށް، މެމްބަރުންގެ މަހު މުސާރައިގެ ގޮތުގައި މިހާރުދެވޭ 65000 ރުފިޔާ، މަހަކު 100،000 ރުފިޔާ ކަމަށް ހަމަޖެއްސުމަކީ މެބަރުންގެ ފުދުންތެރިކަން އިތުރުކޮށް، ކޮރަޕްޝަނާ ދުރުކޮށް، މަޖުލިސްގެ އެފިޝެންސީ އިތުރުވެގެންދާނެ ބަދަލެއް ކަމަށް ފެނެއެވެ. މެމްބަރުންގެ އަދަދު މަދުވުމުން، މުސާރަ އިތުރު ކުރިއަސް މެމްބަރުންގެ މުސާރައަށް ހިނގާ ބަޖެޓް އިތުރެއް ނުވާނެއެވެ. މުސާރަ ބޮޑުވެ މަހަކު 100،000 ރުފިޔާ ލިބުމުން މެމްބަރުން ކޮރަޕްޝަނާ ދިމާލަށް ދިއުމުގެ ފުރުސަތު ކުޑަ ކުރުމަކީ މި ބަދަލު ގެނައުމުގެ މައިގަނޑު އެއް މަޤުސަދެވެ.\nމަޖުލިސް އަށާއި، އަދި ކައުންސިލްތަކަށް ވެސް ގެންނަން ފެންނަ އަނެއް ބަދަލަކީ ދާއިރާގައި ތިބި ވޯޓުލުމުގެ ހައްޤު ލިބިފައިވާ ފަސް ހާސް ވަރަކަށް މީހުންގެ 50 ޕަސެންޓު ހަމަވާ އަދަދަށް ޕެޓިޝަނެއް ހުށަހެޅުމުން، ދައުރުގެ މެދުންވެސް މަޖުލިސް މެމްބަރުންނާއި ކައުންސިލަރުން ފަދަ ފަރާތްތައް ވަކިކޮށް، އަލުން އިންތިހާބު ބޭއްވޭ ގޮތަށް ޤާނޫނު ބަދަލު ކުރުމެވެ. ރައްޔިތުންގެ ބާރު ފެންނަނީ ހަމައެކަނި ކޮންމެ ފަސް އަހަރަކުން ވޯޓުނަގާ އިރު ކަމުގައި އޮންނަ އޮތުން ބަދަލު ކުރެވޭނީ މިފަދަ ގޮތަކަށް ދައުރުގެ މެދުތެރެއިން ރިކޯލް ވޯޓެއް ބޭއްވުމުގެ ފުރުސަތާއި ބާރު ރައްޔިތުންނަށް ދީގެންނެވެ.\nރައްޔިތުން ބާރުވެރި ކުރުވުމަށް ގެނެވިދާނެ ބަދަލުތަކުގެ ތެރެއިން، ރައްޔިތުންގެ މަޖުލިސް އިންތިހާބަށް ގެންނަން ފެންނަ އަނެއް ބަދަލަކީ މިހާރުގެ އިލެކްޝަންސް ޤާނޫނުގައި ކަނޑައެޅިފައިވާ 5000 މީހުން ހަމަވާ ކޮންމެ ދާއިރާއަކަށް މެމްބަރަކު ކަމުގައި އޮންނަ އޮތުން ބަދަލުކޮށް، ކޮންމެ ރަށެއްގެ އެންމެން ވޯޓުލައިގެން އެރަށެއްގެ މެމްބަރުން ހޮވާގޮތަށް ބަދަލު ކުރުމެވެ. ރަށުގެ ތަރައްޤީއަށް، ރަށުގެ އެންމެންނާއި ރަށުގެ ހުރިހާ އެމް.ޕީން ގުޅިގެން މަސައްކަތް ކުރުމުގެ ރޫހު އެއިރުން މާބޮޑަށް އާލާ ވާނެއެވެ. މިހާރު އޮންނަ ގޮތުން ދާއިރާތަކަކީ ކޮބައިކަން ގިނަ މީހުންނަށް ނުވެސް އެނގެއެވެ. ކޮންމެވެސް ރަށެއްގެ އެވެނި މަގެއްގެ އިރުން އެވެނި މަގެއްގެ ދެކުނަށް އޮތީ 5000 މީހުންގެ ދާއިރާއެކޭ ބުނެ، ވޯޓުލައިގެން މެންބަރަކު ހޮވުމުން އޭނަގެ ވިސްނުން ހަމައެކަނި އެދާއިރާއަކަށް ހުއްޓުމަކީ ޖޯކެކެވެ. ރަށަށް ނިސްބަތްވާ ހުރިހާ އެމް.ޕީން ގުޅިގެން، ރަށުގެ ތަރައްޤީއަށް މަސައްކަތް ކުރާނީ ރަށުގެ ހުރިހާ ރައްޔިތުން ޝާމިލްވާ ވޯޓަކުން އެރަށެއްގެ މެންބަރުން ހޮވުމުންނެވެ. އެރަށުގަ އާބާދީގެ ނިސްބަތުން އެރަށަކަށް އެމް.ޕީން ތިބެންޖެހޭ އަދަދު ކަނޑައެޅިއަސް ވޯޓުލާން ޖެހޭނީ ރަށުގެ ހުރިހާ ރައްޔިތުން އެކީގައެވެ. މިއީ ރަށާއި، އަތޮޅާއި، ސިޓީ އާއި މުޅި ޤައުމުގެ ތަރައްޤީއަށް ވެސް މުހިއްމު ބަދަލަކަށް ވާނެއެވެ.\nރައްޔިތުން ބާރުވެރި ކުރުމުވަށްޓަކައި މަތީގައި ފާހަގަ ކޮށްފައިވާ ބަދަލުތައް، އިހްލާސްތެރިކަމާއި އެކު ގެނެވިއްޖެ ނަމަ ކުރިމަގުގައި ދިވެހި ރާއްޖޭގެ ސަރުކާރުތައް ވެގެންދާނީ މިހާރަށްވުރެ ބޮޑަށް ރައްޔިތުން އެދޭގޮތަށް ހިންގޭ ސަރުކާރުތަކަކަށެވެ. ރައީސް އިބްރާހިމް މުހައްމަދު ސޯލިހު ޤައުމަށާއި، ޤާނޫނުތަކަށާއި، ވެރިކަމުގެ ނިޒާމަށް ގެންނަވަމުން އެގެންދަވާ ބަދަލުތަކުގެ ތެރޭގައި މަތީގައި މިދެންނެވި ބަދަލުތައް ހިމެނުމަކީ ދިވެހި ގިނަ ރައްޔިތުން އެދޭނެ ކަމެއް ކަމާއިމެދަކު ޝައްކެއް ނެތެވެ.\nސުވާދީބު3މަސް ކުރިން أبريل 11, 2020\nސުވާދީބު 10 މަސް ކުރިން شتنبر 19, 2019\nރައީސް ނަޝީދުގެ ވެރިކަން ވެއްޓުމާއި ދެވަނަ ފަހަރަށް “ވެރިކަމަށް” ވަޑައިގަތުން\nސުވާދީބު 1 އަހަރު ކުރިން مارس 18, 2019\nސުވާދީބު3މަސް ކުރިން أبريل 20, 2020\n3 މަސް ކުރިން أبريل 20, 2020 0\n3 މަސް ކުރިން أبريل 11, 2020 0\nސުވާދީބު4މަސް ކުރިން مارس 19, 2020\n4 މަސް ކުރިން مارس 19, 2020 0\nސުވާދީބު4މަސް ކުރިން مارس 13, 2020\n4 މަސް ކުރިން مارس 13, 2020 0


ޑިޕާޓްމަންޓުން އޮފް ޖުޑީޝަލް އެޑްމިނިސްޓްރޭޝަނުން ރައްޔިތުންނަށް ޚިދުމަތް ދިނުމުގައި ޢަމަލުކުރާނެގޮތުގެ ޗާޓަރެއް އެކުލަވާލައި، ޢާއްމުކޮށްފިއެވެ. މި ޗާޓަރު އެކުލަވާލުމުގެ މައިގަނޑު މަޤުޞަދަކީ ރައްޔިތުންނަށް ޖަވާބުދާރީވާ އުފެއްދުންތެރި މުއައްސަސާއެއްގެ ގޮތުގައި ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަން ދަމަހައްޓައި ކުރިއެރުވުމާއި ޚިދުމަތް ލިބިގަންނަ ފަރާތްތަކުގެ ޙައްޤުތައް ބަޔާންކޮށް ޚިދުމަތް ދިނުމުގައި އުއްމީދުކުރާނެ މިންގަނޑުތައް ކަނޑައެޅުމެވެ.\nޑިޕާޓްމަންޓުގެ ޗާޓަރުގައި ޑިޕާޓްމަންޓުގެ ތަޢާރަފާއި ޑިޕާޓްމަންޓް ހުންނަ ތަނާއި، ޚިދުމަތް ހޯދުމަށް ޑިޕާޓްމަންޓަށް ޒިޔާރަތްކުރުމުގައި ކަންކުރަންވީ ގޮތުގެ އިރުޝާދުތަކާއި ޑިޕާޓްމަންޓުން ޚިދުމަތް ހޯދުމަށްޓަކައި ގުޅަން ޖެހޭ ނަންބަރުތައް ވަނީ ބަޔާންކޮށްފައެވެ. އަދި ޑިޕާޓްމަންޓުގެ މަސައްކަތްތަކާއި، ރައްޔިތުން ޢާއްމުކޮށް ހޯދަންޖެހޭ ޚިދުމަތްތައް ހޯދުމަށް ޢަމަލުކުރަންވީ ގޮތުގެ އިރުޝާދުތައް ވަނީ ހިމަނާފައެވެ.\nޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަންގެ ޗާޓަރާއެކު ޑިޕާޓްމަންޓުގެ މަސައްކަތްތައް ހިންގާނޭ ގޮތުގެ ތަޞައްވުރާއި އަމާޒުތަކާއި މަޤުޞަދުތަކާއި ލަނޑުދަނޑިތަކާއި ވެލިޔުސްތައް ހިމެނޭ ބަޔާން ވަނީ ޢާއްމުކޮށްފައެވެ. އެގޮތުން ޑިޕާޓްމަންޓުގެ ތަޞައްވުރު ކަމަށް ކަނޑައަޅާފައިވަނީ އިދާރީ ހިންގުމުގެ ރޮނގުން އެންމެ ކުރިއަރާފައިވާ އައު އުފެއްދުންތެރި މަރުކަޒަށްވުމެވެ. ޑިޕާޓްމަންޓުގެ އަމާޒަކީ ފަސޭހަކަމާއެކު ޢަދުލު އިންސާފަށް ވާޞިލުވެވޭނޭ މަގު ފަހިކޮށްދިނުމާއި ޢަދުލު އިންޞާފު ޤާއިމުކުރުމަށްޓަކައި ބޭނުންވާ އަސާސީ މުހިންމު ޚިދުމަތްތައް ފޯރުކޮށްދިނުމެވެ. ޑިޕާޓްމަންޓުގެ މަޤުޞަދަކީ ޝަރުޢީ ދާއިރާގެ އިދާރީ ހިންގުން ތަރައްޤީކޮށް ޒަމާނީ ކުރުމާއި މަސައްކަތުގެ މާހައުލަށް ބޭނުންވާ ހުނަރާއި ތަމްރީން ހޯދައިދިނުމާއި ޑިޕާޓްމަންޓުގެ މުވައްޒަފުންނަކީ ހުނަރުވެރި ޤާބިލު ބަޔަކަށް ހެދުމެވެ. މީގެ އިތުރުން ހިންގުން ހަރުދަނާކޮށް، ފެންވަރު ރަނގަޅު އަވަސް ޚިދުމަތް ދިނުމާއި ރައްޔިތުންގެ އިތުބާރާއި ޔަޤީންކަން ދަމަހައްޓައި، ޝަރުޢީ ދާއިރާގެ މުވައްޒަފުންނަކީ ހުނަރުވެރި ޒިންމާދާރު މުވައްޒަފުންގެ ގޮތުގައި ދެމެހެއްޓުމަކީ ޑިޕާޓްމަންޓުގެ ލަނޑުދަނޑި ކަމުގައި ވަނީ ހަމަޖައްސާފައެވެ. ހުނަރުވެރިކަމާއެކު މުޢާމަލާތްކޮށް، އައު ކަންކަމަށް މަރުޙަބަ ކިޔައި، ގުޅިގެން މަސައްކަތްކޮށް، ޚިދުމަތްދޭ އަދި ދެމެހެއްޓެނިވި ގޮތެއްގައި ތަރައްޤީވުމަކީ މިކަންކަން ޙާޞިލުކުރުމަށްޓަކައި ޑިޕާޓްމަންޓުގެ މުވައްޒަފުން ގެންގުޅޭނޭ ހަމަތަކެވެ.\nޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަނަކީ ޝަރުޢީ ދާއިރާގެ އެންމެހައި އިދާރީ ކަންކަން ރާވައި ހިންގުމުގެ މަސްއޫލިއްޔަތު ޙަވާލުކޮށްފައިވާ އިދާރާއެވެ. މި ޑިޕާޓްމަންޓް ހިނގަމުންދަނީ ދިވެހިރާއްޖޭގެ ސުޕްރީމް ކޯޓުގެ ދަށުންނެވެ.\nޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަން އުފެދިފައިވަނީ މިނިސްޓްރީ އޮފް ޖަސްޓިސް އުވާލުމާގުޅިގެންނެވެ.


J-295923,J-295922,J-295921، J-295924، J-295925\nލިޔަންކިޔަން ދަތުމާއެކު، މަޤާމުގެ މަސައްކަތްކުރުމުގެ ހުނަރާއި ޤާބިލްކަން ލިބިފައިވުން.\nނޯޓް: ލިޔަންކިޔަން އެނގޭކަން ދެނެގަންނާނީ، ދަށްވެގެން ގްރޭޑް5ނިންމިކަމުގެ ލީވިންގ ސެޓްފިކެޓް ނުވަތަ ލިޔަންކިޔަން އެނގޭކަމަށް ސަރުކާރުގެ ކަމާބެހޭ އިދާރާއަކުން ބަޔާންކޮށް ދޫކުރާ ލިއުމަށް ބަލައިގެންނެވެ.\nމަޤާމަށް މީހުން ހޮވުމަށް ކަނޑައަޅާފައިވާ ކްރައިޓީރިއާގެ ހުރިހާ ބަޔަކުން އެންމެ ދަށްވެގެން ލިބެންޖެހޭ ޖުމްލަ އިންސައްތަ:%35\nމި މަޤާމަށް މީހުން ހޮވުމަށް ހަމަޖެހިފައިވަނީ އިންޓަވިޔު ކުރުމަށް ފަހުގައެވެ. އިންޓަވިޔު އޮންނާނީ 16 ޖަނަވަރީ 2019 ން 19 ޖަނަވަރީ 2019 ދެމެދުގެ ތާރީހެއްގައި ޣާޒީ ސްކޫލްގައިއެވެ.\nމި އިޢުލާނާ ގުޅިގެން އިތުރު މަޢުލޫމާތު ސާފުކުރަން ބޭނުންވާ ފަރާތްތަކުން، ގުޅާނީ 3350744 ނަންބަރު ފޯނާއިއެވެ. އީ މެއިލް ކުރާނީ [email protected] އަށެވެ.\nސުންގަޑި: 15 ޖަނަވަރީ 2019 1330


Horizon Academy Teachers Tournament 2020: Group stage ge match thah nimmaalaifi - AO News\nހޮރައިޒަން އެކަޑަމީ ޓީޗާސް ޓޯނަމެންޓް 2020: ގުރޫޕް ސްޓޭޖްގެ މެޗްތައް ނިންމާލައިފި\nމުބާރާތުގައި ޓީމަކުން ކުޅުން ކުރިއަށް ގެންދަނީ: ފޮޓޯ ޒަޔާން މުޚްތާރު /އޭއޯ ނިއުސް\nހޮރައިޒަންއެކަޑަމީ ޓީޗާސް ޓޯނަމެންޓް 2020 ގެ ގުރޫޕް ސްޓޭޖްގެ އެންމެ ފަހު މެޗް ތައް އިއްޔެ ނިންމާލައިފިއެވެ. މި މުބާރާތުގެ ހަތަރު މެޗް އިއްޔެ ކުޅެފައިވާއިރު މެޗް ގެ ކުޅުން ކުރިއަށް ގެންގޮސްފައިވަނީ އިއްޔެ ހަވީރާއި އަދި ރޭގައެވެ.\nހަވީރު ފުރަތަމަ ކުޅުނު ދެ މެޗުން ކޯޓް 1 ގައި ބައްދަލު ކުރީ ގުރޫޕް އޭ ގެ ފޭދޫ ސްކޫލް ޓީމް އޭ އަދި ނޫރާނީ ސްކޫލެވެ. މިދެ ޓީމް ބައްދަލްކޮއް މެޗުން ކުޅުނު7ޓައިން5ޓައި ކާމިޔާބުކޮއް 22 ޕޮއިންޓާއެކު މިމެޗު ކާމިޔާބު ކުރީ ފޭދޫ ސްކޫލް ޓީމް އޭ އެވެ.\nއަދި ކޯޓް2ގައި ބައްދަލްކުރީ ގުރޫޕް ބީގެ އައްޑޫ ހައި ސްކޫލާއި ޝަރަފުއްދީން ސްކޫލް ޓީމް ބީ އެވެ. މިދެ ޓީމް ބައްދަލްކޮއް މެޗުން ކުޅުނު7ޓައިން4ޓައިން ކާމިޔާބުކޮއް 20 ޕޮއިންޓާއެކެ މިމެޗު ކާމިޔާބު ކުރީ އައްޑޫ ހައި ސްކޫލެވެ.\nރޭ ކޯޓު 1 ގައި ބައްދަލު ކުރީ ހިތަދޫ ސްކޫލް ޓީމް އޭ އާއި ހިތަދޫ ސްކޫލް ޓީމް ބީ އެވެ. މި މެޗް7ޓައި ކުޅެ4ޓައި ކާމިޔާބު ކޮށްގެން 20 ޕޮއިންޓާއެކު މެޗް ކާމިޔާބު ކުރީ ހިތަދޫ ސްކޫލް ޓީމް ބީ އެވެ.\nއަދި ކޯޓު2ގައި ބައްދަލުކުރީ ގުރޫޕް B ގެ ޝަރަފުއްދީން ސްކޫލް ޓީމް A އާއި ފޭދޫ ސްކޫލް ޓީމް B އެވެ. ވަރަށް ފަސޭހަކަމާއެކު6ޓައި ކާމިޔާބު ކޮށްގެން 24 ޕޮއިންޓާއެކު މެޗް ކާމިޔާބު ކޮށްފައިވަނީ ޝަރަފުއްދީން ޓީމް ބީ އެވެ.\nމި މުބާރާތުގެ ގުރޫޕް ސްޓޭޖް ގެ މެޗްތައް އިއްޔެ އާއި ހަމައަށް ނިމިފައިވާއިރު ގުރޫޕް ސްޓޭޖް ގެ މެޗްތައް ކުޅެފައިވަނީ ނޮކް އައުޓް ސްޓޭޖަށެވެ. އެއީ އެންމެ ގިނަ ޕޮއިންޓް ހޯދާ2ޓީމް ސެމީއަށްދާ ގޮތަށެވެ. ގުރޫޕް އޭ އިން ނޫރާނީ ސްކޫލާއި ހިތަދޫ ސްކޫލް ޓީމް އޭ ވަނީ މުބާރާތުން ވަކިވެފައެވެ. އަދި ގުރޫޕް ބީ ގެ ޝަރަފުއްދީން ޓީމް އޭ އާއި ފޭދޫ ސްކޫލް ޓީމް ބީ ވެސް ވަނީ މުބާރާތުން އަލްވަދާޢު ކިޔާފައެވެ.\nގުރޫޕް އޭ ގެ ހިތަދޫ ސްކޫލް ޓީމް ބީ އާއި ފޭދޫ ސްކޫލް ޓީމް އޭ އަދި ގުރޫޕް ބީ ގެ އައްޑޫ ހައި ސްކޫލާއި ޝަރަފުއްދީން ސްކޫލް ޓީމް ބީ ވަނީ ސެމީ ފައިނަލަށް ދަތުރު ކޮށްފައެވެ. މި ދެމެޗްވެސް ކުޅުމަށް ހަމަޖެހިފައިވަނީ ކޯޓް 1 ގައެވެ.\nސެމީ ފައިނަލުގެ ކުޅުން މިއަދު ފެށޭއިރު މިމުބާރާތުގެ ފައިނަލް މެޗް ކުޅޭނީ އަންނަ ހޮނިހިރު ދުވަހުއެވެ.\nހޮރައިޒަން އެކަޑަމީ ޓީޗާސް ޓޯނަމެންޓް 2020\nހޮރައިޒަން އެކަޑަމީ ޓީޗާސް ޓޯނަމެންޓް 2020 ގެ ޗެމްޕިއަންކަން ހިތަދޫ ސްކޫލަށް\nހޮރައިޒަން އެކަޑަމީ ޓީޗާސް ޓޯނަމެންޓް: ފައިނަލުގެ ދެވަނަ ޖާގަ ފޭދޫ ސްކޫލަށް\nފައިނަލް މެޗްގެ ފުރަތަމަ ޖާގަ ހިތަދޫ ސްކޫލްގެ ޓީމް ބީ އިން ކަށަވަރުކޮށްފި\nފޯރިގަދަ ކުޅުމަކަށް ފަހު އައްޑޫ ހައި ސްކޫލް އާއި ފޭދޫ ސްކޫލް ޓީމް އޭ ކާމިޔާބު ހޯދައިފި